
%alam Oftitah 

Sahihus Samahah JAufti Herajaan Negeri 
Is/fefa^a bandarnya bersejarah 



Segala puji bagi Allah, Tuhan Sekalian Alam, salawat dan salam 
ke atas Nabi Muhammad sallallahu 'alayhi wasallam, ahli keluarga 
dan para sahabatnya serta orang-orang yang mencontohinya 
hingga hari qiyamat. 

Alhamdulillah, setinggi- tinggi kesyukuran dira/fl'kan ke 
hadrat Allah subhanahu ivata'ala di atas nikmat limpah kurnia 
serta taufiq, hidayah dan inayahNya, maka dapatlah pihak 
Jabatan Mufti Negeri Melaka menghimpun, menyusun dan 
membukukan fatwa-fatwa rasmi Kerajaan Negeri Melaka yang 



telah diwartakan dari tahun 1986 hingga 2005 untuk bacaan umum. 




Buku bertajuk Himpunan Fatwa Warta Kerajaan Negeri Melaka (1986-2005) ini 
merupakan suatu pendekatan pihak Jabatan Mufti Negeri Melaka dalam usaha memberi 
penerangan kepada seluruh masyarakat Islam khususnya di negeri Melaka mengenai 
fatwa-fatwa yang telah diwartakan oleh Kerajaan Negeri Melaka. Mudah-mudahan 
dengan terbitnya buku ini, dapat memberi manfaat kepada umum sebagai rujukan 
dalam menyelesaikan beberapa permasalahan agama yang perlu kepada penyelesaian 
hukum dan keputusan fatwa. Semoga usaha ini sebagai sumbangan yang positif dalam 
mempertingkatkan lagi kefahaman umat Islam terhadap ajaran Islam di samping 
memelihara keharmonian 'aqidah, akhlaq dan syari'at Islam yang tercinta. 



Setinggi-tinggi penghargaan ditujukan kepada semua Ashabus Samahah Mufti- 
Mufti dan ahli-ahli Jawatankuasa Fatwa Negeri Melaka yang telah menyumbangkan 
ilmu dan kepakaran dalam menyelesaikan permasalahan hukum dan kemusykilan 
agama yang memerlukan keputusan fatwa yang kemas dan mantap. Ucapan tahniah 
dan syabas juga ditujukan kepada semua anggota perkhidmatan Jabatan Mufti Negeri 
Melaka terutama Bahagian Buhuth dan Fatwa di atas daya usaha yang jitu dalam 
menerbitkan buku ini. 



Akhir kalam, saya berharap dan berdoa ke hadrat Allah subhanahu wata'ala semoga 
usaha yang murni ini mendapat keredhaanNya serta dapat diteruskan pada masa akan 
datang. 

Salam hormat, 

DATUK WIRA HJ. RASHID REDZA BIN HJ. MD. SALLEH 

Mufti Kerajaan Negeri Melaka 

Merangkap Pengerusi Jawatankuasa Fatwa Negeri Melaka 

Taricjat Ncujsya/iandicift %adirm ^afya 



LATARBELAKANG 

Pengasas tariqat ini ialah Prof. Dr. Haji Sayyidi Syeikh Kadirun 
Yahya. Nama asal beliau ialah Mohamed Amin dan gelaran 
rasminya Patuan Baleo Rahmatsah Harahap. Beliau dikenali oleh 
murid-muridnya dengan gelaran "Yang Mulia Ayahanda Guru" 
atau "Ayah Guru". Beliau dilahirkan pada 20 Jun 1917 di 
Pengkalanbrandan Daerah Langkat, Sumatera Timur, Indonesia. 
Nama bapanya Ompung Sutan Sari Alam dan tinggal di 
Pancabumi Medan, Jin. KM 4 Vi, Jend. Gatot Subroto, Medan, 
Kotak Pos 100, Sumatera, Indonesia. 

Dalam bidang pengajian. Prof. Dr. Haji Saidi Syeikh Kadirun 
Yahya telah mempelajari banyak ilmu dan bahasa. Selain itu, 
beliau juga merupakan pakar dalam Bahasa Inggeris dan Jerman di 
samping turut melibatkan diri dalam mengajar ilmu-ilmu yang 
dipelajarinya selama 15 hingga 28 tahun. Secara ringkas, antara 
kelulusan yang dimiliki oleh beliau adalah seperti berikut: 

1. H.I.S. Negeri (1924 - 1931). 

2. MULO-B Negeri (1931 - 1935). 

3. AMS-B Negeri (1935 - 1938). 

4. Kuliah Ilmu Kebatinan (1938 - 1940). 

5. Kuliah Ilmu Jiwa Amsterdam (1940 - 1942). 

6. Kuliah Agama Islam (Bahagian Tasawuf/Sufi) (1947 - 1954). 

7. Kuliah Ideologi dan Bahasa Inggeris (1951 - 1953). 

8. M.O. Bahasa Inggeris Gedeelte 1 (1953) (Bandung). 

9. Lulus Ujian Sarjana Lengkap (Drs.) dalam Ilmu Falsafah 
Kerohanian dan Metaphysika (1962). 

10. Drs. Dalam Ilmu Falsafah Kerohanian dan Metaphysika (1968). 

11. Lulus Ujian Sarjana Lengkap (Drs.) dalam Ilmu Fizik Kimia 
(1974). 

Ajaran Kadirun ini diasaskannya sejak 1952 di Medan dan mula 
disebarluaskan ke Malaysia sekitar tahun 1970 an. Antara tempat 
yang dikenalpasti sebagai pusat kegiatan yang utama ialah 
Madrasah Darul Amin, Batu 17 Vi, Rawang, Hulu Selangor dan 
Surau Darul Jamil, Kampung Sungai Lang Tengah, Banting, Kuala 
Langat, Selangor Darul Ehsan. Amalan ajaran tersebut dilakukan 
pada setiap malam Selasa dan Juma'at di kedua-dua tempat ini. 
Madrasah Darul Amin di Rawang, Selangor, dikenalpasti sebagai 
markas besar mereka di negara ini. Oleh itu, segala urusan 
pendaftaran dan bai'ah (pengakuan taat setia sebagai murid atau 
pengikut) turut diadakan di madrasah tersebut yang dilakukan 
oleh murid tua atau wakil guru kepada Kadirun Yahya. Beberapa 
orang wakil Kadirun Yahya di Malaysia juga begitu aktif 
menyebarkan tariqat ini. Antaranya yang dapat dikesan oleh pihak 
Jabatan Agama Islam Selangor ialah Haji Mohd. Shariff Ali, Haji 
Kamaruddin Haji Ibrahim dan Prof. Datuk Mohd Nor Marahakim. 

Selain itu, tariqat ini juga dipercayai telah berkembang di Malaysia 
di tempat-tempat seperti berikut: 

1. Kempas, Johor Bahru. 

2. Kota Bharu, Kelantan. 

3. Kota Kinabalu, Sabah. 

4. Kuching, Sarawak. 

5. Alor Setar, Kedah. 

6. Kemaman, Terengganu. 

7. Jerantut, Pahang. 

8. Seremban, Negeri Sembilan. 

CIRI-CIRI AJARAN 



1. Nur Allah bergabung dengan nur Muhammad sallallahu 'alayhi 
wasallam. 

Prof. Kadirun di dalam bukunya "Isra' Mi'raj" dan "Sekuntum 
Bunga Di Taman Firdaus" telah menyifatkan nur Ilahi itu 
berdampingan dengan nur Muhammad sallallahu 'alayhi wasallam. 
Baginya, nur (cahaya) tersebut berfungsi sebagai wasilah atau 
perantara antara manusia dengan Allah dan ditanam ke dalam diri 
rohani para Rasul yang disucikan. Dan manusia menghadapkan 
fokusnya kepada roh Rasulullah sallallahu 'alayhi wasallam. 

2. Ajarannya dari Allah. 

Mereka juga mendakwa kononnya tariqat ini telah diwahyukan 
sendiri oleh Allah kepada Nabi Muhammad sallallahu 'alayhi 
wasallam sebelum Baginda diangkat menjadi Rasul. Melalui tariqat 
ini, Allah telah menurunkan nur (cahaya) ke dalam badan Nabi 
Muhammad sallallahu 'alayhi wasallam. Manakala nur Muhammad 
ini pula diturunkan kepada setiap lapisan salsilah di kalangan 
pengamalnya hinggalah ke dalam batang tubuh Prof. Kadirun 
Yahya sendiri. 

3. Mengi'tiqadkan bersama guru. 

Setiap pengikut mesti membayangkan wajah guru mereka semasa 
beramal agar amalan segera diterima. Begitu juga adalah sudah 
memadai dengan mengenali gambarnya atau orangnya. Justeru, 
jika tidak mengetahui wajahnya, memadailah dengan 
mengi'tiqadkan diri beserta dengannya dan berzikir serta berimam 
dengannya. Dengan demikian pengikutnya akan beserta pula 
berzikir dengan Rasulullah sallallahu 'alayhi wasallam yang kekal 
berada di sisi Allah. 

4. Merokok tidak masuk syurga. 

Para ahli ajaran tariqat ini juga tidak dibenarkan menghisap rokok 
kerana sesiapa yang merokok tidak akan masuk syurga. 

5. Menunaikan haji di Medan, Indonesia. 

Sebelum menunaikan haji di Makkah, pengikutnya dikehendaki 
terlebih dahulu datang ber suluk di Pancabudi, Medan. Sekiranya 
mereka tidak mampu ke Makkah, maka memadailah datang ke 
Medan sahaja. 

6. Ber suluk meninggalkan Juma'at. 

Ajaran Kadirun juga mengandungi amalan suluk selama 10 hari 
dengan mengamalkan zikir-zikir tertentu dan meninggalkan 
Juma'at. Haji Mohd. Syarif Ali dan murid-murid tua bertindak 
sebagai pembimbing. Kaum wanita dibimbing oleh murid tua di 
kalangan mereka dan perlu meminta izin daripada suami atau ibu 
bapa sebelum menyertainya. Hanya beberapa tempat sahaja di 
Malaysia yang ada menjalankan suluk, iaitu di markas besarnya di 
Rawang, Kota Bharu, Johor Bahru dan Kemaman, Terengganu. 
Suluk akbar dilakukan pada bulan Muharram, Ramadhan, Rabi'ul 
Awwal, Zulhijjah dan Rajab. Ahlinya yang mempunyai 
kesempatan sahaja yang mengamalkan suluk dan telah memasuki 
tariqat ini lebih dari tiga bulan. Jumlah hari ber suluk yang 
diwajibkan adalah 10 hari, walaupun melakukannya di Medan dan 
boleh ditambah lagi selepas hari yang kesepuluh. 

7. Roh terawang-awang di mana-mana. 

Kadirun Yahya mengajarkan bahawa manusia tidak akan sampai 
kepada Allah subhanahu wata'ala hingga hari qiyamat walaupun 
terbang dengan sebarang alat sekalipun atau melalui apa sahaja 
akal dan ma'rifat kerana kapasiti yang terbatas. Bagi Kadirun, roh 
manusia itu tetap berterbangan di awangan selamanya di alam roh 
yang luas tidak bertepi sehingga akhirnya roh-roh itu hancur 
berantakan kerana diperdayakan oleh jin, syaitan atau iblis. Tidak 
dapat diketahui ke mana perginya tetapi yang pastinya tidak 
sampai kepada Allah. Kononnya untuk sampai ke sana, 
memerlukan frekuensi yang tak terhingga yang hanya berada 
dalam diri Rasulullah sallallahu ' alayhi wasallam dan dapat diwarisi 
daripada Baginda. 

Bergabung dengan roh Rasulullah sallallahu 'alayhi wasallam. 

Untuk mendapatkan solat yang khusyu', pengikut ajaran Kadirun 
Yahya hendaklah menggabungkan dengan diri rohani Rasulullah 
sallallahu 'alayhi wasallam yang mempunyai frekuensi tidak 
terhingga. Maka barulah rohani ikut bergetar, bertasbih dan 
berzikir dengan frekuensi yang tidak terhingga dan akhirnya akan 
disucikan oleh roh Rasulullah sallallahu 'alayhi wasallam. 

Menyalahtafsirkan ayat-ayat Al-Qur'an. 

Kadirun Yahya turut menyalahtafsirkan ayat-ayat Al-Qur'an 
sebagaimana yang terdapat di dalam karangannya di samping 
pengajaran yang disampaikan. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Jawatankuasa Fatwa Kebangsaan Kali Ke 3 pada 15-16 
November 1981 di Bilik Gerakan Negeri Terengganu yang 
memutuskan bahawa: 

"Tariqat Naqsyabandiah Khalidiah yang dibawa oleh 
Kadirun Yahya adalah menyeleweng daripada ajaran 
Islam dan mengamalkan tariqat ini adalah sesat." 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



Jil. 30 



14hb. Ogos 1986 



ENAKMEN PENTADBIRAN HUKUM SYARAK, 1959 
FATWA 



No. 410. 

Pada menjalankan kuasa-kuasa yang diberi oleh seksyen 36(2) 
Enakmen Pentadbiran Hukum Syarak, 1959 Jawatankuasa Fnnk l/59 
Syariah bagi pihak dan atas nama Majlis Agama Islam Melaka 
telah memutuskan bahawa Tarikat Naqsyabandiah Kadirun 
Yahya adalah menyeleweng dari Akidah Islam yang sebenar 
amalan-amalannya bertentangan dengan Syariat Islam. Oleh itu 
mengamalkan ajaran Tarikat ini adalah sesat lagi menyesatkan, 
mengamalkannya hukumannya haram. 



Bertarikh pada 2hb. Oktober, 1985. 
(JKMM. 351/22-3/(4), 3B/18/85.) 



PENGERUSI 

JAWATANKUASA SYARIAH 
MAJLIS AGAMA ISLAM 
MELAKA 

f TafwaZ 



"Kumpulan Al-Arcjam 

Uan "Buku "Aum/ JAukammadiah Pegangan 
flaru! Artjam Sekaligus JAenjawah Tuduhan" 



LATARBELAKANG 

Kumpulan Al-Arqam atau dikenali juga sebagai Jama'ah Aurad 
Muhammadiah telah ditubuhkan oleh Ustaz Ashaari Muhammad 
bersama beberapa orang sahabat pada tahun 1968 di Kampung 
Datuk Keramat, Kuala Lumpur. Beliau adalah bekas seorang guru 
agama yang berkelulusan Sekolah Menengah Maahad 
Hisyamuddin, Kelang, Selangor. Kumpulan yang tidak berdaftar 
dengan Akta Pertubuhan 1960 ini menjalankan aktiviti dakwah 
melalui bidang pendidikan, penerangan, penerbitan, perusahaan 
dan perniagaan, perubatan serta pertanian. Pada tahun 1974, 
sebuah kawasan seluas 5 ekar di Kampung Sungai Penchala, 
Damansara telah dijadikan tapak kepada kegiatan kumpulan ini. 
Sehingga kini ahli-ahli Al-Arqam dianggarkan 20 ribu orang di 
seluruh negara dan 5 ribu orang daripadanya adalah pengikut 
yang ta'assub dengan kumpulan ini. Sebagai pertubuhan dakwah, 
Al-Arqam telah berjaya mempengaruhi anak-anak muda dan 
orang-orang dewasa yang berminat untuk mengamalkan ajaran 
Islam, sama ada daripada kalangan para pelajar, pekerja dan juga 
penganggur. Pada bulan Disember 1985, kumpulan Al-Arqam 
telah berpindah ke Kampung Sempadan, Karak, Pahang yang 
dijadikan tempat tinggal tokoh-tokohnya dan tapak sekolah Al- 
Arqam. Tapaknya di Sungai Penchala digunakan sebagai pusat 
operasi penerbitan dan ekonomi. 

Tariqat Muhammadiah atau lebih dikenali sebagai Aurad 
Muhammadiah pegangan Ustaz Ashaari Muhammad mula timbul 
pada tahun 1979 dan disebarkan dalam Al-Arqam. Pada tahun itu, 
Al-Arqam mula berpecah apabila enam orang pemimpin kanannya 
termasuk Ketua Jabatan Ekonomi iaitu Akhbar Anang telah 
dipecat kerana mempersoalkan pegangan Ustaz Ashaari yang 
menganggap Syeikh Muhammad As-Suhaimi tidak mati malah 
ghaib dan akan muncul sebagai Imam Mahdi. Beberapa pengikut 
yang mempersoalkan perkara ini juga turut dipecat. Namun 
selepas itu Al-Arqam kembali kukuh dan meneruskan aktiviti- 
aktiviti dan rancangannya seperti biasa. Jawatan Akhbar Anang 
telah digantikan oleh Ustaz Mokhtar Yaakob, seorang siswazah 
Sarjana (M.A.) Universiti Al-Azhar yang masih baru dalam Al- 
Arqam sebagai orang kedua dalam Al-Arqam. Ini memberikan 
imej kepada Al-Arqam apabila nilai keilmuan diberi tempat utama 
dalam Al-Arqam. Lantaran pelantikan tersebut, isu pemecatan 
Akhbar Anang menjadi lenyap begitu sahaja. 

Pada 19 Julai 1979, Bahagian Hal Ehwal Islam (Pusat Islam) dan 
Jabatan Agama Islam Wilayah Persekutuan telah mengadakan 
pertemuan dengan Ustaz Ashaari Muhammad untuk 
mendapatkan penjelasan mengenai kepercayaan bahawa Syeikh 
Muhammad As-Suhaimi tidak mati malah ghaib dan akan muncul 
sebagai Imam Mahdi. Beliau yang menafikan kepercayaan tersebut 
telah membuat kenyataan penafian dalam akhbar "Al-Arcjam" yang 
disiarkan pada bulan Safar 1401H bersamaan Disember 1979. 
Dalam pengakuan tersebut, beliau menolak penggunaan manaqib 
tulisan rumi dan jawi yang diterbitkan oleh Muhammad Taha 
Suhaimi Singapura dan menolak kepercayaan bahawa Syeikh 
Muhammad As-Suhaimi tidak mati bahkan akan keluar sebagai 
Imam Mahdi di samping turut menjelaskan beberapa hal lain yang 
berkaitan dengannya. 

Pada sekitar bulan Jun 1986, Al-Arqam sekali lagi digemparkan 
dengan isu perpecahan untuk kali kedua apabila Timbalan 
Syeikhul Arqam, Ustaz Mokhtar Yaakob dan beberapa orang 
anggota kanan yang lain telah mengisytiharkan diri keluar 
daripada Darul Arqam. Isu perpecahan Al-Arqam tersebut telah 
menjadi bahan berita hangat dalam akhbar-akhbar tempatan. 




Berikutan beberapa isu kontroversi yang timbul, Ustaz Ashaari 
telah mempertahankan pegangan beliau dan memilih jalan 
menerbitkan sebuah buku jawapan yang khusus menerangkan isu 
ini. Buku tersebut bertajuk "Aurad Muhammadiah Pegangan Darul 
Arqam, Sekaligus Menjawab Tuduhan " telah diterbitkan oleh 
Penerangan Al-Arqam dan mula diedarkan pada 30 Ogos 1986. 
Oleh kerana fakta-fakta di dalam buku tersebut mengandungi 
ajaran-ajaran yang bertentangan dengan 'aqidah dan syari'at 
Islam, maka Muzakarah Jawatankuasa Fatwa Majlis Kebangsaan 
Bagi Hal Ehwal Islam yang bersidang pada 6 Oktober 1986 telah 
memutuskan bahawa buku tersebut hendaklah ditahan kerana 
kandungannya bertentangan dengan 'aqidah dan syari'at Islam. 
Ekoran daripada keputusan itu, pihak Kementerian Dalam Negeri 
turut menguatkuasakan pengharaman buku berkenaan pada 28 
Oktober 1986 diikuti dengan 15 buah buku, 3 jenis majalah, 6 buah 
pita suara dan sebuah pita video terbitan kumpulan tersebut. Di 
samping itu, agensi-agensi agama negeri-negeri dan pusat turut 
melakukan gerakan penjelasan terhadap penyelewengan 
kumpulan tersebut di seluruh negara. Pada 7 Ogos 1991, pihak 
Kerajaan melalui Bahagian Hal Ehwal Islam telah mengeluarkan 
pekeliling melarang semua Kementerian/Jabatan/Badan 
Berkanun/Swasta dan mana-mana pertubuhan agar tidak 
melibatkan kumpulan Al-Arqam dalam semua aktiviti. 

Setelah menerima beberapa tekanan dan tersepit dengan tindakan 
pihak berkuasa agama yang meminta beliau memberi penjelasan 
dan bertaubat, beliau telah lari ke luar negara dan menetap di 
Thailand bersama orang kanannya. Kumpulan ini telah dikesan 
meneruskan gerakan mempertahankan Aurad Muhammadiah 
melalui saluran-saluran di luar bidang kuasa kawalan Enakmen 
Pentadbiran Agama Islam Negeri-Negeri dan lain-lain 
perundangan negara. Mereka turut mempergiatkan propaganda 
yang menonjolkan imej dan mengagungkan Ustaz Ashaari, tahap 
kejayaan di dalam dan luar negara selain turut mengecam, 
mencaci dan memfitnah tokoh-tokoh pemimpin dan ulama' yang 
tidak sealiran dengan mereka. Kumpulan ini turut mendakwa 
memiliki aset sebanyak RM 20 juta merangkumi 5 ekar tanah di 
Sungai Penchala, 48 perkampungan di seluruh negara, 100 buah 
kenderaan dan beberapa buah syarikat termasuk pelancongan. 

KANDUNGAN BUKU 



Kumpulan ini telah mengamalkan Aurad Muhammadiah iaitu 
amalan kerohanian yang didakwa diterima oleh Syeikh 
Muhammad Suhaimi daripada Rasulullah sallallahu 'alayhi 
wasallam dalam keadaan jaga di dalam Ka'bah. Amalan tersebut 
sebenarnya diperolehi oleh Ustaz Ashaari Muhammad daripada 
bapa saudara beliau yang kuat mengamalkan Aurad 
Muhammadiah yang diambil secara langsung daripada Syeikh 
Muhammad As-Suhaimi. Bapa saudara beliau adalah seorang guru 
agama di Kampung Pilin, Rembau, Negeri Sembilan yang telah 
hidup sezaman dengan pengasas aurad tersebut iaitu Syeikh 
Muhammad As-Suhaimi. Aurad tersebut mula diamalkan oleh 
Ustaz Ashaari Muhammad secara bersendirian sejak beliau 
berumur 16 tahun iaitu semasa beliau dalam kelas 7 di Sekolah 
Melayu pada tahun 1955 dan diteruskan sehingga beliau bertukar 
ke Sekolah Agama Hishamuddin, Klang. Semasa beliau 
menubuhkan Darul Arqam pada tahun 1968, beliau telah 
memasukkan bersama-sama dalam kumpulan tersebut amalan- 
amalan Aurad Muhammadiah sehingga ia dijadikan sebagai 
sebahagian daripada ciri-ciri Darul Arqam dan dihayati oleh 
pengikutnya serta menjadi amalan harian mereka hingga sekarang. 

Penjelasan mengenai amalan aurad tersebut telah dibukukan 
dalam sebuah buku bertajuk " Aurad Muhammadiah Pegangan Darul 
Arqam Sekaligus Menjawab Tuduhan" yang ditulis oleh Ustaz 
Ashaari Muhammad. Aurad Muhammadiah ini merangkumi 
beberapa perkara utama seperti berikut: 

a) Manaqib dan Salsilah yang ditulis dalam bahasa Jawa dan 
Melayu yang mempunyai empat versi iaitu versi Jawa, 
terjemahan Jawa ke Melayu, Melayu Rumi dan Melayu Jawi. 

Manaqib Syeikh Muhammad bin Abdullah As-Suhaimi 
yang asal ditulis oleh anaknya Fadlullah Suhaimi dalam 
bahasa Jawa dan kemudian diterjemahkan ke dalam bahasa 
Melayu. Edisi tambahan pula disusun oleh Muhammad Taha 
Suhaimi iaitu anak kepada Fadlullah Suhaimi yang ditulis 
dalam bahasa Melayu Rumi dan Jawi. 

Manakala Salsilah Syeikh Muhammad bin Abdullah As- 
Suhaimi pula disusun oleh Muhammad Taha Suhaimi dan 
disiarkan dalam buku " Aurad Muhammadiah Pegangan Darul 
Arqam" (1986) sebagai sebahagian daripada Manaqib 
Muhammad bin Abdullah As-Suhaimi edisi tambahan oleh 
Muhammad Taha Suhaimi. 

b) Aurad Muhammadiah yang diterbitkan oleh Muhammad 
Abdullah bin Muhammad Khairullah Suhaimi bersama 
Muhammad Taha Suhaimi. 

c) Tahlil, maulid berzanji, maulid diba'i dan nazam amalan 
Syeikh Suhaimi sebagaimana yang disebutkan dalam Manaqib 
Syeikh Suhaimi. 

d) Amalan Pencak Sunda (silat ghaib) ditulis oleh Muhammad 
Khairullah Suhaimi, Teluk Pulai, Klang, Selangor. 

Perkara-perkara tersebut adalah terangkum dalam Tariqat 
Muhammadiah, tetapi lebih dikenali sebagai Aurad 
Muhammadiah. Pihak Al-Arqam tidak mahu menamakan amalan 
ini sebagai Tariqat Muhammadiah kerana sebagaimana 
pengakuannya kepada Pusat Islam pada tahun 1979, bahawa 
tariqat adalah suatu amalan yang mempunyai salsilah amalan 
daripada Rasulullah sallallahu ' alayhi wasallam, sedangkan pada 
hakikatnya Tariqat Muhammadiah ini tidak mempunyai salsilah 
hingga kepada Rasulullah sallallahu 'alayhi wasallam. Maka dengan 
sebab itulah ia tidak dinamakan tariqat tetapi hanya disebutkan 
sebagai aurad sahaja. Aurad Muhammadiah bererti aurad yang 
diasas dan diamalkan oleh Muhammad bin Abdullah As-Suhaimi. 

Persoalan utama mengenai kandungan buku ini ialah: 

1. Sejauhmana kebenaran yang terdapat dalam Tariqat atau 
Aurad Muhammadiah berdasarkan buku Aurad 
Muhammadiah Pegangan Darul Arqam Sekaligus Menjawab 
Tuduhan (1986) oleh Ustaz Ashaari Muhammad dan lain-lain 
sumber yang berkaitan. 

2. Darul Arqam mementingkan aurad dan tidak mementingkan 
syari'at. Sebagai buktinya, Ustaz Ashaari Muhammad 
sanggup mempertahankan aurad dengan memecat pengikut 
yang mempertikaikan aurad sebagaimana yang dilakukan ke 
atas Akhbar Anang dan sahabat-sahabatnya pada tahun 1979 
dan berundumya timbalan beliau, Ustaz Mokhtar Yaakob dari 
Darul Arqam. 

3. Kandungan penting Manaqib Syeikh Muhammad As-Suhaimi 
(manaqib pertama yang telah dibuat tambahan oleh Ustaz 
Suhaimi - edisi rumi) iaitu: 

a) Mimpi berjumpa Rasulullah sallallahu 'alayhi wasallam dan 
menerima perintah. 

b) Balasan memusuhi Syeikh Muhammad As-Suhaimi. 

c) Kelebihan-kelebihan Syeikh Muhammad As-Suhaimi, 
antaranya: 

i. Mengadakan wang dengan hanya solat hajat 2 raka'at 
dan berdoa. 

ii. Secara tiba-tiba songkok dipenuhi dengan buah 
anggur. 

iii. Tidak basah apabila terkena hujan. 

iv. Bot yang tenggelam dapat ditimbulkan semula selepas 
meminta maaf daripadanya. 

v. Ditolong oleh ikan merah menuju ke pantai. 

vi. Berada di dua atau tiga tempat dalam satu masa. 

vii. Dapat menolong mereka yang kesusahan atau berhajat 
apabila diseru namanya. 

viii. Bersilat tanpa guru yang zahir. 

d) Syeikh Muhammad As-Suhaimi "tidak mati" dengan 
dakwaan: 

i. Beliau hendak pergi lama (dengan cara ghaib). 

ii. Mayat yang dikebumikan di tanah perkuburan Kelang 
adalah "ganti" kepada beliau. 

iii. Beliau masih boleh dijumpai selepas itu. 

4. Khasiat dan faedah Aurad Muhammadiah, antaranya: 

a) Membaca ayat 128-129 Surah At-Tawbah sebanyak 10 kali 
dapat menjauhkan sihir, mendapat keselamatan di dunia, 
dipanjangkan umur dan lain-lain lagi. 

b) Membaca ayat 9 Surah Yasin sebanyak 10 kali dapat 
melemahkan musuh sama ada dari segi pandangan, 
percakapan, perasaan dan sebagainya. 

5. Syeikh Muhammad As-Suhaimi adalah khalifah Rasulullah 
sallallahu 'alayhi wasallam dan Imam Mahdi. 

6. Dakwaan bahawa Imam Bukhari terlalu mengharapkan 
kedatangan Imam Mahdi. 

7. Allah subhanahu wataala memberi pertolongan bukan secara 
langsung tetapi ada perantaraannya. 

8. Syeikh Muhammad As-Suhaimi seorang Wali Allah subhanahu 
wata'ala (Qutubul Awliya') yang ghaib. 

9. Kaedah bersilat cara ghaib adalah satu daripada karamah 
Syeikh As-Suhaimi. 

10. Ahli ibadat yang kuat mengamalkan ayat-ayat Al-Qur'an akan 
dapat khadam. 

11. Menentukan Imam Mahdi bukan soal 'aqidah. 

12. Orang yang sudah mati boleh hidup semula. 

13. Aurad Muhammadiah diambil daripada Rasulullah sallallahu 
'alayhi wasallam di dalam Ka'bah. 

14. Ijtihad itu adalah kebenaran yang zanni. 



CIRI-CIRI AJARAN 

. Pegangan yang bercanggah dengan 'aqidah Ahli Sunnah Wal 

Jama'ah: 

a) Mendakwa Syeikh Muhammad As-Suhaimi tidak mati, hanya 
ghaib dan akan muncul sebagai Imam Mahdi. 

b) Menyamakan taraf Syeikh Muhammad As-Suhaimi dengan 
Khulafa' Ar-Rasyidin melalui syahadah dan wirid. 

c) Beramal dengan "Majlis Yacjazah " yang didakwa dihadiri oleh 
Rasulullah sallallahu 'alayhi wasallam, Khulafa' Ar-Rasyidin dan 
roh beberapa ahli Al-Arqam. 

d) Pengikut boleh beryacjazah dengan Ustaz Ashaari setelah beliau 
ber yayazah dengan Syeikh Muhammad As-Suhaimi. 

e) Berpegang dengan pengaruh fahaman Jawa kuno dan 
Hinduisme mengenai kepercayaan bahawa Sutan Alas 
Ketonggo di Pulau Jawa sebagai bandar wali. 

f) Berpegang dan beramal dengan mimpi khususnya mimpi 
Imam Masjid Pulau Pinang yang mendakwa berjumpa dengan 
Rasulullah sallallahu 'alayhi wasallam yang kononnya 
memperakukan kesahihan pegangan kumpulan Al-Arqam. 

g) Mempercayai bahawa Syeikh Muhammad As-Suhaimi tidak 
mati malah ghaib dan boleh membantu anggota Al-Arqam 
memenuhi hajat dan mengelak sebarang kesusahan dengan 
menyeru namanya. 

h) Mendakwa bahawa Syeikh Muhammad As-Suhaimi menerima 
Aurad Muhammadiah daripada Rasulullah sallallahu 'alayhi 
wasallam di dalam Ka'bah secara jaga. 

i) Mengadakan tambahan kepada bacaan syahadah dengan fakta 
palsu yang menyebut Syeikh Muhammad As-Suhaimi sebagai 
salah seorang Khalifah Ar-Rasyidin. 

j) Mengaitkan peristiwa-peristiwa kematian, sakit dan nasib 
malang orang-orang tertentu yang menentang fahaman Al- 
Arqam sebagai tanda balasan dan hukuman dari Allah. 

k) Memberi jaminan Allah menerima taubat ahli-ahli Al-Arqam 
dan mengenalpasti ahli-ahli tertentu sebagai ahli syurga. 

l) Membuat ramalan bahawa hari qiyamat akan berlaku pada 
kurun 15 Hijriyyah. 

m) Membuat ramalan karut mengenai tarikh kelahiran Imam 
Mahdi yang didakwa tidak kurang dari 7 tahun selepas tahun 
1988 iaitu pada tahun 1995. 

n) Ashaari Muhammad dianggap oleh pengikut Al-Arqam 
sebagai orang yang bakal mempunyai dawlah yang kononnya 
telah dijadualkan oleh Allah sebelum menjelmanya Syeikh 
Muhammad As-Suhaimi sebagai Imam Mahdi. 

o) Kesetiaan membuta tuli kepada Ashaari Muhammad yang 
mendakwa beliau dari keturunan Bani Tamim dan dianggap 
seorang wali yang mempunyai karamah. 

Bercanggah dengan syari'ah: 

a) Mentafsir Al-Qur'an iaitu ayat 3 Surah An-Nisa' dengan 
maksud bahawa perkahwinan bermula daripada dua dan 
seterusnya bertambah kepada tiga dan empat. 

b) Mengamalkan poligami yang tidak menepati prinsip Islam. 

c) Mencemar peribadi Rasulullah sallallahu ' alayhi wasallam yang 
didakwa mempunyai 37 orang isteri. 

d) Menolak fatwa dan pandangan jumhur ulama' jika ianya 
bertentangan dengan matlamat yang hendak dituju oleh 
kepimpinan kumpulan tersebut. 

e) Pemulauan terhadap Enakmen Pentadbiran Agama Islam 
Negeri-Negeri. 

f) Memecahbelahkan keluarga. 

. Bercanggah dengan akhlaq dan etika bermasyarakat: 

a) Corak propaganda kumpulan ini yang mengecam, mencaci 
dan memfitnah tokoh-tokoh pemimpin, ulama' dan cerdik 
pandai. 

b) Corak propaganda yang seolah-olah menonjolkan kejayaan Al- 
Arqam dan mempertikaikan kewibawaan pentadbiran agensi- 
agensi agama pusat dan negeri. 

c) Mengeksploitasi kanak-kanak menjaja bahan-bahan keluaran 
Al-Arqam. 

d) Sistem pendidikan mereka memupuk sikap ta'assub di 
samping mendewakan ketua kumpulan Aurad 
Muhammadiah. 

e) Program kebudayaan yang menonjolkan imej mereka untuk 
menagih simpati dan sokongan syarikat. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa: 

1. Muzakarah Jawatankuasa Fatwa Kebangsaan Kali Ke 17 pada 
6 Oktober 1986 di Dewan Syura, Tingkat 11, Pusat Islam 
Malaysia, Kuala Lumpur yang memutuskan bahawa: 

"Buku Aurad Muhammadiah Pegangan Darul Arqam 
Sekaligus Menjawab Tuduhan tulisan Ashaari 
Muhammad hendaklah ditahan penyebarannya 
kerana ia mengandungi ajaran dan fahaman yang 
bertentangan dengan syari'at Islam dan mengelirukan 
masyarakat Islam." 

2. Muzakarah Jawatankuasa Kebangsaan Kali Ke 34 pada 31 Mac 
1994 yang memutuskan bahawa: 

a) Majlis/ Jabatan Agama Islam Negeri hendaklah 
menggunakan peruntukan yang ada di dalam 
Enakmen Pentadbiran Agama Islam sepenuhnya 
dalam usaha untuk membanteras kegiatan Darul 
Arqam seperti peruntukan mengajar tanpa 
tauliah, membuka sekolah tanpa kebenaran dan 
berpoligami tanpa kebenaran Mahkamah 
Syari'ah. 

b) Kumpulan Al-Arqam diminta bertaubat dan perlu 
dinasihati oleh Raja-Raja dan Sultan sebelum 
diambil tindakan pemulauan. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



Jil. 38 



No. 16 



llhb Ogos 1994 



TAMBAHAN No. 10 
PERUNDANGAN 



ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

PADA menjalankan kuasa yang diberikan oleh seksyen 30(1) 
Enakmen Pentadbiran Hukum Syarak 1991, Mufti Negeri 
Melaka, bagi pihak dan atas nama Jawatankuasa Syariah, 
membuat fatwa yang berikut: 



ADMINISTRATION OF MUSLIM LAW 
(STATE OF MALACCA) ENACTMENT 1991 

FATWA UNDER SECTION 30 

IN exercise of the powers conferred by section 30(1) of the 
Administration of Muslim Law (State of Malacca) Enactment 
1991, the Mufti of the State of Malacca, for and in the name of 
the Syariah Committee, makes the following fatwa: 

“A. Bahawa buku yang bertajuk — 

(i) “Aurad Muhammadiah Pegangan Darul Arqam 
Sekaligus Menjawab Tuduhan” yang ditulis oleh 
Ustaz Hj. Ashaari Muhammad dan isi 
kandungannya; dan 

(ii) “Manaqib (Riwayat Hidup) Sheikh Muhammad bin 
Abdullah As-Suhaimi” yang ditulis oleh Mohamad 
Taha As-Suhaimi dan juga yang ditulis oleh pihak- 
pihak lain dalam semua bahasa dan isi 
kandungannya, 

adalah mengandungi ajaran-ajaran dan fahaman-fahaman yang 
bertentangan dengan aqidah dan Syariah Islamiah serta 
mengelirukan dan boleh menyesatkan masyarakat Islam dan 
dengan yang demikian adalah diharamkan. 

B. Bahawa Kumpulan Darul Arqam @ al-Arqam yang 
berpegang kepada ajaran-ajaran dan fahaman yang terkandung di 
dalam buku bertajuk Aurad Muhammadiah Pegangan Darul 
Arqam Sekaligus Menjawab Tuduhan dan Kitab Manaqib 
(Riwayat Hidup) Sheikh Muhammad bin Abdullah As-Suhaimi 
adalah diharamkan. 

C. Bahawa pengharaman ini meliputi: 

(i) apa-apa variasi, versi, bentuk atau cabang mana- 
mana ajaran-ajaran tersebut di (A) di atas, dan 
termasuklah apa-apa pegangan ideologi, falsafah, 
atau apa-apa kumpulan atau sistem amalan dan 
penunaian yang merangkumi bahawa tujuannya 
atau salah satu daripada tujuan- tujuannya ialah 
pencapaian pengajaran kebatinan, perlindungan 
kebatinan atau kewujudan kebatinan; iaitu suatu 
pegangan, ideologi, falsafah, atau kumpulan atau 
sistem amalan atau penunaian yang tidak diakui 
dan bertentangan dengan syariat Islam dan 
pegangan oleh Ahli Sunnah Wal Jamaah; 

(ii) apa-apa jua bahan publisiti Kumpulan Darul 
Arqam @ al-Arqam termasuk mana-mana terbitan, 
ertinya apa-apa bahan, termasuklah suatu gambar, 
gambarfoto, poster, rajah, surat edaran, glansar 
filem, iklan di akhbar dan apa-apa bentuk iklan 
lain, yang bertujuan untuk memberi publisiti 
kepada terbitan tersebut yang berkaitan dengan 
ajaran-ajaran atau pegangan-pegangan di (A) di 
atas; 



(iii) apa-apa terbitan, ertinya apa-apa buku, majalah, 
pamplet, risalah atau apa-apa bahan bacaan lain, 
sama ada dicetak, ditaip, ditulis tangan, atau 
dikeluarkan dengan apa-apa cara lain dan apa-apa 
bentuk keluaran ulangannya, dan termasuklah apa- 
apa filem iaitu sebuah wayang gambar, sebuah pita 
rakam, atau sebuah rekod walau bagaimanapun 
ianya dibuat, dari suatu imej berdasarkan 
penglihatan, yang mana adalah sebuah rekod yang 
mampu digunakan sebagai suatu alat menayangkan 
rangkaian itu sebagai suatu gambar bergerak, 
rakaman audio iaitu apa-apa bahan termasuk 
piring-piring hitam, fotografi, pita-pita rakaman, 
dan cakera laser dan cakera padat, yang mana 
dirakamkan rakaman suara manusia, untuk dibaca, 
dilihat atau didengar yang berkaitan dengan ajaran- 
ajaran atau pegangan-pegangan di (A) di atas. 

Oleh itu, orang Islam adalah dilarang mengamal ajaran, 
pegangan dan fahaman Kumpulan Darul Arqam @ al-Arqam, 
menjadi ahli, mengetuai, memimpin, memberi ceramah, 
mengadakan kelas pendidikan dan pembelajaran, mengadakan 
aktiviti-aktiviti ekonomi, sosial, program persembahan kesenian 
dan kebudayaan dan lain-lain aktiviti-aktiviti yang bertujuan 
untuk menghidup dan mengembangkan kumpulan ini. Orang- 
orang Islam adalah juga dilarang memiliki, menyimpan, 
mencetak, menjual termasuk mengedarkannya filem, rakaman 
audio, pamplet, buku-buku, majalah, atau apa-apa terbitan, 
risalah dan apa-apa dokumen; menggunakan sebarang bentuk 
lambang, rajah atau tanda-tanda yang boleh mengaitkan 
Kumpulan Darul Arqam @ al-Arqam kepada mana-mana harta 



20 




alih atau tak alih, dan semua pihak dilarang daripada memberi 
kemudahan dan membantunya”. 



Diperbuat pada 2hb Julai 1994. 
Dated 2 July 1994. 

[PMM/0020 ; PUN (M) 351/27.] 



DATUK SHEIKH HJ. MD. YUNUS BIN HJ. MD. YATIM 
Mufti Negeri Melaka, 

Pengerusi, 

Jawatankuasa Syariah 

Tatwa$ 



"Pengamhifan Tanah TOakaf 
"Untuk. Kepentingan Awam 



LATARBELAKANG 

Pada masa ini pembangunan tanah banyak tertumpu di kawasan- 
kawasan bandar yang melibatkan pelbagai jenis tanah seperti 
tanah milik individu, kerajaan, syarikat-syarikat termasuklah 
tanah-tanah wakaf. Pembangunan tanah-tanah tersebut akan 
melalui proses penyerahan kepada pihak berkuasa terlebih dahulu 
sebelum sesuatu projek pembangunan dapat dilaksanakan. 
Penyerahan tanah bagi tujuan ini turut berlaku ke atas tanah-tanah 
wakaf yang dimiliki atau ditadbir urus oleh pihak Majlis Agama 
Islam Negeri-Negeri. 

Dalam Akta Pengambilan Tanah 1990 (Akta 486) dan Ordinan 
Pengambilan Tanah (pampasan) (Peruntukan Khas) 1848 (P.T.M 
Ord, 21/1948), Bahagian II nombor 3 Pengambilan Tanah (1), 
menyebutkan bahawa pihak berkuasa negeri boleh mengambil 
mana-mana tanah yang diperlukan (Pindaan Akta A999). 

1. Bagi apa-apa maksud awam (Pindaan Akta A804). 

2. Oleh mana-mana orang atau perbadanan bagi apa-apa maksud 
yang pada pendapat pihak berkuasa negeri adalah benificial 
untuk kemajuan ekonomi Malaysia atau mana-mana bahagian 
dari itu atau kepada orang ramai secara am atau mana-mana 
kelas orang ramai. 

HUJAH DAN DALIL 



Harta wakaf adalah milik Allah subhanahu wata'ala untuk 
kepentingan umat Islam. Sebarang pengambilan tanah wakaf 
adalah tidak wajar diserahkan secara percuma kepada pihak 
berkuasa. 

Pengambilan tanah wakaf oleh pihak kerajaan untuk kemaslahatan 
awam ini adalah termasuk sebahagian daripada proses istibdal. 
Istibdal bermaksud menjual harta wakaf dengan wang. Istilah 
"istibdal" sebenarnya adalah rangkuman daripada tiga istilah iaitu 
abdal, badai dan tabadul. Abdal bermaksud membeli harta wakaf 
dengan mata wang, manakala badai atau tabadul pula bermaksud 
menukar harta wakaf dengan harta lain. Ketiga-tiga pengertian ini 
disatukan dan disebut istibdal sahaja dengan pengertian "menukar 
atau menggantikan harta wakaf dengan harta yang lain melalui 
jualan atau pembelian atau sebagainya dengan tujuan untuk 
mengekalkan wakaf". 

Bagi mengamalkan istibdal, ia mempunyai hukum-hukum yang 
diambilkira berdasarkan keadaan-keadaan tertentu. Dalam hal ini, 
para fuqaha' telah berselisih pendapat mengenainya dan ia boleh 
dirujuk sebagaimana yang berikut: 

1. Pendapat Imam Abu Hanifah yang memberi keluasan dalam 
mengamalkan istibdal jika istibdal itu lebih memberi faedah 
yang mendatangkan hasil yang lumayan sekalipun masjid 
kerana hajat dan dharurat. 

2. Imam Ahmad bin Hanbal memberi keluasan istibdal selain 
daripada wakaf masjid dengan dikenakan beberapa syarat 
yang tertentu mengikut keadaan yang tertentu. 

3. Imam Malik menegah istibdal pada masjid dan harta tidak alih 
yang mempunyai hasil yang baik melainkan kerana dharurat 
dan berhajat seperti membesarkan masjid, tanah perkuburan, 
jalanraya atau sebagainya bagi tujuan kemaslahatan awam. 
Walaubagaimanapun, Imam Malik mengharuskan istibdal 

pada harta wakaf yang alih kerana istibdal dalam erti kata 
menukar harta wakaf yang alih akan mengekalkan wakaf. 

4. Pendapat Imam Syafi'i seakan-akan sama dengan pendapat 
Imam Malik bahkan tidak mengharuskan langsung menjual 
masjid sekalipun telah roboh dan tidak digunakan. Segala 
barangan dan peralatan yang berkaitan dengan masjid yang 
roboh itu hanya dibenarkan sebagai hibah kepada masjid- 
masjid yang lain. Sekiranya ia tidak dapat digunakan 
hendaklah dimusnahkan, sementara bekas tapak masjid itu 
kekal sebagai harta wakaf. 

Secara keseluruhannya, imam-imam mazhab fiqh mengharuskan 
istibdal dengan syarat-syarat tertentu yang dibenarkan oleh hukum 
syara' dengan mengambilkira maslahah dan hajat untuk berbuat 
demikian. 



KEPUTUSAN FATWA 

Mesyuarat Jawatankuasa Fatwa Negeri Melaka telah bersetuju 
memutuskan bahawa: 

1. Bahawa menurut hukum syara' tanah-tanah wakaf 
tidak boleh dijual beli, tidak boleh diberi kepada 
sesiapa dan tidak boleh pindah milik, demikianlah 
sebagaimana yang berlaku pada wakaf Sayyidina 
'Umar Ibnu Al-Khattab radhiyallahu 'anh tanahnya 
di Khaybar, yang mana menjadi wakaf yang pertama 
dalam Islam. 

2. Menurut seksyen 37, Enakmen Pentadbiran Hukum 
Syarak (Negeri Melaka) 1991, tanah-tanah wakaf 
Negeri Melaka ini terletak pada Majlis Agama Islam 
sebagai pemegang amanah yang tunggal. 

3. Oleh yang demikian, jika tanah wakaf diambil balik 
oleh Pihak Berkuasa Negeri kerana apa jua sebab, 
maka pampasan wajiblah dibayar baginya dan wang 

pampasan itu hendaklah terletakhak dan dibayar 
kepada Majlis Agama Islam, supaya diganti tanah 
lain sebagai mengekalkan wakaf dan menunaikan 
kehendak yang berwakaf. 

Muzakarah Jawatankuasa Fatwa Kebangsaan Kali Ke 46 pada 22 
April 1999 juga telah memutuskan bahawa: 

1. Tanah wakaf tidak boleh sama sekali dipindah milik 
kecuali kerana dharurat yang memerlukan demikian 
berdasarkan syarat-syarat yang tertentu. 

2. Tanah wakaf yang diambil/ dipindah milik kepada 
kerajaan, pihak berkenaan hendaklah membayar 
pampasan mengikut nilai tanah yang diambil atau 
menggantikan dengan tanah lain yang setara atau 
yang lebih baik nilainya. 

3. Tanah wakaf yang hendak dibangunkan hendaklah 
dikecualikan syarat penyerahan tanah untuk tujuan 
pembinaan kemudahan awam seperti jalan, saliran, 
tapak pencawang eletrik dan sebagainya. 
Bagaimanapun, kemudahan awam itu bolehlah dibina 
di atas tanah wakaf itu. 

4. Bagi tanah wakaf khas untuk tujuan-tujuan tertentu 
seperti masjid, sekolah dan seumpamanya pihak yang 
mengambil tanah itu hendaklah memperuntukkan 
bahagian-bahagian yang tertentu sebagai gantian 
tanah wakaf yang diambil mengikut nilai semasa bagi 
mengekalkan status wakaf tersebut. Contohnya 
bangunan bertingkat-tingkat yang didirikan beberapa 
unit tertentu (mengikut nilai semasa) diperuntukkan 
untuk masjid atau sekolah atau sebagainya seperti 
yang diniatkan oleh pewakaf. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



Jil. 39 2hb Februari 1995 No. 3 



No. 54. 

ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

Pada menjalankan kuasa-kuasa yang diberikan oleh seksyen 
30(1) Enakmen Pentadbiran Hukum Syarak (Negeri Melaka) En S/91 
1991, Mufti Negeri Melaka, bagi pihak dan atas nama 
Jawatankuasa Syariah, membuat fatwa yang berikut: 

A. Bahawa menurut Hukum Syarak tanah-tanah Wakaf tidak 
boleh dijual beli, tidak boleh diberi kepada sesiapa dan tidak 
boleh pindah milik, demikianlah sebagaimana yang berlaku pada 
Wakaf Saidina Omar Ibnu Khattab R.A. tanahnya di Khaibar, 
yang mana menjadi Wakaf yang pertama dalam Islam. 

B. Bahawa menurut seksyen 37 Enakmen Pentadbiran 
Hukum Syarak (Negeri Melaka) 1991, tanah-tanah Wakaf 
Negeri Melaka ini terletak pada Majlis Agama Islam, sebagai 
pemegang Amanah yang tunggal. 

C. Oleh yang demikian jika tanah Wakaf diambil balik oleh 
Pihak Berkuasa Negeri kerana apa jua sebab, maka pampasan 
wajiblah dibayar baginya dan wang pampasan itu hendaklah 
terletakhak dan dibayar kepada Majlis Agama Islam, supaya 
diganti tanah lain sebagai mengekalkan Wakaf dan menunaikan 
kehendak yang berwakaf. 



Diperbuat pada 6 Disember 1994. 
[PMM/0020 Klt. 2; PUN (M) 351/27.] 



DATUK HJ. MD. YUNUS BIN HJ. MD. YATIM 
Mufti Negeri Melaka, 

Pengerusi, 

Jawatankuasa Syariah 

'fatwa 4 



Gjotongan Anti Tfadith 



LATARBELAKANG 

Ajaran yang turut dikenali sebagai "Ajaran Al-Qur'an Menolak 
Hadith" ini dipercayai muncul di Amerika Syarikat hasil garapan 
seorang pemikir Islam, Rashad Khalifa. Rashad sebelumnya turut 
menggemparkan umat Islam seluruh dunia apabila 
memperkenalkan Kod 19, yang merupakan suatu penyelewengan 
besar kepada pentafsiran dalam Al-Qur'an. 

Di Malaysia, ajaran ini mula diperkenalkan dan dikembangkan 
sejak 1985 oleh tiga "tokoh pemikir" yang amat takjub dengan 
keupayaan akal mereka sendiri, iaitu Kassim Ahmad, Abdul 
Manan Harun dan Othman Ali. 

Isu anti hadith bertitik tolak apabila Kassim Ahmad yang 
mendokong idea Dr. Rashad Khalifa terutama penentangannya 
terhadap hadith dan penemuan Kod 19. Mereka bukan di kalangan 
ahli ilmuan Islam tetapi sengaja menulis dan membahaskan di 
kalangan Islam dengan berpandukan akal dan kaedah saintifik 
semata-mata. Ini dapat dilihat sebagaimana petikan kenyataan 
Kassim Ahmad yang disiarkan di dalam Akhbar Mingguan Islam 
pada 21 November 1985 seperti berikut: 

" Perbincangan dan perbahasan ini dilakukan mengikat kaedah 
saintifik, semua fakta-fakta, kenyataan dan keterangan mestilah 
nyata, berwibawa, selaras dan benar dan semua hujah mestilah 
munasabah, logikal dan rasional." 

Akibat terpengaruh dengan buku-buku tulisan Dr. Rashad Khalifa 
seperti buku "Quran The Final Scripture", "Quran, Hadith And 
Islam" dan "Quran Visual Presentation Of The Miracle", Kassim 
Ahmad telah memperkenalkan idea-idea berkenaan kepada umat 
Islam di negara ini dengan menulis beberapa artikel di dalam 
ruangan "Berani Kerana Benar'' dalam akhbar Watan. Artikelnya 
yang bertajuk "Penolakan Teori Ahli-Ahli Hadith" telah 
menunjukkan pendiriannya dalam menolak hadith dan sunnah 
dalam Islam. 

Bermula bulan September 1985, Kassim Ahmad telah 
memperlihatkan peningkatan gerakannya dengan penganjuran 
Majlis Diskusi mengenai "Teori Hadith" di Pejabat ALIRAN (Aliran 
Kesedaran Rakyat) di Jalan Sungai Nibong, Bayan Baru, Pulau 
Pinang dan juga di rumah beliau di No. 8, Jalan Gajah, Tanjung 
Bunga, Pulau Pinang yang dihadiri oleh beberapa orang 
kenalannya daripada ahli Parti Sosialis Rakyat Malaysia (PSRM). 
Penyebaran ajaran sesat Kassim Ahmad telah disedari dan 
dikecam hebat oleh para ulama' Islam dan akhirnya Kerajaan telah 
membatalkan beberapa siri ceramah beliau yang telah 
dirancangkan di Universiti Kebangsaan Malaysia, Bangi, Selangor 
Darul Ehsan. 

Ekoran daripada kecaman dan kritikan ulama'-ulama' tersebut 
serta tindakan Kerajaan membatalkan siri ceramahnya, maka pada 
bulan Mei 1986, Kassim Ahmad telah menulis sebuah buku 
bertajuk "Hadith Satu Penilaian Semula " terbitan Media Intelek Sdn. 
Bhd. Penulisan buku tersebut telah membangkitkan kemarahan 
dan menjadi suatu kontroversi yang meluas di kalangan umat 
Islam kerana antara lain buku tersebut mendokong fahaman 
penolakan hadith secara total sebagai salah satu sumber hukum 
Islam. Buku tersebut kemudiannya telah diharamkan oleh 
Kerajaan melalui Warta Kerajaan P.U.A 223 bertarikh 10 Julai 1986. 

Pada Oktober 1992, Kassim Ahmad sekali lagi telah mencetuskan 
kontroversi dan kemarahan umat Islam apabila beliau menulis 
sebuah buku yang bertajuk "Hadith Jawapan Kepada Pengkritik" 
terbitan Media Intelek Sdn. Bhd. dengan mesej yang sama iaitu 

menolak hadith secara total. Kerajaan sekali lagi telah 
mengharamkan buku tersebut melalui Warta Kerajaan. 

Demikian juga halnya dengan Othman Ali. Karyanya, " Bacaan " 
(makna kepada perkataan Al-Qur'an dalam bahasa Melayu) 
memperjelaskan pegangan eratnya kepada ajaran anti hadith. 
Keseluruhan kandungan Bacaan adalah himpunan "tafsiran 
selapis" Othman kepada setiap bilah ayat Al-Qur'an yang 
berbahasa Arab. Othman sendiri pernah mengakui bahawa beliau 
tidak begitu arif dengan bahasa Arab tetapi masih mencipta 
Bacaan. 

Ajaran golongan intelek ini agak berbeza berbanding dengan 
kebanyakan ajaran sesat lain yang berkembang di negara ini. Jika 
kebanyakan ajaran lain mempraktikkan amalan tertentu seperti 
berzikir di tengah kepekatan malam serta amalan-amalan lain 
yang berbau khurafat sebagai identiti mereka, tidak pula demikian 
dengan anti hadith. Penyelewengan mereka ternyata bergaya 
apabila mereka mengenengahkan suatu "penyelewengan 
profesional" yang mereka dakwa sebagai "pembetulan" kepada 
"amalan sesat" yang diamalkan oleh umat Islam kini. Lebih tepat 
lagi, "sesatnya" umat Islam kini (seperti dakwaan mereka) kerana 
beramal ibadah dengan berpandukan hadith, sedangkan mereka 
beramal ibadah dengan berpandukan Al-Qur'an secara mutlak. 

Usaha golongan ini menolak hadith sebagai salah satu sumber 
hukum Islam bukan sahaja melalui buku-buku, malah juga 
disebarkan melalui pelbagai bentuk penulisan seperti penulisan 
risalah Iqra', artikel dalam media cetak, dan kegiatan-kegiatan lain 
seperti majlis diskusi, forum, ceramah, usrah dan sebagainya. 
Buku dan risalah (seumpama Bacaan) menjadi medium utama 
kerana sebahagian besar pengamal ajaran ini merupakan 
intelektual yang tahu menulis apa sahaja. Manakala usrah pula 
merupakan cara paling mudah untuk menyebarkan fahaman ini 
kepada ahli-ahli baru. 

KANDUNGAN BUKU 
DAN CIRI-CIRI KESALAHAN 



Penyelewengan dari sudut 'aqidah: 

a) Menolak hadith secara total sebagai sumber 'aqidah dan 
perundangan Islam. 

Antara bahan-bahan penulisan mereka yang memuatkan 
fahaman ini ialah: 

i. Buku " Hadith Satu Penilaian Semula " tulisan Kassim 
Ahmad: 

"Hadith atau Sunnah Nabi suatu ajaran palsu yang 
muncul antara 200-250 tahun kemudian dan yang 
dikaitkan dengan Nabi Muhammad." (hal. 18) 

"Satu daripada kuasa-kuasa palsu yang dipegang oleh 
umat Islam lebih seribu tahun ialah hadith/sunnah." 

(hal. 20) 

"Kebanyakan hadith merupakan ' omong kosong' yang 
menyesatkan manusia dari jalan Tuhan tanpa 
pengetahuan." (hal. 91) 

"Hadith merupakan pandangan dan pendapat manusia 
yang tidak terjamin kebenarannya. Ia tidak lebih 
daripada tekaan dan agakan." (hal. 112) 

ii. Buku " Hadith Jawapan Kepada Pengkritik", hal. 12, tulisan 
Kassim Ahmad: 

"Tesis-tesis saya dalam buku ini ialah bahawa umat 
Islam telah membelakangkan Al-Qur'an selama kira- 
kira 1,000 tahun dan ini telah menyebabkan kejatuhan 
mereka. Dan bahawa ajaran hadith/sunnah sebagai 
sumber hukum merupakan suatu perkembangan dan 
ajaran baru yang muncul kira-kira tiga ratus tahun 

setelah Nabi Muhammad wafat, tanpa izin Nabi, dan 
tidak mempunyai autoriti dalam Al-Qur'an dan 
sejarah." 

iii. Buku " The Computer Speaks: God's Message To The World", 
hal. 507, tulisan Dr. Rashad Khalifa: 

"Hadith and sunnah are false doctrines, and that we 
shall uphold Qur'an, the whole Qur'an and nothing but 
the Qur'an." 

"Hadith, sunnah and regulations made up by various 
imams are false doctrines sponsored by satan." 

iv. Risalah Iqra', Sya'ban 1415H/Januari 1995M, hal. 3: 

"Imam-imam penulis hadith juga telah membawa 

fahaman baru, iaitu hadith qudsi: 

kepercayaan seperti ini tidak lain daripada khurafat 
yang paling dahsyat." 

b) Menolak dua kalimah syahadah. 

Golongan anti hadith ini berfahaman bahawa dua kalimah 
syahadah yang diucapkan oleh umat Islam adalah dilarang 
oleh Al-Qur'an, kerana syahadah yang diwajibkan hanyalah 
"la ilaha illallah". 

Antara penulisan-penulisan mereka yang dikenalpasti 
mengembangkan fahaman ini ialah: 

i. Buku " Hadith Jawapan Kepada Pengkritik", hal. 141, tulisan 
Kassim Ahmad: 

"Al-Qur'an mengajar syahadah dalam tiga buah ayat, 
iaitu ayat 18, surah 3 yang menyatakan bahawa Tuhan, 
para malaikat dan orang-orang yang berilmu bersaksi 
bahawa " Tiada Tuhan melainkan Allah”, ayat 19, 
surah 47 yang menegaskan " Ketahuilah bahawa tiada 

Tuhan melainkan Allah" dan ayat 1, surah 63 yang 
membatalkan kenyataan orang-orang munafiq yang 
mendakwa " Kami bersaksi bahawa Muhammad Rasul 
Allah"." 

"Dua kalimah syahadah yang diajar dalam hadith itu 
bercanggah dengan ayat-ayat di atas." 

ii. Akhbar Utusan Malaysia 14 Julai 1995, kenyataan oleh 
Othman Ali: 

"Selain itu, tambahnya, Al-Qur'an turut menyebut 
bahawa syahadat itu tiada Tuhan melainkan Allah 
sedangkan ulama' mengajarkan kepada kita bahawa 
syahadat itu termasuklah juga bahawa Nabi 
Muhammad itu pesuruh Allah. Bukan sahaja syahadat 
kita salah, malah ia juga mengakibatkan sembahyang 
kita salah kerana menyebut nama Nabi semasa tahiyyat 
awal dan akhir." 

iii. Buku “Pendedahan Kebenaran Adalah Dari Tuhanmu: Hadith 
Di dalam Al-Qur'an" , hal. 316, oleh Idris Abdul Rahman: 

"Beriman kepada Nabi pada mereka bermakna beriman 
kepada hadithnya. Mereka gunakan dua kalimah 
syahadah sebagai bukti mereka. Kata mereka syahadah 
kepada Allah tidak boleh dipisahkan dari syahadah 
kepada Rasul. Ini sahaja mereka sudah 
mempersekutukan Allah dengan Rasul seolah-olah 
Allah tidak boleh berdiri dengan sendirinya." 

c) Menolak qadha' dan qadar. 

Kumpulan ini juga menolak kepercayaan kepada qadha' dan 
qadar yang merupakan salah satu tonggak keimanan yang 
wajib dipegang oleh setiap umat Islam. Antara hujah mereka: 

i. Petikan daripada risalah Iqra' Jilid 3/Bilangan 1, 
Syaban 1415H/Januari 1995M, hal. 2: 

"Kepercayaan kepada taqdir yang dipegang oleh 
kebanyakan umat Islam hari ini dimasukkan ke dalam 
Rukun Iman dan berasal daripada hadith. Kepercayaan 
ini tidak ada, malah dibantah dalam Al-Qur'an. 
"Tidakkah fahaman ini melumpuhkan daya kreatif 
umat Islam dan menjadi punca utama kejatuhan 
mereka?" 

ii. Petikan daripada buku "Hadith Jawapan Kepada Pengkritik", 
Kassim Ahmad, hal. 90: 

"Faham qadha' dan qadar ini sebahagian penting dalam 
teologi kaum Asy'ariyyah, berasal dari ajaran kaum 
stoik, dan dimasukkan ke dalam hadith, kerana ia tidak 
terdapat dalam Al-Qur'an, malah ia anti-Qur'an." 

iii. Petikan daripada cerpen "Politik" oleh Kassim Ahmad, 
Dewan Sastera keluaran Februari 1995, hal. 74: 

"Isu Al-Qur'an itu sebenarnya saintifik dan rasional. 
Contohnya kepercayaan kepada taqdir baik dan jahat 
itu daripada Tuhan yang dirumuskan dalam hadith itu, 
bercanggah dengan ajaran Al-Qur'an dan ditolak oleh 
Al-Qur'an yang menggesa manusia bekerja kuat ke 
jalan kebaikan. Pegangan kepada hadith ini merupakan 
suatu punca besar kejatuhan umat Islam." 

d) Memesongkan pengertian sebenar ayat-ayat Al-Qur'an. 

Antara penyelewengan paling nyata yang dilakukan oleh 
golongan anti hadith ini ialah menterjemah dan mentafsirkan 
ayat-ayat Al-Quran mengikut "selera" sendiri tanpa 
memperhitungkan disiplin ilmu Islam yang sebenarnya. 
Contoh ayat-ayat yang telah diselewengkan tersebut ialah: 

i. Ayat 12, Surah At-Taghabun: 

Ayat ini telah ditafsirkan dengan maksud bahawa taat 
kepada Rasul bermakna taat kepada wahyu (Al-Qur'an). 

Penjelasan mengenai ayat ini dikembangkan oleh Kassim 
Ahmad, di dalam buku " Hadith Jawapan Kepada Pengkritik", 
hal. 26 & 27: 



"Ayat ini menerangkan bahawa tngas Rasid hanyalah 
menyampaikan wahyu Allah, iaitu Al-Qur'an. Jadi, 
taat kepada Rasul bermakna taat kepada Allah yang 
diwakili oleh RasulNya dalam Al-Qur'an, dan 
berpegang kepada Al-Qur'an. Jadi, taat kepada Rasul 
dengan sendirinya bermakna taat kepada Allah dan 
berpegang kepada Al-Qur'an." 

"Bukti-bukti bahawa inilah makna ungkapan tersebut 
yang sebenar dapat dilihat dari kegunaan perkataan 
'Rasul' dan bukan 'Muhammad', dan juga dari banyak 
ayat Al-Qur'an yang memerintah kita supaya tunduk, 
berpegang dan patuh hanya kepada Tuhan." 

ii. Ayat 114, Surah Hud: 

Pengertian ayat ini telah diselewengkan dengan maksud 
bahawa sembahyang hanya tiga kali sehari, iaitu Subuh, 
Maghrib dan 'Isya'. 

"Othman memberikan contoh surah 11:114 yang 
berbunyi: 'Dan lakukanlah solat pada dua tepi siang 
dan awal malam'. Ayat ini bermakna sembahyang 
hanya tiga kali sehari, iaitu Subuh, Maghrib dan 
'Isya'." 

(Petikan daripada akhbar Utusan Malaysia, 14 Julai 1995, 
kenyataan oleh Othman Ali) 

iii. Ayat 15, Surah Taha: 

Pengertian ayat ini telah diselewengkan dengan maksud 
bahawa: 

"Saat itu (tamatnya dunia) pasti tiba, Aku hampir- 
hampir merahsiakannya supaya tiap-tiap diri dibalas 
mengikut kerjanya." 

(Petikan daripada buku "Hadith Jawapan Kepada Pengkritik" 
tulisan Kassim Ahmad, hal. 57) 

Dengan pentafsiran seperti di atas, golongan anti hadith 
ini mendakwa bahawa tarikh akan berlakunya qiyamat 
tidak menjadi rahsia kepada manusia, malah ianya boleh 
ditentukan dengan menggunakan kaedah Kod 19 (Lihat 
Perkara e). 

e) Mempertikaikan kesahihan ayat-ayat Al-Qur'an. 

Selain daripada memesongkan pengertian ayat-ayat Al- 
Qur'an, golongan ini juga didapati telah mempertikaikan 
kesahihan ayat 128 dan 129, Surah At-Tawbah. Kassim Ahmad 
melalui bukunya "Hadith Jawapan Kepada Pengkritik", hal. 60, 
mendakwa bahawa terdapat sabotaj dalam penulisan kedua- 
dua ayat ini kerana ia tidak dapat diselaraskan dengan Kod 19. 

" Kita tidak boleh meninggalkan bab ini tanpa menyebut 
suatu lagi pendedahan besar yang telah dibuat oleh Kod 19. 
Bukhari dan As-Suyuti (811 T.M.) menyatakan bahawa 
ketika Khalifah 'Uthman melantik sebuah suruhanjaya 
untuk menyemak naskhah-naskhah Al-Qur'an yang wujud 
pada waktu itu, termasuk menyemak dengan mereka yang 
menghafal Al-Qur'an untuk mengadakan suatu naskhah 
Al-Qur'an yang rasmi, suruhanjaya itu mendapati bahawa 
tiap-tiap ayat Al-Qur'an disahkan oleh banyak saksi, kecuali 
ayat-ayat 128 dan 129, surah 9. Tetapi yang amat 
memeranjatkan itu bila kita dapati bahawa kedua-dua ayat 
ini, dari segi huruf, perkataan dan ayat - ditolak oleh Kod 
19. Ini bermakna Kod 19 mengesahkan dua kenyataan 
sejarah oleh Bukhari dan As-Suyuti yang kita petik tadi 
bahawa ayat-ayat ini ialah tambahan yang tidak terdapat 
dalam Al-Qur'an". 

f) Mendakwa qiyamat akan berlaku pada 1710H/2280M. 



Golongan anti hadith ini juga mendakwa qiyamat akan 
berlaku pada 1710H/2280M berdasarkan kepercayaannya 
kepada Kod 19. Kenyataan ini terkandung di dalam buku 
" Hadith Jawapan Kepada Pengkritik", hal. 59, tulisan Kassim 
Ahmad. 

"Angka 309 ada disebut dalam Al-Qur'an dalam konteks 
yang berkaitan dengan tamatnya dunia dan qiyamat. Ini 
bermakna Al-Qur'an sendiri mengesahkan tarikh tamatnya 
dunia dan qiyamat. Oleh yang demikian, dunia ini akan 
berakhir 309 tahun Hijrah dari 1400 atau 300 tahun Masihi 
dari 1980 pada 1710 T.H. bersamaan dengan 2280 T.M." 

g) Menolak berlakunya seksaan kubur selepas mati. 

Golongan anti hadith ini juga didapati menafikan berlakunya 
perkara "ghaib selepas mati", seperti seksaan kubur selepas 
mati kerana ia tidak disebut di dalam Al-Qur'an dan hadith- 
hadith mengenainya adalah palsu belaka. Contohnya, petikan 
daripada buku "Pendedahan Kebenaran Adalah Dari Tuhanmu: 
Hadith Di Dalam Al-Qur'an", Idris Abdul Rahman, hal. 269: 

"Hamdan tak jumpa dalam Al-Qur'an. Ajaran ada seksa 
kubur menunjukkan seolah-olah Nabi mengajar yang 
Tuhan itu tak adil dan zalim. Dia melaksanakan hukuman 
sebelum dihukum atau didengar dan dibuktikan apa-apa 
kesalahan. Ini semua hadith palsu." 

Penolakan ini dinyatakan oleh Kassim Ahmad sendiri melalui 
akhbar Utusan Malaysia, 14 Ogos 1995: 

"Allah tidak akan menghukum manusia sebelum 
dibicarakan di Padang Mahsyar. Mati ibarat tidur dan 
jangka waktu di antara mati dengan hari pembalasan bagi 
mereka (yang sudah mati) adalah terlalu cepat." 

h) Menafikan kedudukan Nabi Adam sebagai manusia pertama 
ciptaan Allah subhanahu wataala. 

Kassim Ahmad juga menafikan tentang kejadian Nabi Adam, 
seperti dakwaannya yang disiarkan oleh akhbar Utusan 
Malaysia, 14 Ogos 1995: 

"Nabi Adam bukanlah manusia pertama secara mutlak 
yang dicipta oleh Tuhan tetapi ia lebih merujuk kepada tiga 
konsep. Pertama, jelas Dr. Kassim Ahmad, Adam 
melambangkan manusia, kedua, ia mewakili masyarakat 
awal tamadun manusia dan ketiga, mewakili rasul-rasul 
yang pertama dalam masyarakat mereka." 

"Sehubungan dengan itu, tambahnya lagi, manusia 
pertama dicipta oleh Tuhan sebenarnya wujud di beberapa 
tempat dan mereka boleh dianggap sebagai Adam." 

"Ini benda yang belum pasti Adam bukan ada di satu 
tempat. Ia ada di beberapa tempat. Manusia yang asal, kita 
kata Adam dan orang yang menjadi guru yang Allah 
hantar untuk mereka, juga kita namakan Adam." 

i) Menolak kema 'suman para N abi. 

Fahaman ini telah dicetuskan oleh Dr. Rashad Khalifa melalui 
bukunya "The Computer Speaks: God's Message To The World", 
hal. 507: 

"And that Mohammad the man committed many mistakes." 

Idea yang menyeleweng ini diperkukuhkan lagi oleh Kassim 
Ahmad melalui bukunya "Hadith Jawapan Kepada Pengkritik", 
hal. 4: 

"Jika para nabi itu masum, mereka bukan lagi manusia. 

Jika mereka bukan manusia, bolehkah mereka menjadi 
teladan kepada manusia?" 

2. Percanggahan dari sudut syari'ah: 



a) Menolak pensyari'atan sembahyang. 

i. Di dalam beberapa penulisan mereka, kumpulan ini 
mendakwa bahawa melaksanakan syari'at Islam cukup 
dengan Al-Qur'an sahaja, contohnya dalam kaifiyat 
melaksanakan ibadat sembahyang. 

"Umat Islam tidak perlu merujuk kepada amalan 
Rasidullah kerana amalan sembahyang telah pun ada 
sejak zaman Nabi Ibrahim. Oleh yang demikian kita 
boleh melakukan sembahyang dengan cara meniru cara 
datuk nenek kita melakukannya mengikut cara asal 
Nabi Ibrahim, Ismail, Ya'kub, Musa, 'Isa dan 
pengikut-pengikut mereka. 

Disebabkan Al-Quran tidak menyebutkan perincian, 
maka cara melakukannya bolehlah dengan akal dan 
perundingan." 

(Fakta ini dipetik daripada buku "Hadith Jawapan Kepada 
Pengkritik", Kassim Ahmad, hal. 40-41) 

ii. Petikan daripada buku "Hadith Satu Penilaian Semula", 
Kassim Ahmad, hal. 99: 

" Mengikut hadith, perintah sembahyang diterima oleh 
Nabi Muhammad di dalam perjalanan "Malam Isra' 
dan Mi'raj" di mana cerita-cerita hadith 
menggambarkan beliau tawar menawar dengan Tuhan 
tentang bilangan waktu sembahyang untuk umat Islam 
dengan Nabi Musa sebagai penasihat beliau: Nyatakan 
ini satu cerita rekaan untuk menyedapkan telinga yang 
mendengar." 

iii. Proses pensyari'atan sembahyang ini kemudiannya telah 
diselewengkan lagi oleh Othman Ali, penulis buku 
" Bacaan " yang mengatakan bahawa: 

" Ayat ini bermakna sembahyang hanya tiga kali sehari 
iaitu Subuh, Maghrib dan 'Isya', tapi ulama' mengajar 
kita sembahyang lima kali sehari. Ini satu 
pembohongan," jelasnya. 

Sembahyang juga, kata beliau minimumnya satu 
raka'at sahaja dan umat Islam juga boleh menggunakan 
apa sahaja bahasa semasa menunaikannya, termasuk 
semasa membaca Surah Al-Fatihah." 

(Petikan daripada akhbar Utusan Malaysia, 14 Julai 1995) 

b) Menolak ketetapan hukum fiqh Islam tentang aurat wanita. 

Kumpulan anti hadith ini juga didapati menolak ketetapan 
yang telah disyariatkan oleh Islam tentang aurat wanita yang 
wajib dipelihara dan diikuti oleh setiap umat Islam. 

i. Petikan daripada akhbar Utusan Malaysia, 14 Ogos 1995, 
kenyataan oleh Kassim Ahmad: 

" wanita Muslim boleh memakai apa sahaja 

pakaian walaupun mendedahkan anggota-anggota 
berkenaan dengan syarat ia hendaklah bersopan dan 
tidak menyalahi adat serta budaya masyarakat 
setempat. Aurat ialah menutup bahagian sulit yang 
apabila kita dedahkan menjadi sumbang kepada 
masyarakat. Tanda tentang aurat ialah wudhu'. Semasa 
wudhu', Allah menyuruh kita membasuh muka, tangan 
dan menyapu kepala. Maknanya kepala itu tidak 
ditutup, kerana kalau kepala ditutup, tentu Tuhan 
tidak menyuruh kita menyapunya." 

ii. Petikan daripada surat Puan Kalsom Abd. Rahman, isteri 
kepada Wadan Kassim yang telah dikemukakan kepada 
BAHEIS pada 15 Disember 1994: 

"Surah An-Nur, ayat 31 menyuruh wanita menutup 
dada dan bukan kepala mereka. Surah Al-Ahzab juga 

menjelaskan lagi hal yang sama " Hai Nabi, katakanlah 
kepada isteri-isteri, anak-anak perempuan dan isteri- 
isteri orang mu'min, hendaklah mereka menutup baju 
luar mereka ke seluruh badan mereka. Dengan begitu, 
mereka lebih mudah untuk dikenal dan mereka tidak 
diganggu .... 

Ayat ini juga menyuruh tutup badan sahaja dan bukan 
kepala. Apabila kepala ditutup, tambahan dengan 
memakai purdah, tentulah susah dikenali." 

Percanggahan dari sudut akhlaq: 

a) Menghina peribadi dan kedudukan Rasulullah. 

Antara contoh penghinaan tersebut yang dimuatkan dalam 
penulisan mereka ialah: 

i. Petikan surat daripada Abdul Manan Harun kepada 
Datuk Abu Hasan Din, 5 Ogos 1989: 

"Cuba saudara beri maksud, apabila saudara membaca 
semasa bertahiyyat, betulkah Allah memerintah kita 
mengucapkan assalamu alaikum kepada Nabi semasa 
Allah memerintah kita bersolat dengannya? Agak-agak 
saudara apabila memberi salam kepada Nabi 
Muhammad semasa kita bersolat dengan Allah, Nabi 
boleh membalas balik salam kita atau tidak?” 

ii. Petikan daripada risalah lqra' , Jilid 3/Bilangan 3, 
Muharram 1416H/1995M, hal. 3: 

" Adakah Nabi Muhammad seorang manusia yang 
berakhlacj tinggi, setelah berjuang selama 23 tahun 
menyeru manusia kepada agama tawhid yang diajar 
oleh semua nabi, menyuruh umat Islam mengucap dua 
kalimah syahadah yang mengutamakan beliau sendiri 
mengatasi nabi-nabi lain?" 

" Menyebut nama Nabi Muhammad dalam kalimah 
syahadah melanggar perintah Tuhan yang menegah 
kita daripada membeza-bezakan di antara rasul- 
rasulNya ( rujuk 2:285)." 

iii. Petikan daripada surat Puan Kalsom Abd. Rahman, isteri 
kepada Wadan Kassim yang telah dikemukakan kepada 
BAHEIS pada 15 Disember 94: 

"Rasul (Muhammad) adalah sama seperti posmen dan 
dia adalah manusia biasa, tidak perlu didewa-dewakan 
atau dipertuhankan . " 

b) Mencerca dan memfitnah ulama'. 

Kumpulan anti hadith ini juga sering kali mencerca dan 
memfitnah para ulama dengan berbagai tuduhan melalui 
penulisan-penulisan mereka. Contohnya: 

i. Petikan dari buku “Pendedahan Kebenaran Adalah Dari 
Tuhanmu: Hadith Di dalam Al-Qur'an", Idris Abdul 
Rahman, hal. 147: 

"Seperti Samiri yang telah menggunakan 'berhala anak 
lembu' yang telah dibentuk atas arahannya untuk 
menyesat dan menindas umat Nabi Musa, begitu juga 
ulama' hadith yang lampau ini telah menyesat dan 
menindas umat Muhammad dengan menggunakan 
hadith Nabi rekaan mereka. Melalui ajaran mereka, 
orang-orang Islam telah menjadi orang-orang Musyrik 
penyembah berhala atau penyembah ulama' yang telah 
membentuk hukum-hakam rekaan mereka melalui apa 
yang mereka katakan sebagai hadith Nabi. Bukanlah 
berhala anak lembu yang telah menyesatkan umat Nabi 
Musa bahkan Samiri. Dan bukanlah hadith Nabi yang 
telah menyesatkan umat Nabi Muhammad bahkan 
ulama' hadith yang lampau ini. “ 

ii. Petikan daripada akhbar Berita Harian, 14 Julai 1995, 
tulisan Wadan Kassim, hal. 10: 

"Seperti yang diberitakan, RM 3 juta wang rakyat 
digunakan untuk pelajar negeri Kelantan sahaja yang 
di peringkat darjah enam ke bawah supaya mereka 
mahir melagu-lagukan Al-Quran sebagai syair. Wang 
RM 3 juta itu tentunya akan masuk ke dalam saku 
guru-guru syair. Apabila umat sudah mempelajari Al- 
Qur'an, ulama' akan kehilangan pengaruh dan fungsi 
mereka. Agama tidak akan menjadi punca rezeki yang 
lumayan lagi." 

Selain daripada itu mereka juga memfitnah para ulama' 
melalui ayat Al-Quran dengan memesongkan pengertian 
ayat tersebut, contohnya, petikan daripada akhbar Berita 
Harian, 14 Julai 1995, tulisan Wadan Kassim, hal. 10: 

"Dalam hal ini Al-Quran mengatakan: "Wahai orang 
beriman sesungguhnya kebanyakan pendita-pendita 
dan " alim ulama ' itu memakan harta manusia dengan 
cara yang palsu (batil) dan mereka menghalang orang 
daripada jalan Allah." 

c) Mencahar dan mempertikaikan kewibawaan pihak berkuasa 
agama. 

Kumpulan anti hadith ini sering kali mencabar Kerajaan, 
khususnya pihak berkuasa agama supaya mengambil tindakan 
ke atas mereka sekiranya benar fahaman yang dibawa oleh 
mereka bertentangan dengan ajaran Islam. Contohnya, petikan 
daripada akhbar Utusan Malaysia, 26 Julai 1995, kenyataan oleh 
Kassim Ahmad: 

"Kassim Ahmad hari ini mencabar Pusat Islam serta 
Jawatankuasa Majlis Agama supaya mendakwanya jika 
beliau dan anggota-anggota Persatuan Jemaah Al-Qur'an 
Malaysia (JAM) benar-benar menyeleweng." 

"Saya fikir saya tidak buat salah malah hadith itu perlu 
dikaji dengan teliti mengikut al-Quran." 

Selain daripada itu, corak propaganda kumpulan anti hadith 
ini yang mempertikaikan tindakan dan kewibawaan 
pentadbiran agensi-agensi agama adalah merupakan elemen 
menghasut yang boleh mencetuskan kesangsian terhadap 
kewibawaan Kerajaan. Contohnya, petikan daripada akhbar 
Watan, 24 Julai 1995, kenyataan oleh Kassim Ahmad: 

"Saya yakin pengharaman itu dibuat berdasarkan pendapat 
daripada sesetengah ulama' yang mendesak Kerajaan 
bertindak demikian dan bukan daripada penelitian yang 
mendalam. Ini satu perkembangan yang tidak sihat dan 
bahaya kepada individu Islam yang mahu mengembangkan 
syi'ar Islam." 

d) Tidak mengikut disiplin ilmu-ilmu Islam. 

Dalam menyampaikan ajaran Islam, kumpulan anti hadith 
juga tidak menggunakan panduan yang berlandaskan kepada 
ajaran agama, sebaliknya mereka menggunakan pendekatan 
saintifik dalam menyampaikan ajaran Islam. Mereka menolak 
penggunaan Al-Qur'an, hadith, ijma' ulama' dan qiyas di 
samping membelakangkan disiplin ilmu-ilmu Islam yang 
boleh membawa kepada penyelewengan. Kumpulan anti 
hadith ini turut enggan menggunakan buku-buku rujukan 
yang mu'tabar dalam menterjemahkan ayat-ayat Al-Qur'an, 
'aqidah dan syari'ah. Malah mereka lebih gemar 
menggunakan buku-buku yang ditulis oleh Dr. Rashad 
Khalifa, dan lain-lain buku karangan sarjana orientalis seperti 
Ignaz Goldzihar dan Joseph Schacht. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa Negeri Selangor pada 
7 Oktober 1995 yang telah diwartakan pada 23 November 1995 
mengenai pengharaman buku-buku berikut: 

1. Buku "Hadith Satu Penilaian Semula" karangan 
Kassim Ahmad diharamkan pada 10 Julai 1986. 

2. Buku "Hadith Jawapan Kepada Pengkritik" karangan 
Kassim Ahmad diharamkan pada 21 April 1994. 

3. Buku "Pendedahan Kebenaran Adalah Dari Tuhanmu: 
Hadith Di Dalam Al-Quran" dan doa-doa dari 
"Prayer From Al-Quran" karangan Haji Idris Abd. 
Rahman diharamkan pada 5 November 1992. 

4. Buku "Penemuan Ilmiah Tentang Kandungan Al- 
Quran" karangan Dr. Rashad Khalifa diharamkan 
pada 23 September 1993. 

5. Buku "The Computer Speaks; God's Message To The 
World" karangan Dr. Rashad Khalifa diharamkan 
pada 13 Januari 1994. 

6. Buku "Bacaan" karangan Othman Ali diharamkan 
pada 22 Julai 1995. 

7. Risalah " lqra terbitan Jemaah Al-Quran Malaysia. 

Selain itu, fatwa Negeri Selangor juga menyebutkan bahawa: 

"Buku-buku dan risalah tersebut adalah mengandungi, 
antara lain, ajaran dan fahaman yang menolak hadith 
sahih (iaitu hadith yang disahkan bersumber daripada 
Rasulullah sallallahu 'alayhi wasallam) sebagai sumber 
'aqidah dan perundangan Islam, menghina kedudukan 
Rasulullah sallallahu 'alayhi wasallam dan menghina Al- 

Qur'an dengan mempertikaikan kesahihan serta 
memesongkan pengertian sebenar ayat-ayat Al-Qur’an. 
Oleh yang demikian, buku-buku dan risalah itu adalah 
mengandungi ajaran dan fahaman yang bertentangan 
dengan aqidah, syari'ah dan akhlaq Islam. 

Oleh yang demikian, mana-mana orang atau kumpulan 
orang yang berpegang pada ajaran-ajaran dan fahaman- 
fahaman yang terkandung dalam buku-buku dan risalah 
tersebut adalah murtad." 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 

Jil. 40 29hb Februari 1996 No. 5 



ENAKMEN PENTADBIRAN HUKUM SYARAK 
(MELAKA) 1991 
(EnakmenNo. 1 tahun 1991) 

PEMBERITAHU FATWA 

Pada menjalankan kuasa-kuasa yang diberi di bawah seksyen 30 
Enakmen Pentadbiran Hukum Syarak (Melaka) 1991 dan setelah 
diluluskan dengan sebulat suara oleh Jawatankuasa Syariah 
menurut seksyen 33(6) Enakmen Pentadbiran Hukum Syarak 
(Melaka) 1991, maka Mufti Kerajaan Melaka dengan ini 
membuat dan mengeluarkan, bagi pihak dan atas nama 
Jawatankuasa Syariah, fatwa berikut: 

1. Mana-mana orang atau kumpulan orang yang berpegang 
kepada ajaran-ajaran dan fahaman-fahaman yang terkandung 
dalam buku-buku berikut: 

(a) “Hadis Satu Penilaian Semula” yang dikarang oleh 
Kassim Ahmad; 

(b) “Hadis Jawapan Kepada Pengkritik” yang dikarang 
oleh Kassim Ahmad; 

(c) “Pendedahan Kebenaran Adalah Dari Tuhanmu: 
Hadis Di Dalam Al-Quran” yang dikarang oleh Hj. 
Idris Abd. Rahman; 

(d) “Bacaan” yang dikarang oleh Othman Ali; 

(e) “The Computer Speaks; God’s Message To The 
World” yang dikarang oleh Dr. Rashad Khalifa; dan 

(f) Risalah “Iqra”’ terbitan Jemaah Al-Quran Malaysia; 

(selepas ini disebut secara kolektif sebagai “buku-buku dan 
risalah tersebut”) adalah murtad. 

2. Mana-mana orang Islam adalah dilarang — 

(1) untuk mengajar, mempelajari, mengamalkan, 
berpegang kepada atau menyebarkan ajaran-ajaran 
dan fahaman-fahaman yang terkandung dalam buku- 
buku dan risalah tersebut; 

(2) untuk mencetak, menerbitkan, memiliki, menyiarkan 
atau mengedarkan buku-buku dan risalah tersebut 
atau mana-mana bahagian buku-buku dan risalah 
tersebut dalam; 

(i) apa-apa bentuk versi atau variasinya; 

(ii) apa-apa terjemahannya dalam apa-apa bahasa; 

(iii) apa-apa bahan publisiti yang bertujuan 
memberikan publisiti kepada mana-mana buku 
dan risalah tersebut itu pada atau atas apa-apa 
bahan sama ada bahan cetak atau elektronik 
atau selainnya atau melalui apa-apa media; 
atau 

(3) untuk menjadi anggota atau pemimpin mana-mana 
kumpulan yang tersebut dalam perenggan 1 atau 
membantu dalam menghidupkan atau 
mengembangkan kumpulan sedemikian. 



Bertarikh 5 Januari 1996. 

[PUN (M) 351/27; PMM/0020 Klt. 2 (26).] 



DATUK SHEIKH HJ. MD. YUNUS BIN HJ. MD. YATIM 
Mufti Negeri Melaka, 

Pengerusi, 

Jawatankuasa Syariah 

PatwaJ 



Wajib Pertegang flengan 'Acjidah 
Ahfi Sunnah Waf ]ama 'ah 
[ Ke Arah Jvfemhendung Pengaruh Sg f ah] 



LATARBELAKANG 

Syi'ah adalah nama bagi satu aliran atau mazhab siyasah Islam 
yang lahir untuk menegakkan kekuasaan politik dan agama. 
Aliran ini muncul dalam zaman pemerintahan Khalifah Islam yang 
ketiga iaitu Sayyidina 'Uthman bin 'Affan radhiyallahu 'anh. 
Pengaruh aliran ini telah bertambah luas ketika pemerintahan 
Kerajaan Bani Umayyah apabila pengikut Sayyidina 'Ali 
menerima tekanan. 

Di kalangan pengikut Mazhab Syi'ah, terdapat golongan 
melampau, kurang melampau dan golongan sederhana. Golongan 
melampau terdiri daripada golongan Al-Kisaniyyah, Al- 
Bayaniyyah, As-Saba'iyyah, Al-Mughiriyyah, Al-Mansuriyyah, Al- 
Katibiyyah, dan Al-Gharabiyyah. Golongan kurang melampau 
pula terdiri daripada golongan Al-Isma'iliyyah, Al-Hakimiyyah, 
Ar-Ruzi, An-Nasiriyyah dan Al-Ithna 'Asyariyyah. Manakala 
golongan sederhana ialah golongan Az-Zaydiyyah. 

Terdapat beberapa persamaan dan perbezaan antara Mazhab 
Syi'ah dan Mazhab Ahli Sunnah Wal Jama'ah terutama dalam 
bidang 'aqidah dan syari'ah. Dari segi 'aqidah, perbezaan antara 
kedua mazhab ini adalah dalam perkara mengenal Allah, melihat 
Allah dan sifat Allah. Dari segi syari'ah, perbezaan antara kedua 
mazhab ini dapat dilihat dalam perkara yang berhubung dengan 

kitab Al-Qur'an, sunnah Nabi, sahabat, ijtihad, nikah mut'ah, 
perkahwinan dengan perempuan Ahli Kitab, pembahagian harta 
pusaka dan lafaz azan. Selain itu, kedua-dua mazhab ini juga 
berbeza pendapat mengenai perkara kenabian dan khalifah. 

Kebangkitan fahaman Syi'ah secara meluas di Malaysia bermula 
daripada kemenangan revolusi Islam yang diketuai oleh Ayatullah 
Ali Khomeini di Iran pada tahun 1979 dan menjadikan Iran sebagai 
Republik Islam. Atas nama kerajaan Islam itulah rakyat Malaysia 
telah memberi sokongan tanpa menyedari orang-orang Iran yang 
berfahaman Syi'ah telah menyebarkan fahaman mereka dengan 
meluasnya di Malaysia. 

Syi'ah di Malaysia merupakan satu kelompok pecahan dari umat 
Islam yang merangkumi lebih kurang 10 peratus dari seluruh umat 
Islam dunia. Golongan Syi'ah ini berpecah kepada beberapa 
kumpulan. Tetapi di dalam buku penjelasan ini hanya disebut tiga 
kumpulan terbesar iaitu: 

1. Syi'ah Imam Dua Belas (Ja'fariyyah). 

Kumpulan ini merupakan golongan Syi'ah yang terbesar di 
Iran dan merangkumi hampir 60 peratus daripada penduduk 
Iraq. Golongan ini juga menjadi kumpulan minoriti di 
beberapa buah negara seperti Pakistan, Afghanistan, Lebanon 
dan Syria. 

2. Syi'ah Zaydiyyah. 

Kumpulan yang dikenali dengan nama "Syi'ah Imam Lima" 
ini berkembang di Yaman dan hampir 40 peratus daripada 
penduduk negara tersebut adalah pengikut Syi'ah Zaydiyyah. 

3. Syi'ah Isma'iliyyah. 

Kumpulan ini mempunyai Imam Tujuh dan pengikutnya 
dianggarkan seramai 2 juta orang yang kini berpusat di India 
dan bertaburan di sekitar Asia Tengah, Iran, Syria dan Timur 
Afrika. 

Di Malaysia terdapat tiga kumpulan Syi'ah yang berkembang 
sejak beberapa tahun yang lalu iaitu: 

1. Syi'ah Tayyibi Bohra (Dawood Bohra). 

Kumpulan ini berasal dari India dan di Malaysia dikenali 
dengan golongan yang memiliki "Kedai Bombay". Kumpulan 
yang berpusat di daerah Klang ini mempunyai tanah 
perkuburan dan masjidnya sendiri dan pengikutnya 
dianggarkan antara 200 hingga 400 orang. 

2. Syi'ah Isma'iliyyah Agha Khan. 

Kumpulan yang dikenali dengan nama "Kedai Peerbhai" ini 
bergerak di sekitar Lembah Klang. Jumlah pengikutnya tidak 
diketahui tetapi bilangannya lebih kecil daripada kelompok 
Bohra. 

3. Syi'ah Ja'fariyyah @ Imamiyyah Ithna 'Asyariyyah (Imam 
Dua Belas). 

Kumpulan Syi'ah ini dipercayai mula bertapak di Malaysia 
selepas kejayaan Revolusi Iran pada tahun 1979. Pengaruh 
ajaran dan fahaman ini menular ke negara ini melalui bahan 
bacaan dan orang perseorangan sama ada yang berkunjung ke 
Iran atau yang datang dari Iran. Fahaman Syi'ah ini bertambah 
meruncing apabila beberapa orang pensyarah universiti 
tempatan telah memainkan peranan dalam menyebarkan 
fahaman Syi'ah Ja'fariyyah secara serius kepada pelajar di 
Institusi Pengajian Tinggi. Beberapa buku utama Syi'ah telah 
dijadikan bahan rujukan dan sebahagiannya telah 
diterjemahkan dalam bahasa Melayu, antaranya: 

a) Kasyf Al-Asrar oleh Ayatullah Al-Khomeini. 

b) Al-Hukumah Al-Islamiyyah oleh Ayatullah Al-Komeini. 

c) As-Sab'ah Min As-Salaf oleh Ayatullah Al-Murtadza Az- 
Zubaydi. 

d) Al-Usul Min Al-Kafi oleh Asy-Syeikh Muhammad bin 
Ya'kub Al-Kulayni (Tahun 1338H). 

e) Tahrir Al-Wasilah oleh Ayatullah Al-Khomeini. 

f) Al-Muraja'at oleh Asy-Syeikh 'Abdul Husayn Syarafuddin 
Al-Musawi. 

g) Peshawar Nights oleh As-Sayyid Muhammad Ra'is Al- 
Wahidin. 

h) Mafatih Al-Jinan oleh Syeikh 'Abbas Al-Qummi. 

i) Minhaj Kebenaran Dan Pendedahannya (Fiqh Lima Mazhab Di 
Antara Nas Dan Ijtihad) oleh Al-Hasan bin Yusuf Al- 
Mutahhar Al-Hulliyy, diterjemahkan oleh Prof. Madya Dr. 
Lutpi Ibrahim (tahun 1993). 

j) Mengapa Aku Memilih Ahlul Bayt a.s. ? oleh Syeikh 
Muhammad Mar'i Al-Amin Al-Antaki, diterjemahkan oleh 
Prof. Madya Dr. Lutpi Ibrahim (Tahun 1993). 

k) As-Sahabah oleh Haydar. 

l) Ahlu Al-Bayt oleh Dr. Mahfuz Mohamed. 

Pengaruh fahaman Syi'ah ini kian menular ke negeri- 
negeri di Semenanjung Malaysia, antaranya Kelantan, Johor, 
Perak, Wilayah Persekutuan dan Selangor. Di Malaysia, 
pengikut kumpulan ini dianggarkan antara 300 hingga 500 
orang. 

Antara gejala-gejala yang timbul akibat daripada fahaman dan 
ajaran Syi'ah ialah: 

1. Wujudnya kes kahwin mut'ah. 

2. Meluasnya penyebaran buku-buku Syi'ah. 

3. Adanya usaha menghantar pelajar-pelajar melanjutkan 
pelajaran ke Iran. 

4. Wujudnya sokongan dari golongan tertentu terhadap 
pengaruh Syi'ah terutama golongan ahli politik. 

Penyebaran fahaman Syi'ah di Malaysia dilakukan melalui 

beberapa cara seperti berikut: 

1. Lawatan pembesar-pembesar Iran ke Malaysia yang disusuli 
dengan kempen dan penerangan fahaman mereka. 

2. Lawatan pelawat-pelawat Malaysia ke Republik itu. 

3. Melalui pelajar-pelajar Malaysia yang ditawarkan belajar ke 
Republik itu dengan diberi biasiswa dan kemudahan asas 
yang secukupnya. 

4. Melalui pegawai-pegawai Kedutaan Iran di Malaysia yang 
membuat lawatan ke pusat-pusat pengajian tinggi di Malaysia. 

5. Memberi hadiah berupa buku-buku fahaman Syi'ah kepada 
perpustakaan-perpustakaan umum seperti perpustakaan 
universiti, masjid dan kedai-kedai buku yang terkenal. 



CIRI-CIRI KESALAHAN 
Penyelewengan dari sudut 'aqidah: 
a) Imam adalah ma'sum. 

Syi'ah meyakini bahawa imam-imam adalah ma'sum iaitu 
terpelihara daripada dosa kecil dan besar dari peringkat 
kanak-kanak sehinggalah meninggal dunia. Kedudukan 
mereka sama seperti nabi-nabi. Pada i'tiqad mereka, imam- 
imam tidak melakukan kesalahan dan tidak lupa. Imam 
adalah pemelihara syari'at dan melaksanakan hukum-hukum. 

b) Khalifah diwasiatkan secara nas. 

Golongan Syi'ah mempercayai bahawa imam-imam telah 
ditentukan oleh Allah melalui lisan RasulNya secara nas. 
Mereka juga percaya wasi Rasulullah sallallahu 'alayhi wasallam 
ialah Sayyidina 'Ali. Kemudian Sayyidina 'Ali 
mewasiatkannya pula kepada anaknya Hasan dan Hasan 
mewasiatkannya pula kepada Husayn sehinggalah kepada 
Imam Dua Belas Al-Mahdi Al-Muntazar. la merupakan 
sunnah Allah kepada semua nabi-nabi bermula daripada Nabi 
Adam sehinggalah kepada nabi yang terakhir. 

c) Ilmu Allah berubah-ubah mengikut sesuatu peristiwa yang 
berlaku kepada manusia (al-bada'). 

Dari segi bahasa, al-bada' bermaksud lahir sesudah 
tersembunyi. Menurut 'aqidah Syi'ah, al-bada' ialah Allah 
mengetahui sesuatu perkara setelah berlaku peristiwa 
berkenaan yang sebelum itu dianggap tersembunyi 
daripadaNya. Syi'ah juga percaya bahawa ilmu dan kehendak 
Tuhan itu akan berubah-ubah bersesuaian dengan keadaan 
yang berlaku atau fenomena baru. Sebagai contoh kepada 
pengertian al-bada', An-Nawbakhti menyebutkan bahawa 
Ja'far bin Muhammad Al-Baqir telah menentukan anaknya 
Isma'il sebagai imam secara nas semasa hidupnya lagi. Tetapi 
ternyata kemudiannya Isma'il meninggal dunia, sedangkan 
bapanya Ja'far bin Muhammad al-Baqir masih hidup. 

d) Kemunculan semula Imam Mahdi dan kumpulan orang yang 
telah mati untuk memberi keadilan (ar-raj'ah). 

Mengikut 'aqidah Syi'ah, mereka dikehendaki percaya 
bahawa Allah subhanahu wata'ala akan menghidupkan semula 
orang-orang yang telah mati ke dunia ini bersama-sama Imam 
Mahdi untuk menghukum orang-orang yang telah melakukan 
kezaliman. Mereka termasuk para sahabat Rasulullah seperti 
Sayyidina Abu Bakar, 'Umar, 'Uthman, 'A'isyah, Hafsah, 
Mu'awiyah dan lain-lain. 

e) Berpura-pura ( at-taqiyyah ). 



Menurut 'aqidah Syi'ah, at-tayiyyah ialah menyembunyikan 
sesuatu yang boleh membahayakan diri atau harta bendanya 
dengan melahirkan yang bukan hakikat sebenar daripada 
kandungan hatinya. At-tacjiyyah ini diamalkan dalam setiap 
perkara kecuali di dalam masalah arak dan menyapu dua 
khuf. 

f) Konsep Al-Mahdiyyah iaitu kepercayaan kepada 
Muhammad bin Hasan Al-'Askari sebagai Imam Mahdi Al- 
Muntazar. 

Syi'ah Imamiyyah percaya bahawa Muhammad bin Hasan Al- 
'Askari adalah imam yang ditunggu-tunggu yang telah hilang 
dan akan muncul semula untuk memerintah dan menghukum 
orang-orang yang melakukan kezaliman. Beliau telah 
menghilangkan diri selama 65 tahun mulai tahun 260H hingga 
329H. Pada masa ini, orang Syi'ah boleh menghubungi imam 
mereka melalui wakil-wakilnya seramai empat orang yang 
digelar sebagai "wakil-wakil khas". Mereka ialah 'Uthman ibn 
Sa'id Al-'Umri, anaknya Muhammad ibn 'Uthman, Husayn 
ibn Ruh dan 'Ali ibn Muhammad As-Saymiri. Zaman ini 
dikenali sebagai " al-gha'ibah as-sughra". Manakala zaman " al - 
gha'ibah al-kubra" pula bermula selepas tahun 329H hingga 
lahirnya Imam Mahdi yang ditunggu-tunggu. Dalam tempoh 
ini, sesiapapun tidak boleh menghubungi Imam Mahdi 
walaupun melalui wakil-wakilnya. Sekiranya boleh 
dihubungi, maka dia dianggap sebagai pendusta. 

g) Menuduh Abu Bakar, 'Umar, 'Uthman dan Mu'awiyah 
sebagai empat berhala Quraisy serta pengikut-pengikut 
mereka adalah musuh Allah. 

Golongan Syi'ah turut membuat tuduhan bahawa Abu Bakar, 
'Umar, 'Uthman dan Mu'awiyah sebagai empat berhala 
Quraisy. Selain itu, para pengikut mereka juga dikatakan 
sebagai musuh Allah subhanahu wata'ala. 

h) Penyanjungan yang keterlaluan kepada Sayyidina 'Ali. 



Syi'ah menyanjung Sayyidina 'Ali secara berlebihan sehingga 
beliau disamatarafkan dengan Rasulullah sallallahu 'alayhi 
wasallam. Bahkan dalam beberapa hal Sayyidina 'Ali dianggap 
lebih tinggi lagi. 

i) Mengkafirkan para sahabat Rasulullah sallallahu 'alayhi 
wasallam. 

Golongan Syi'ah ini mempercayai bahawa selepas wafat 
Rasulullah sallallahu 'alayhi wasallam, semua sahabat murtad 
kecuali Ahlu Al-Bayt dan beberapa orang sahabat termasuk 
Abu Zar, Miqdad bin Aswad, Salman Al-Farisi dan 'Ammar. 

j) Menolak hadith yang diriwayatkan oleh Ahli Sunnah Wal 
Jama'ah sekalipun hadith mutawatir. 

Golongan Syi'ah menolak semua hadith yang diriwayatkan 
oleh golongan Ahli Sunnah Wal Jama'ah walaupun hadith itu 
sampai kepada darjat mutawatir. Mereka juga tidak menerima 
hadith-hadith yang diriwayatkan oleh para sahabat 
termasuklah Khulafa' Ar-Rasyidin (kecuali Sayyidina 'Ali) dan 
para sahabat agung yang lain seperti Abu Hurayrah, Samurah 
bin Jundub, Marwan bin Al-Hakam, 'Imran bin Hathan Al- 
Khariji dan 'Amru bin Al-'As. Apa yang mereka terima 
hanyalah hadith-hadith yang diriwayatkan oleh Sayyidina 'Ali 
dan Ahlu Al-Bayt sahaja. 

k) Hanya 'Ali dan para imam sahaja yang menghafal dan 
menghimpun Al-Qur'an dengan sempurna. 

Golongan Syi'ah menganggap bahawa tiada daripada 
kalangan sahabat yang menghimpun, memahami dan 
menghafal al-Quran dengan sempurna kecuali 'Ali dan para 
imam sahaja. Mereka turut mendakwa mempunyai mashaf 
Fatimah. Diriwayatkan juga terdapat mashaf 'Ali ( mashaf 
Fatimah) yang mengandungi ayat Al-Qur'an sebanyak 17,000 
ayat, iaitu tiga kali ganda daripada mashaf' Uthmani. 

1) Menambah syahadah. 



Golongan Syi'ah turut menambah nama Sayyidina 'Ali dalam 
syahadah selepas nama Nabi Muhammad sallallahu 'alayhi 
wasallam seperti berikut: 

Jjl «tttl aJI V Jjl 



. lis- Up 



m) Menghalalkan nikah mut'ah. 

Golongan Syi'ah menghalalkan nikah mut'ah. Mengikut ajaran 
dan fahaman Syi'ah, perkahwinan mut'ah tidak memerlukan 
saksi, wali dan perisytiharan. 

Penyelewengan dari sudut syari'ah: 

a) Mengamalkan nikah mut'ah. 

Golongan Syi'ah masih meneruskan amalan nikah mut'ah yang 
pernah diharuskan pada peringkat awal Islam dalam keadaan 
dan masa tertentu dan mereka masih mengamalkannya 
sehingga sekarang. Mereka berpendapat bahawa nikah mut'ah 
adalah diharuskan di dalam syari'at Islam. Ini menunjukkan 
bahawa mereka menolak permansuhan syari'at tersebut. 

Ciri-ciri nikah mut'ah ialah 'aqad, tempoh dan mahar. 
Dalam nikah mut'ah ditetapkan tempoh tertentu yang 
diredhai oleh kedua-duanya, sama ada sebulan, setahun atau 
sehari. Bagi mereka, nikah mut'ah boleh dilakukan dalam 
tempoh satu jam atau dua jam, sehari, dua hari atau 
semalaman. Nikah mut'ah juga boleh dilakukan dengan 
perempuan Yahudi, Nasrani, Majusi, anak dara tanpa izin 
bapanya dan juga perempuan pelacur. Apabila dilakukan 
'aqad hendaklah disebutkan mahar dan tempoh yang diredhai 
oleh kedua-duanya. Sekurang-kurang mahar ialah semangkuk 
gula atau segenggam makanan dan sebagainya. Dalam nikah 

mut'ah juga tidak ditentukan bilangan wanita yang 
dimut'ahkan. Oleh yang demikian, mereka berpendapat nikah 
mut'ah boleh dilakukan hingga seribu orang wanita. 

b) Menolak ijma' ulama'. 

Golongan Syi'ah tidak menerimapakai ijma' ulama'. Ini 
terbukti apabila mereka menolak pelantikan khalifah Abu 
Bakar, 'Umar dan 'Uthman, malah mereka hanya berpegang 
kepada pendapat-pendapat imam mereka sahaja. Bagi mereka, 
ijma' mempunyai kesalahan, sedangkan pendapat imam 
adalah ma'sum. 

c) Menolak cfiyas. 

Golongan Syi'ah juga menolak qiyas. Mereka mendakwa 
bahawa beramal dengan qiyas akan merosakkan agama. 

Pelbagai penyelewengan umum: 

a) Menghina Abu Bakar dan 'Umar serta dua orang isteri 
Rasulullah sallallahu 'alayhi wasallam 

Golongan Syi'ah juga menghina Abu Bakar dan 'Umar dengan 
gelaran "dua berhala Quraysh". Selain itu, mereka turut 
menghina isteri-isteri nabi, iaitu Sayyidatina 'A'isyah dan 
Hafsah dengan menggelarkan mereka sebagai " taghut " dan 
"pendusta". 

b) Menziarahi kubur Sayyidina Husayn ganjarannya syurga. 

Golongan Syi'ah mendakwa bahawa orang yang menziarahi 
kubur Sayyidina Husayn akan mendapat ganjaran syurga. 

c) Imamah dan khilafah sebahagian daripada rukun Islam dan 
ianya berlaku melalui nas. 

Golongan Syi'ah mendakwa imamah dan khilafah sebahagian 
daripada rukun Islam dan ianya berlaku melalui nas. 

d) Menyeksa tubuh badan sempena 10 Muharram. 

Golongan Syi'ah mengadakan upacara memukul dada dan 
menyeksa tubuh badan sebagai amalan yang masyhur 
sempena 10 Muharram bagi menangisi kematian syahid 
Sayyidina Husayn. Pada hari tersebut, mereka meraikannya 
dengan duduk di rumah sambil menerima ucapan ta'ziyah 
daripada kalangan mereka di samping mengadakan majlis 
jamuan. Selain itu, imam-imam mereka turut memberi 
khutbah dan melagukan qasidah sebagai memperingati 
syahidnya Sayyidina 'Ali dan Ahlu al-Bayt Rasulullah 
sallallahu 'alayhi wasallam serta kelebihan-kelebihan mereka. 

e) Mengharuskan jama' sembahyang dalam semua keadaan. 

Golongan Syi'ah mengharuskan jama' sembahyang fardhu 
iaitu Zuhur dan 'Asar dalam waktu 'Asar, Maghrib dan Isya' 
dalam waktu Isya' dalam semua keadaan tanpa sebarang 
sebab. 

f) Sembahyang dhuha adalah bid'ah dan haram. 

Golongan Syi'ah mendakwa sembahyang dhuha adalah bid'ah. 
Mereka menganggap para imam mazhab empat yang 
mengatakannya sebagai amalan sunat adalah menyalahi 
sunnah Rasulullah sallallahu 'alayhi wasallam. 

g) Islam bukan syarat wajib haji. 

Golongan Syi'ah mendakwa Islam bukanlah syarat wajib 
mengerjakan ibadah haji. 

h) Wajib menyapu kedua-dua kaki dan tidak memadai basuh 
pada kedua-duanya. 

Golongan Syi'ah mendakwa wajib menyapu kedua-kedua kaki 
dan tidak memadai basuh pada kedua-duanya sebagaimana 
pendapat sebahagian para sahabat dan tabi'in seperti Ibn 
'Abbas, 'Ikrimah, Anas, Abu Al-'Aliyah dan As-Sya'bi. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Khas Jawatankuasa Fatwa Kebangsaan pada 5 Mei 
1996 yang memutuskan bahawa: 

a) Bersetuju supaya keputusan Muzakarah 
Jawatankuasa Fatwa yang telah diadakan pada 24 
dan 25 September 1984 [Kertas Bil. 218184, Perkara 4.2. 

(2)] mengenai aliran Syi'ah yang menetapkan seperti 
berikut: 

"Setelah berbincang dan menimbang kertas kerja ini, 
Jawatankuasa telah mengambil keputusan bahawa 
hanya Mazhab Syi'ah dari golongan Al-Zaydiyyah 
dan Ja'fariyyah sahaja yang diterima untuk 
diamalkan di Malaysia" dimansuhkan. 

b) Menetapkan bahawa umat Islam di Malaysia 
hendaklah hanya mengikut ajaran Islam yang 
berasaskan pegangan Ahli Sunnah Wal Jama'ah dari 
segi 'aqidah, syari'at dan akhlaq. 

c) Menyokong dan menerima cadangan pindaan 
Perlembagaan Persekutuan dan Perlembagaan Negeri- 
Negeri bagi memperuntukkan dengan nyata bahawa 
agama bagi Persekutuan dan Negeri-Negeri hendaklah 
agama Islam yang berasaskan pegangan Ahli Sunnah 
Wal Jama'ah dari segi 'aqidah, syari'at dan akhlaq. 

d) Memperakukan pindaan kepada semua Undang- 
Undang Negeri dan Hukum Syara' bagi 
menyelaraskan takrif "Hukum Syara'" atau "Undang- 
Undang Syara'" atau "Undang-Undang Islam" seperti 
berikut: 



62 




"Hukum Syara' atau Undang-Undang Islam ertinya 
Undang-Undang Islam yang berasaskan pegangan 
Ahli Sunnah Wal Jama'ah dari segi 'ayidah, syari'ah 
dan akhlaq." 

Memperakukan bahawa ajaran Islam yang 
lain daripada pegangan Ahli Sunnah Wal Jama'ah 
adalah bercanggah dengan Hukum Syara' dan 
Undang-Undang Islam; dan dengan yang demikian 
penyebaran apa-apa ajaran yang lain daripada 
pegangan Ahli Sunnah Wal Jama'ah adalah dilarang. 

Menetapkan bahawa semua umat Islam di 
Negara ini adalah tertakluk kepada Undang-Undang 
Islam Hukum Syara' yang berasaskan pegangan 
kepada ajaran Ahli Sunnah Wal Jama'ah sahaja. 

Menetapkan bahawa penerbitan, penyiaran 
dan penyebaran apa-apa buku, risalah, filem, video 
dan lain-lain berhubung dengan ajaran Islam yang 
bertentangan dengan pegangan Ahli Sunnah Wal 
Jama'ah adalah diharamkan. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



Jil. 41 



No. 15 



24hb Julai 1997 



TAMBAHAN No. 4 
PERUNDANGAN 



ENAKMEN PENTADBIRAN HUKUM SYARAK 
(MELAKA) 1991 

PEMBERITAHU FATWA 

PADA menjalankan kuasa yang diberikan oleh seksyen 30 
Enakmen Pentadbiran Hukum Syarak (Melaka) 1991 dan setelah 
diluluskan dengan sebulat suara oleh Jawatankuasa Syariah 
menurut seksyen 33(6), Enakmen Pentadbiran, Hukum Syarak 
(Melaka) 1991, maka Mufti Kerajaan Melaka dengan ini 
membuat dan mengeluarkan, bagi pihak dan atas nama 
Jawatankuasa Syariah, fatwa berikut: 

1. Adalah ditetapkan bahawa umat Islam di Negeri 
Melaka hendaklah mengikut Undang-Undang Islam dan 
ajaran Islam yang berasaskan pegangan Ahli Sunnah 
Wal Jamaah dari segi Aqidah, Syariah dan Akhlak; 

2. Adalah diperakukan bahawa ajaran Islam selain 
pegangan Ahli Sunnah Wal Jamaah adalah bercanggah 
dengan Hukum Syarak dan dengan yang demikian 
penyebaran apa-apa ajaran lain selain pegangan Ahli 
Sunnah Wal Jamaah adalah dilarang; 

3. Adalah ditetapkan bahawa penerbitan, penyiaran dan 
penyebaran apa-apa buku, risalah, filem, video dan 
sebagainya dalam dan dengan apa-apa cara yang lain 
yang berkaitan dengan ajaran yang bertentangan dengan 
pegangan Ahli Sunnah Wal Jamaah adalah diharamkan. 



Bertarikh 16 Julai 1997. 

[PUN (M) 351/27; PMM/0020 Klt. 2 (122).] 



HJ. RASHID REDZA BIN HJ. MD. SALEH 
Mufti Negeri Melaka, 

Pengerusi, 

Jawatankuasa Syariah 

7 : atwa 6 



Za^at Pendapatan 



LATARBELAKANG 

Dalam penggunaan harian, gaji secara umumnya diertikan sebagai 
satu bentuk upah tertentu yang dibayar oleh majikan sebagai 
ganjaran kepada kerja atau perkhidmatan yang dilakukan. Apa 
yang dimaksudkan di sini ialah segala bentuk habuan yang diberi, 
sama ada bersifat gaji dalam pengertiannya yang sempit, elaun, 
imbuhan, sumbangan, faedah dan sebagainya, asalkan sahaja 
boleh disimpulkan di bawah istilah "ganjaran" hasil kerja atau 
perkhidmatan. 

Menurut Kamus Dewan, istilah "pendapatan" ditakrifkan sebagai 
"sejumlah wang yang diperolehi dalam jangka waktu tertentu 
(sebagai hasil daripada mata pencarian, kerja yang dilakukan dan 
sebagainya); atau hasil yang terdiri daripada gaji dan lain-lain 
yang diperolehi". 

Berdasarkan perangkaan, sebahagian besar rakyat Malaysia yang 
memperolehi pendapatan melalui gaji adalah terdiri daripada 
mereka yang beragama Islam. Mereka adalah golongan pembayar 
zakat yang terbesar sekiranya gaji yang diperolehi wajib 
dikenakan zakat. 

Seorang ulama' dan penulis yang terkenal di Timur Tengah iaitu 
Dr. Yusuf Al-Qardhawi telah mencadangkan di dalam kitab “Fiqh 
Az-Zakah" agar gaji dan pendapatan profesional dikenakan zakat. 

HUJAH DAN DALIL 



Kewajipan zakat ke atas gaji atau pendapatan adalah berdasarkan 
kepada dalil Al-Qur'an, hadith Nabi Muhammad sallallahu 'alayhi 
wasallam dan pendapat ulama', antaranya: 

1. Firman Allah subhanahu wata'ala : 



lL°j U CUli? \yub\ jJ\ 

<dil lyaiplj ( jl V] p~*Jj 

Maksudnya: 

" Wahai orang-orang yang beriman, belanjakanlah (pada 
jalan Allah) sebahagian daripada hasil usaha kamu yang 
baik-baik, dan sebahagian daripada apa yang kami keluarkan 
dari bumi untuk kamu, dan janganlah kamu sengaja 
memilih yang buruk daripadanya (lalu kamu dermakan atau 
kamu jadikan pemberian zakat), pada hal kamu sendiri tidak 
sekali-kali akan mengambil yang buruk itu (kalau diberikan 
kepada kamu), kecuali dengan memejamkan mata padanya, 
dan ketahuilah sesungguhnya Allah Maha Kaya lagi 
sentiasa Terpuji. " 

(Surah Al-Baqarah, 2:267) 

Dalil ini digunakan bagi kewajipan zakat perniagaan tetapi ia 
boleh diqiyaskan juga kepada pendapatan dari penggajian 
berdasarkan kepada lafaz ( U ) yang boleh ditafsirkan 

kepada sebarang bentuk harta yang diusahakan. 

2. Sabda Rasulullah sallallahu alayhi wasallam: 



(f ‘*>y (_/ Ss> j' 

• P^'S^ (J) 5 J 

Maksudnya: 

"Beritahulah kamu kepada mereka bahawa Allah subhanahu 
wata'ala telah mewajibkan dari sebahagian harta-harta 
mereka untuk disedekahkan. Diambil dari orang kaya untuk 
diberi kepada mereka yangfaqir". 

(Muttafaq 'Alayh) 



Pendapat Dr. Yusuf Al-Qardhawi di dalam kitab Fiqh Az-Zakah 
seperti berikut: 

1. Dr. Yusuf Al-Qardhawi menggunakan konsep harta perolehan 
"al-mal al-mustafad” . Beliau menghuraikan harta seperti itu 
sebagai apa juga perolehan baru yang diperolehi secara halal. 
Menurut beliau, di bawah harta perolehan ini termasuklah 
gaji, pendapatan profesional, pendapatan-pendapatan dari 
modal yang tidak diperniagakan dan sebagainya. 

2. Sekiranya "harta perolehan" merupakan keuntungan kepada 
harta yang sebelumnya telah dizakatkan, seperti harta 
perniagaan, pembiakan temakan secara profesional dan 
sebagainya, maka perolehan itu perlu dicampur dengan 
kumpulan asal dan akan menjadi sebahagian daripadanya 
dalam perkiraan hawl dan nisab. Ini bermakna segala modal 
dan keuntungannya dizakatkan secara bersama. Inilah bentuk 
zakat yang biasa difahami. Sebaliknya sekiranya perolehan 
tersebut adalah harta yang telah dizakatkan dan belum sampai 
hawlnya seperti harga jualan hasil tanaman yang telah 
dizakatkan atau harga hasil ternakan yang telah dizakatkan 
sebelum itu, maka ianya tidak akan dikenakan zakat pada 
waktu itu kerana untuk mengelakkan dikenakan zakat untuk 
kali kedua. 

3. Harta perolehan yang bukan keuntungan pelaburan kepada 
mana-mana harta yang dimiliki tetapi diperolehi melalui satu 
cara tersendiri seperti dalam bentuk upah atas apa-apa kerja 
yang dilakukan, pendapatan-pendapatan daripada modal 
yang tidak diperniagakan, hadiah, pemberian dan sebagainya 
adalah dikenakan zakat. Zakat yang diambil dari perolehan ini 
tidak tertakluk kepada syarat hawl. 

Sheikh Muhammad Abu Zuhrah berpendapat bahawa gaji dan 
pendapatan profesional dikenakan zakat sekiranya cukup hawl dan 
nisab. Beliau tidak menjadikan konsep "al-mal al-mustafad" sebagai 
asas kepada kewajipan zakat tersebut, sebaliknya menggunakan 
method " maslahah " sepertimana yang dilakukan oleh Sayyidina 
'Umar bin Al-Khattab radhiyallahu 'anh. 

Dr. Yusuf Al-Qardhawi walaupun pada peringkat awalnya 
mengemukakan alasan secara nas dalam konsep "al-mal al- 
mustafad" tetapi akhirnya beliau kembali kepada konsep 
"maslahah" seperti yang dinyatakan oleh Sheikh Muhammad Abu 
Zuhrah. Beliau banyak menyebut tentang keadilan yang perlu 
ditegakkan dalam soal pembayaran zakat antara para pegawai dan 
ahli profesional yang mempunyai pendapatan yang besar dan para 
petani yang mempunyai pendapatan yang kecil. 

Profesor Madya Dr. Mahmood Zuhdi berpendapat bahawa 
meskipun nas-nas tidak banyak membantu fatwa mewajibkan 
pemungutan zakat ke atas gaji dan pendapatan profesional 
berasaskan kepada konsep "al-mal al-mustafad", namun maslahah 
atau kepentingan semasa masyarakat menyokong kuat fatwa 
seperti itu. Penggunaan konsep maslahah atau kepentingan semasa 
masyarakat adalah sesuai dan tidak bertentangan dengan kaedah 
pembinaan hukum Islam yang diterima umum dalam Islam. 
Meskipun maslahah merupakan sumber subsidiari dalam 
perundangan Islam, namun ia boleh dipegang dalam keadaan 
seperti ini iaitu apabila tiada panduan yang jelas dari nas atau 
qiyas yang berasaskan kepada nas. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa: 

1. Muzakarah Jawatankuasa Fatwa Kebangsaan Kali Ke 31 pada 
9 Disember 1992 yang telah memutuskan bahawa: 

a) Umat Islam boleh mengeluarkan zakat daripada 
pendapatan gaji dan Jabatan Hasil Dalam Negeri 
hendaklah memberi rebet zakat ke atas jumlah 
yang dibayar itu. 

b) Pendapatan profesional diwajibkan zakat kerana 
ia termasuk dalam zakat perniagaan. 

2. Muzakarah (khas) Jawatankuasa Fatwa Kebangsaan pada 22 
Jun 1997 yang telah memutuskan bahawa: 

"Muzakarah bersetuju bahawa zakat ke atas 
pendapatan penggajian adalah wajib bagi orang yang 
layak mengeluarkan zakat." 

r FatwaJ 



Ajaran Oadiani [ Oadianiah/ Ahmadiah J 



LATARBELAKANG 

Ajaran Qadiani atau Ahmadiah merupakan suatu ajaran yang 
diasaskan oleh Mirza Ghulam Ahmad Qadiani di India pada tahun 
1889. Perkataan "Ahmadiah" disandarkan kepada nama Mirza 
Ghulam Ahmad sendiri selaku pengasas ajaran ini. "Qadiani" pula 
diambil dari nama kampung atau kawasan tempat lahir Mirza 
yang terletak di dalam daerah Gurdaspur, India. Oleh yang 
demikian, ajaran tersebut dikenali juga sebagai ajaran Qadiani atau 
Kadiyani bersandarkan kepada nama kawasan tempat lahir Mirza. 
Ajaran ini telah tersebar hampir ke seluruh dunia sejak awal abad 
kedua puluh hingga sekarang oleh muballigh-muballigh atau 
pengikut-pengikut ajaran ini atas nama agama Islam walaupun ia 
tidak pernah diiktiraf oleh agama Islam sendiri. 

Mirza Ghulam Ahmad dilahirkan pada tahun 1839 di Kampung 
Qadian dalam daerah Gurdaspur yang ketika itu dalam peringkat 
akhir pemerintahan Sikh di situ. Bapanya bernama Mirza Ghulam 
Murtaza bin Mirza Atta Muhammad, berketurunan Borlas dari 
bangsa Moghul. Namun tidak berapa lama kemudian, beliau 
mendakwa mendapat ilham bahawa beliau berasal dari bangsa 
Parsi. Keturunannya dipercayai berasal dari Samarkand yang 
kemudiannya berpindah ke India dan menetap di Qadian. 

Pendidikan awal Mirza Ghulam Ahmad bermula dengan 
pengajian membaca Al-Qur'an dan beberapa buah buku Parsi. 
Beliau belajar Bahasa Arab ketika berumur 10 tahun, manakala 
ilmu-ilmu nahu, mantiq ( logic ) dan falsafah dipelajari secara 
berguru dengan Maulavi Fazlilillahi, Maulavi Fazli Ahmad dan 

Maulavi Gul Ali Shah ketika berumur 17 tahun. Beliau turut 
mendalami ilmu perubatan melalui ayahnya sendiri yang juga 
merupakan seorang ahli ilmu perubatan (physician ) yang 
berpengalaman. Beliau tidak pernah mempelajari ilmu agama 
dengan sesiapapun dan hanya mempelajarinya secara sendiri di 
samping mendapat pendidikan di rumah hingga ke peringkat 
menengah (Middle Class). Namun begitu, beliau merupakan 
seorang yang kuat belajar. 

Dengan pengetahuan yang ada, beliau bertugas di bawah 
Penolong Pesuruhjaya Sialkot dengan gaji yang kecil selama 4 
tahun (1864-1868). Pada masa ini, beliau mempelajari sebuah atau 
dua buah buku Inggeris di samping cuba untuk menduduki 
peperiksaan Sijil Mukhtar tetapi gagal. Pada tahun 1868, beliau 
telah meletakkan jawatan dan pulang ke Qadian untuk 
menguruskan tanah dan harta sendiri. Walaubagaimanapun, 
sebahagian besar masanya ditumpukan untuk menatap Al-Qur'an 
serta buku-buku tafsir dan hadith. 

Kehidupan awal Mirza adalah susah dan miskin seperti juga 
orang-orang biasa. Hanya setelah dakwaan-dakwaan beliau 
mendapat perhatian dan berjaya, beliau mula mengecapi hidup 
yang senang. Dalam tahun 1907 beliau menulis: 

" Dulu saya tidak dikenali, hidup di kampung terpencil, 

Qadian dan tidur di ceruk sudut. Kemudian Allah telah 
menukarkan dunia ini kepada saya dan menolong saya dengan 
kemenangan demi kemenangan. Dulu sebenarnya saya tidak 
pernah ada harapan untuk mendapat 10 rupee sebulan. Tetapi 
sekarang saya dapat menerima kira-kira 300 rupee atau lebih 
lagi. Mereka telah menghantarkan kepada saya wang dan emas 
dan saya tidak tahu nama mereka. " 

Perkahwinan Mirza yang pertama ialah sekitar tahun 1852 atau 
1853 dengan seorang perempuan daripada kalangan keluarganya 
sendiri dan dikumiakan 2 orang anak iaitu Mirza Sultan Ahmad 
dan Mirza Fazal Ahmad. Namun, beliau telah menceraikan 
isterinya pada tahun 1891. Manakala pada tahun 1884, beliau telah 
mengahwini anak perempuan Nawab Nasir, Delhi dan 

dikurniakan 3 orang anak iaitu Mirza Bashiruddin Mahmood, 
Mirza Bashir Ahmad (pengarang buku Sirat Al-Mahdi ) dan Mirza 
Sharif Ahmad. 

Ketika muda, Mirza sering diserang histeria dan ada kalanya 
beliau rebah serta tidak sedarkan diri. Beliau sendiri pernah 
menganggap penyakitnya itu sebagai histeria dan tekanan 
perasaan ( melancholia ). Selain itu, beliau turut menghidap penyakit 
kencing manis ( diabetes ) dan kencing besel ( copious urination). 
Mirza sering mengamalkan latihan rohani (spiritual exercise) dan 
disiplin diri yang ketat di samping pernah berpuasa selama enam 
bulan tanpa henti. 

Semasa kanak-kanak, Mirza adalah seorang budak yang "simple" 
dan tidak begitu cerdik. Beliau tidak tahu bagaimana memutarkan 
jarum jam dan sekiranya beliau hendak mengetahui masa, beliau 
akan mengambil jam dari poketnya lalu membilang dengan tangan 
bermula dari angka satu. Beliau turut membilang dengan suara 
yang kuat agar tidak lupa kerana beliau merupakan seorang 
pelupa. Ada kalanya beliau sendiri tidak dapat membezakan 
antara kasut kiri dan kanan. Selain itu, Mirza juga seorang yang 
bercakap keras dan kasar serta menggunakan bahasa yang kesat 
ketika menjawab tuduhan-tuduhan lawannya. Dalam syairnya 
untuk menghentam orang yang tidak mempercayainya, beliau 
telah berkata: 

" Seteru-seteru itu macam babi; perempuan-perempuan mereka 

macam anjing 

Setelah Mirza mengisytiharkan dirinya sebagai Al-Masih yang 
dijanjikan (The Promised Messiah) pada tahun 1891 dan sebagai 
Nabi Allah pada tahun 1901, maka ulama'-ulama' Islam mula 
menyerang dakwaannya itu. Antara mereka termasuklah Maulana 
Sana'ullah Amritsari, pengarang (penyunting) buku Ahli Hadith. 
Pada 5 April 1907, Mirza dengan lantang menjawab dan mencabar 
Maulana Sana'ullah di atas tuduhannya itu. Antara lain Mirza 
berkata: 

Jika saya ini pembohong dan penipu, maka saya akan mati pada 
masa engkau masih hidup kerana saya tahu bahawa hidup 
seorang pembohong itu tidak akan panjang ; ia akan mati sebagai 
seorang yang gagal pada masa lawannya masih hidup. Tetapi 
jika saya bukan pembohong malah diutuskan Allah dan juga 
sebagai Al-Masih yang dijanjikan, maka saya harap dengan 
kekuasaan Allah, engkau tidak akan dapat lari dari balasanNya. 
Dengan itu, justeru balasan itu hanya di tangan Allah, maka 
penyakit yang mematikan manusia seperti taun tidak akan 
mengenakan engkau selagi saya masih hidup sebagai bukti saya 
ini pembohong." 

Tetapi setahun selepas itu iaitu pada 25 Mei 1908, Mirza jatuh sakit 
akibat penyakit ceret-beret di Lahore. Pada masa itu juga, beliau 
turut diserang penyakit cerah muntah (taun). Pada keesokan 
harinya, iaitu pada 26 Mei 1908, Mirza menghembuskan nafasnya 
yang terakhir. Mengikut bapa mertuanya: 

"Di malam Hazrat Mirza sedang tenat itu saya telah 
mendampinginya. Lalu beliau mengucapkan kepada saya: "Tuan 
Sahib, saya ini diserang penyakit taun". Selepas itu saya tidak 
lagi mendengar dia bercakap dengan jelas sehingga dia 
menghembuskan nafasnya yang terakhir pada pukul 10.00 
malam." 

Beliau dikebumikan di Qadian yang kini berada di dalam negara 
Pakistan. 

Kemunculan ajaran Qadiani ini sebenarnya bermula apabila 
pengaruh luar seperti kebudayaan Inggeris dan agama Kristian 
kian menular dan mengancam kedudukan agama Islam. Mirza 
yang sememangnya kuat belajar dan berminat dalam tafsir Al- 
Qur'an dan hadith di samping bercita-cita tinggi serta sensitif 
dengan kedudukan umat Islam ketika itu, adalah antara orang 
yang bangun mempertahankan Islam dan menyerang Kristian. 
Banyak risalah dan buku yang telah beliau karang khusus untuk 
menyerang Kristian, antaranya Barahin Ahmadiah. Mirza mendapat 
pujian di atas usaha gigihnya itu dan ini menjadikan dirinya 
berasa sangat bijak serta begitu berjasa kepada Islam. Tidak cukup 

dengan itu, beliau merasakan dirinya layak dianggap sebagai 
mujaddid (reformis), Al-Mahdi dan sebagainya. Dakwaan-dakwaan 
inilah yang menyebabkan tercetusnya penyelewengan sehingga 
melahirkan ajaran Qadiani. 

Mirza turut dibantu oleh orang kuatnya yang merupakan orang 
kedua dalam ajaran Qadiani, iaitu Nuruddin Bhayrawi. Namun 
ada pengkaji yang mengatakan bahawa beliau yang menjadi 
dalang dan menghasut Mirza melakukan penyelewengan dalam 
ajarannya. Dikatakan terdapat banyak persamaan idea antara 
Nuruddin dan Mirza. Apabila Mirza menulis Barahin Ahmadiah, 
Nuruddin pula menulis Tasdiq Barahin Ahmadiah untuk 
menyokong Mirza. Kemudian, Nuruddin menghantar surat 
kepada Mirza memintanya supaya mengisytiharkan diri sebagai 
Al-Masih. Pada mulanya Mirza tidak menerima saranan itu tetapi 
tidak lama kemudian, beliau menerima juga saranan tersebut. 
Penerimaan itu menampakkan kelemahan Mirza dan betapa 
mudahnya beliau dipengaruhi. Kesannya, lahirlah dua peringkat 
dalam penghasilan karya Mirza. Peringkat pertama, karya yang 
membuktikan kebenaran agama Islam dan membatalkan agama- 
agama lain. Dalam karya ini tidak terdapat dakwaan beliau 
sebagai Al-Masih. Di antaranya ialah Barahin Ahmadiah, Surmahi- 
Chashor-l-Arya dan Shahna-I-Haq. Sementara peringkat kedua 
adalah peringkat bermulanya Mirza sebagai Al-Masih diikuti 
dengan dakwaan-dakwaan lain berkenaan dirinya. Dikatakan 
karya-karya ini penuh dengan kesombongan dan perasaan mulia 
diri. Melalui karyanya yang pertama pada peringkat ini, iaitu Fath 
Al-Islam yang dikeluarkan pada tahun 1891, beliau mendakwa 
dirinya sebagai bayangan kepada Al-Masih di samping dakwaan 
di dalam bukunya Sirat Al-Mahdi bahawa 'Isa Al-Masih telah mati 

Ajaran Qadiani dipercayai mula bertapak di Malaysia pada awal 
tahun 1930 an. Dipercayai bahawa penyebarnya yang pertama 
ialah Maulana Husin Iyaz yang datang ke Singapura pada tahun 
1935. Beliau telah menyebarkan ajaran tersebut melalui ibu 
pejabatnya yang beralamat No. 116, Unan Road, Singapura 15. 
Selepas Maulana Husin Iyaz, datang pula Maulana Imanuddin dan 
Tuan Abdul Hay serta diikuti pula oleh Maulana Muhammad 
Sadiq bin Barakatullah pada 22 Disember 1949 sebagai wakil 

penyebarnya di negara ini yang berpusat di Batu 20, Jeram, Kuala 
Selangor yang merupakan antara pusat aktiviti terbesar mereka. 

Kemasukan ajaran Qadiani ke Malaysia ini telah ditentang hebat 
oleh ulama'-ulama' Islam. Di Jeram, Kuala Selangor, Ketua 
Qadiani di situ iaitu Syed Abdul Rahman bin Syed Alwi telah 
meminta Sultan Selangor mengadakan penyelidikan ke atas ajaran 
tersebut pada bulan Mei 1951. Pada 23 Julai 1951, satu majlis 
perbahasan telah diadakan di hadapan baginda di Istana Selangor, 
Kuala Lumpur. Pihak Qadiani diwakili oleh Muhammad Sadiq 
Barakatullah dan Muhammad Zuhdi Fadhli, manakala pihak 
ulama' Islam diwakili oleh Sheikh Mahmud Zuhdi dan ulama'- 
ulama' di Pejabat Agama Islam Negeri Selangor. Hasil 
perbincangan tersebut diputuskan bahawa golongan Qadiani tidak 
diiktiraf sebagai golongan Islam malah terkeluar daripada Islam. 

Ekoran daripada majlis dialog tersebut, perkembangan ajaran ini 
menjadi lumpuh dan semakin lemah serta tidak mempunyai 
pemimpin yang benar-benar dikenali. Tambahan pula kerana 
ajaran ini tidak diiktiraf sebagai ajaran Islam yang sebenar. Dengan 
yang demikian, ajaran tersebut tidak dapat berkembang ke seluruh 
negara dan hanya hidup di tempat lahirnya ajaran tersebut 
sebelum itu. Namun, sehingga kini hanya wujud sebuah pusat 
kegiatan iaitu di Kampung Nakhoda, Batu Caves, Selangor yang 
masih bergerak aktif mengadakan aktiviti seperti solat Juma'at, 
perhimpunan antarabangsa dan penerbitan risalah. 

Di Selangor, antara tempat-tempat yang terdapat penganut- 
penganut ajaran ini ialah: 

1. Jeram. 

Terdapat kira-kira 40 orang pengikut (lelaki dan wanita) di sini 
selain mempunyai tanah perkuburan mereka sendiri yang 
diberi oleh Pegawai Daerah Inggeris pada tahun 1954 dengan 
anggaran keluasan kira-kira 2 ekar. 

2. Sungai Tua. 

Kira-kira 20 orang pengikut ajaran Ahmadiah/Qadiani yang 
terdiri daripada lelaki dan wanita yang kebanyakannya datang 
dari Melaka berkumpul di sini. 

3. Sungai Buluh. 

Di sini terdapat sebuah surau Ahrnadiah/Qadiani bernilai 
dalam anggaran RM 1,600.00 yang dibina hasil kutipan derma 
para pengikut ajaran tersebut. 

4. Kampung Nakhoda, Batu Caves. 

Terdapat kira-kira lima buah keluarga yang masih kuat 
berpegang dengan ajaran ini di samping sebuah masjid 
Qadiani yang digunakan untuk mereka sahaja. 

Di negeri-negeri lain di Malaysia, terdapat juga pengikut ajaran 
Ahmadiah/Qadiani ini namun tidak dapat dikenalpasti individu 
yang terlibat disebabkan bilangannya yang terlalu kecil. Setiap 
pengikut ajaran tersebut dikehendaki mengeluarkan 1/16 
daripada pendapatan harian mereka kepada tabung kumpulan ini. 

Pada masa ini, pengikut Ahmadiah/ Qadiani semakin berkurangan 
kerana ramai daripada kalangan mereka yang telah bertaubat dan 
anggota baru hampir langsung tiada. Gerakan mengembangkan 
ajaran ini telah lama berhenti dan orang ramai umumnya sedar 
bahawa ajaran tersebut adalah bertentangan dengan Islam. Apa 
yang jelas kelihatan ialah pengikut ajaran tersebut terpisah 
daripada masyarakat awam, manakala anak-anak mereka tidak 
dapat berkahwin dengan anak orang Islam biasa dan itulah 
hakikat sebenar kehidupan mereka. 



79 




CIRI-CIRI AJARAN 



1. Siri dakwaan Mirza 

Pada tahun 1885, Mirza Ghulam Ahmad mendakwa dirinya 
sebagai reformis ( mujaddid ). Manakala pada tahun 1891, beliau 
mendakwa sebagai Imam Mahdi yang ditunggu-tunggu dan 
kemudian beliau dihasut pula oleh kawannya Nuruddin supaya 
mendakwa dirinya sebagai Al-Masih yang dijanjikan. Pada tahun 
1901, beliau kemudiannya mengaku dirinya sebagai Nabi. Selain 
itu, pada 1 November 1904, beliau mendakwa pula dirinya sebagai 
penjelmaan Krishna untuk orang-orang Hindu di samping kekal 
sebagai 'Isa Al-Masih untuk umat Islam dan Kristian. 

2. Mendakwa diri sebagai Imam Mahdi. 

Selepas mendakwa diri sebagai mujaddid pada tahun 1885, beliau 
mengaku pula sebagai Imam Mahdi yang ditunggu-tunggu pada 
tahun 1891. 

3. Dakwaan Nabi 'Isa telah mati seperti kematian manusia biasa. 

Seperti juga kepercayaan Kristian dan Yahudi, Mirza Ghulam 
Ahmad percaya bahawa nabi Allah 'Isa ' alayhi as-salam telah 
meninggal dunia sebagaimana kematian manusia biasa. Bezanya, 
beliau mendakwa mendapat ilham daripada Allah pada tahun 
1890 bahawa 'Isa tidak mati di atas palang, sebaliknya pengsan 
lalu diturunkan dalam keadaan luka. Kemudian, kononnya setelah 
benar-benar sembuh, baginda lari ke Kashmir dan meninggal 
dunia di sana serta dikebumikan di Srinagar, Kashmir. 

4. Dakwaan sebagai 'Isa Al-Masih. 

Pada mulanya kepercayaan Mirza kepada Nabi Allah 'Isa 'alayhi 
as-salam sama dengan kepercayaan orang-orang Islam yang lain. 
Namun pada tahun 1891, atas desakan kawannya Nuruddin, 
Mirza mendakwa dirinya sebagai 'Isa Al-Masih. Untuk 
menyesuaikan dengan dakwaannya, Mirza tidak lagi berpegang 
bahawa 'Isa Al-Masih yang akan turun itu adalah 'Isa ibn Maryam 




tetapi kononnya Al-Masih dari kalangan penganut Islam dan 
pengikut Nabi Muhammad sallallahu ' alayhi wasallam. Namun ia 
masih tetap mempunyai ciri-ciri, sifat-sifat dan peranan yang sama 
dengan Al-Masih ibn Maryam yang dijanjikan itu. Ini bermakna, 
'Isa ibn Maryam tidak akan turun lagi kerana Mirza sendiri telah 
menggantikannya. Untuk menguatkan lagi hujahnya, beliau terus 
mengatakan bahawa 'Isa ibn Maryam telah mati bukan diangkat 
ke langit oleh Allah kerana orang yang mati tidak mungkin hidup 
ke dunia lagi. Dakwaan ini terkandung di dalam buku-bukunya 
seperti berikut: 

a) Fath Al-Islam. 

b) Tawdhih Al-Maram. 

c) 'Izalah Al-Awhan. 

. Mendakwa sebagai Nabi yang menerima "wahyu". 

Dakwaan ini bermula dengan dakwaan menerima "wahyu" 
daripada Allah, tetapi bukan melalui mala'ikat Jibra'il sebaliknya 
melalui ilham terus daripada Allah. Beliau mengakui bahawa 
wahyu melalui Jibra'il hanya kepada Rasul yang membawa agama 
baru dan wahyu seperti itu telahpun ditutup. Pada tahun 1901, 
beliau telah membuat pernyataan yang mutlak mengenai dirinya 
sebagai Nabi yang sebenar: 

"Demi Allah yang nyawa saya di tanganNya, Dialah yang telah 

mengutus dan menamakan saya Nabi dan menunjukkan 

bukti-bukti yang jelas tentang kebenaran dakwaan saya yang 
jumlahnya sampai tiga ratus ribu bukti. " 

Kemudian beliau menyamakan dirinya dengan nabi-nabi lain, 
malah akhirnya beliau mengatakan: 

"Sayalah Muhammad Rasul Allah". 

Manakala dalam "Khutbah Ilham"nya ( Al-Khutbah Al-Ilhamiyyah), 
Mirza Ghulam Ahmad berkata: 

"Ini adalah kitab yang telah diilhamkan oleh Tuhan kepadaku di 
satu hari daripada hari-hari perayaan, malah ia adalah hakikat 
yang diwahyukan Tuhan kepadaku." 

Katanya lagi: 

"Sesungguhnya telah sampai wahyu kepadaku daripada Tuhan 
sebelum diturunkan penyakit taun supaya aku membuat perahu 
(bahtera) dengan pertolongan wahyu kami." 

Beliau mendakwa bahawa apa-apa dakwaan dirinya adalah 
wahyu atau ilham daripada Allah bukan dirinya sendiri. 

6. Mendakwa mempunyai mu'jizat. 

Selain daripada mengaku menerima "wahyu" daripada Allah yang 
taraf sahnya sama dengan wahyu Al-Qur'an, beliau juga mengaku 
mempunyai mu'jizat. Beliau berkata: 

"Nabi Allah itu telah mewujudkan tiga ribu mu'jizat, tetapi 
mu'jizat saya melebihi dari satu juta". 

Dalam risalah "I'jaz Ahmadi" , beliau telah berkata: 

" Bulan yang terang menjadi gerhana kerana saya, masakan 
dapat menafikan bulan dan matahari menjadi pucat kerana 
saya". 

7. Para Nabi menyaksikan dirinya. 

Dalam buku "Maktub Ahmad " halaman 62, Mirza mendakwa: 

"Nabi Allah Salih telah menyaksikan kebenaran saya sebelum 
saya melahirkan seruan saya. Saya adalah 'Isa Al-Masih yang 
akan datang. Beliau menyebut nama saya serta nama kampung 
saya". 



82 




Mala'ikat sebagai pancaindera Tuhan. 

Dalam buku " Hamamah Al-Busyra" halaman 98, Mirza 
menegaskan: 

" Lihatlah pada mala' ikat-mala' ikat itu bagaimana Allah 
menjadikan mereka itu sebagai pancainderanya" . 

Ibadah haji di Qadian, India. 

Orang-orang Qadiani menganggap bahawa daerah Qadian adalah 
satu daripada tiga tempat suci yang disebutkan iaitu Makkah, 
Madinah dan Qadian. Akhbar harian "Al-Fadhl" bilangan 1848, 
jilid 10 pada Disember 1912 menyebut: 

"Sesiapa yang menziarahi menara putih Al-Masih yang 
dijanjikan (Mirza) akan diberikan berkat yang hanya ditentukan 
kepada menara hijau Nabi di Madinah Al-Munawwarah. 
Alangkah menderitanya orang yang menghalang dirinya 
daripada menikmati Haji Akbar di Qadian". 

Dalam akhbar harian "Al-Tadl" jilid 20 bilangan 23 ada disebutkan: 

"Apa yang dimaksudkan dengan Masjid Al-Haram ialah Masjid 
Qadian. Daerah Qadian adalah menyamai Tanah Suci malah 
mungkin lebih utama daripadanya, maka menziarahinya adalah 
menyamai fardhu haji dan mungkin melebihi daripadanya" . 

Dalam " Bigam Sulhi" jilid 21 bilangan 22, iaitu lidah rasmi 
cawangan Lahore menyebut: 

"Menunaikan haji di Makkah tanpa melakukan haji di Qadian 
adalah haji yang kering dan kosong kerana menunaikan haji di 
Makkah hari ini tidak memenuhi risalah dan tidak menunaikan 
fardhunya”. 

10. Menafikan jihad. 



Mirza Ghulam Ahmad adalah seorang anti-jihad dan menjunjung 
tinggi penjajah Inggeris. Pada bahagian lampiran dalam bukunya 
"Syahadatul Qur'an" edisi keenam, atas tajuk "Untuk Perhatian 
Segera Pemerintah", beliau menulis: 

" Saya telah menerangkan beberapa kali bahawa Islam yang saya 
anuti ini mengandungi dua bahagian: 

Pertama: 

Taat kepada Allah. 

Kedua: 

Taat kepada pemerintah yang telah memberikan keamanan dan 
perlindungan kepada kita, dan mengawal kita daripada dizalimi. 
Itulah dia kerajaan Inggeris." 

Beliau menambah: 

"Saya bukan sahaja menjadi orang-orang India Muslim taat 
kepada kerajaan Inggeris, malah saya telah menulis beberapa 
buah buku dalam bahasa Arab dan Parsi juga Urdu 
menerangkan kepada penduduk-penduduk Islam bagaimana 
untuk hidup aman, nikmat bahagia dan bebas di bawah kepak 
sayap kerajaan Inggeris". 

Dan Mirza menambah lagi: 

"Saya yakin dengan bertambahnya bilangan pengikut-pengikut 
saya, maka berkuranglah orang yang percaya kepada jihad 
kerana kepercayaan kepada saya sebagai Al-Masih dan Al-Mahdi 
dengan sendirinya menafikan adanya jihad itu". 

Mirza mengeluarkan hukum dan pendapat yang bertentangan 
sekali dengan kehendak ayat-ayat Al-Qur'an. Ini dapat 
ditunjukkan melalui kata-katanya: 

a) Jihad dengan pedang telah dilarang. 

b) Semua peperangan untuk agama ini telah ditegah. 

c) Sekarang jihad untuk tujuan agama telah diharamkan. 

d) Pada pendapat saya, tidak ada doktrin yang memburukkan 
nama Islam lebih daripada doktrin jihad. 

e) Saya menghabiskan sebahagian besar umur saya untuk 
mengiyakan kerajaan British dan menentang jihad. 

11. Mengubah ayat-ayat Al-Qur'an. 

Satu lagi penyelewengan dan kesalahan besar yang dilakukan oleh 
ajaran Qadiani ialah mengubah ayat-ayat Al-Qur'an atau disebut 
"Tahrif Al-Qur'an" . Tahrifbererti mengubah atau meminda bentuk 
dan kedudukan ayat-ayat Al-Qur'an. Sebarang pengurangan yang 
sengaja, penghapusan dan penambahan terhadap ayat-ayat Al- 
Qur'an adalah merupakan tahrif. Usaha yang sengaja dilakukan 
untuk mentafsir ayat-ayat Al-Qur'an di luar dari erti yang sebenar 
dan jelas adalah juga dipanggil tahrif. 

Di antara contoh-contoh tahrif adalah seperti berikut: 

a) Ayat Al-Quran yang asal ( Surah Al-Baqarah, 2:23-24 ) : 

^ J? ^ 

jla . j) \j&s\j aLI 

4 • • • j h 1 ^** ^ 



Ayat yang telah diubah oleh Mirza: 

J oh Jj 1 ^** l oh 

b) Ayat asal di dalam Al-Qur'an (Surah Al-Hajj, 22:52): 



ISI Vl ^ % J lAj j' j* ^ 

Ayat yang telah diubah oleh Mirza: 

Js jlk-UI Jiil o' ^ j* '•'J 



c) Ayat asal di dalam Al-Qur'an ( Surah Al-Qadr, 97:1): 

jjJjll 2jJi ^j> i^'y\ tl 



Ayat yang telah diubah oleh Mirza: 



. jlo \2\ j, Ljs t \A$\ t) 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Jawatankuasa Fatwa Kebangsaan Kali Ke 8 pada 24-25 
September 1984 yang memutuskan bahawa: 

"Puak Qadiani/Ahmadiah adalah puak yang terkeluar 
daripada Islam dan tidak boleh menerima hak-hak 
sebagai seorang Islam termasuk pengkebumian dalam 
tanah perkuburan Islam." 




TatwaS 



Ajaran Ofrmt Tajaffi Ahmad Laksamana 
f'Hafohaf Onsan] 



LATARBELAKANG 

Nama sebenar pengasas dan penyebar ajaran ini ialah Haji Ahmad 
Laksamana bin Omar. Beliau berasal dari Gual Periok, Rantau 
Panjang, Kelantan dan tinggal di No. 22324 Kampung Wakaf Stan, 
Kubang Krian, Kota Bharu, Kelantan. 

Semasa kecil. Haji Ahmad Laksamana dikatakan belajar ilmu 
agama dengan datuknya sebelum merantau ke seluruh negara 
serta negara-negara Asia Tenggara untuk belajar dengan guru 
ilmu hacjiciat dan marifat selama lebih kurang 12 tahun hingga ke 
Pattani, Sumatera, Jawa, Brunei, Singapura dan Sulawesi bagi 
mendalami bidang yang dikatakan ilmu tasawwuf . 

Ajaran ini didapati bertapak di markas mereka yang berpangkalan 
di No. 22324 Kampung Wakaf Stan, Kubang Krian. Kemudian 
ajaran tersebut merebak ke Pasir Tumboh dan Melor yang terletak 
di Kota Bharu, Kelantan. Selain itu, pengaruh ajaran tersebut turut 
merebak ke negeri-negeri lain seperti Terengganu, Pahang, Kedah, 
Pulau Pinang, Perak, Selangor, Kuala Lumpur, Negeri Sembilan, 
Melaka dan Johor. 

Ajaran Ilmu Tajalli Ahmad Laksamana atau Ilmu Hakikat Insan ini 
berkembang aktif melalui aktiviti pengajaran dari rumah ke rumah 
di samping pengajaran buku-buku berikut: 

1. Hakikat Insan (1985), oleh Haji Ahmad Laksamana, Kota Bharu, 
Kelantan. 

2. Rahsia Mengenal Diri (4 Penggal 1993), oleh Ustaz Hal Azwan, 
Kuala Lumpur. 

3. Rahsia Hakikat Insan (1993), oleh Imam Al-Souti, Kuala 
Lumpur. 

4. Cara Mengenal Allah (1994), oleh Imam Al-Souti, Johor Bahru. 

5. Hakikat Sembahyang (1994), oleh Imam Al-Souti, Kuala Lumpur. 

6. Intipati Hakikat Sembahyang (1997), oleh Ustaz Hal Azwan Al- 
Haj. 

7. Tajalli, oleh Haji Ahmad Laksamana. 



KANDUNGAN BUKU 

Prof. Dr. Abdulfattah Haron Ibrahim, pensyarah Jabatan 
Usuluddin dan Falsafah, Universiti Kebangsaan Malaysia, yang 
juga merupakan pakar pengkaji ajaran sesat tanah air, menerusi 
karyanya " Beberapa Masalah Utama Dalam Tasawwuf' menyifatkan 
bahawa buku " Hakikat Insan" yang menjadi pegangan ajaran sesat 
ini sebagai sebuah buku koleksi catatan pemikiran atau khayalan 
penulisnya semata-mata. Buku tersebut banyak menggunakan 
kata-kata istilah tasawwuf dan falsafah yang tidak pernah dibuat 
orang. Dengan kata lain, penulisnya (Ahmad Laksamana) berhajat 
menjangkau pemikiran tasawwuf dan falsafah, tetapi tidak 
menguasai perbendaharaan kata-kata istilah dalam bidang 
berkenaan yang akhirnya beliau membuat istilah sendiri. 

Selain itu, hujah-hujah yang dikemukakan dalam buku berkenaan 
juga menggunakan ayat-ayat suci Al-Qur'an dan Al-Hadith yang 
biasa terdapat di dalam kitab tasawwuf, tetapi sebahagian 
besarnya digunakan secara "semberono". Manakala ayat-ayat suci 
Al-Qur'an, sebahagian besarnya ditafsirkan secara batin dan 




bercanggah dengan pentafsiran dalam kitab-kitab tafsir mu'tabar. 
Hadith-hadithnya pula, kebanyakannya adalah hadith mawdhu' 
(palsu). 



CIRI-CIRI AJARAN 

1. Menurut Haji Ahmad Laksamana, bahawa insan itu mempunyai 
dua unsur; unsur zahir (jasmani) dan unsur batin (rohani). Unsur 
batin (rohani) itu adalah Allah dan zahir (jasmani) itu adalah 
Muhammad. Oleh itu, diri manusia adalah gabungan antara Allah 
dan Muhammad. Gabungan antara Allah dan Muhammad (Allah 
+ Muhammad) lebih jelas dapat dilihat pada diri manusia pertama 
"Adam" ( ). Perkataan "Adam" ( ^ ) ditafsirkan oleh Haji 

Ahmad Laksamana dengan "alif ( ' ) sebagai "Allah", "dai" ( J ) 
sebagai "dalam" dan "mim" ( ) sebagai "Muhammad", yang 

bererti "Allah dalam Muhammad". Muhammad yang 
dimaksudkan di sini bukannya Nabi Muhammad sallallahu ' alayhi 
wasallam yang lahir di Makkah dan wafat di Madinah, sebaliknya 
berkaitan dengan teori Nur Muhammad sebagai manusia pertama 
yang terdapat dalam ajaran wahdatul wujud. Ini dapat dilihat 
daripada penjelasan Haji Ahmad Laksamana seperti berikut: 

"Nama Allah itu baru, sebelum itu belum ada Tuhan bernama 
Allah. Zat tersebut mentajalli (menampakkan) diriNya serta 
ditajallinya Nur Allah, kemudian ditajalli pula Nur Muhammad 
(insan kamil). Pada peringkat ini, hanya dikenali engkau aku, 
aku engkau ( Idf Lif 

Bagi membuktikan dakwaannya itu. Haji Ahmad Laksamana 
menyatakan bahawa manusia keseluruhannya adalah seperti 
perkataan "Muhammad" ( ). Huruf "mim" ( f ) adalah kepala 

manusia, "ha"' ( £ ) adalah bahu manusia, "mim" (? ) adalah 
punggung manusia dan "dai" ( J ) adalah kaki manusia. Oleh 
kerana Allah dan Muhammad pada hakikatnya adalah satu pada 
diri manusia (zahir dan batin), maka tiada lagi penyembah dan 
yang disembah. 




2. Diri batin kita adalah Allah (berdasarkan konsep tasawwuf 
wahdatul wujud). 

3. Matlamat mengajar ilmu hakikat ialah untuk menjadi Allah pada 
zahir dan batin yakni pada diri zahir batin pada martabat 
kemuliaan Insan Kamil Mukamil, tiada sesuatu pun pada dirinya 
kecuali Allah semata-mata kerana kita berasal daripada Allah, 
maka kembali menjadi Allah. 

4. Tanpa Muhammad, wajib (tentu) Tuhan tiada. 

5. Matlamat akhir pengajian marifah adalah untuk kembali semula 
menjadi Tuhan pada martabat diri kita pada alam gha'ib yakni 
Ahad. 

6. Hakikat sembahyang itu berdiri menyaksikan diri kita sendiri 
bahawa tiada yang nyata pada kita adalah Allah (diri batin) dan 
Muhammad itu adalah zahir kita membawa dan menanggung 
rahsia Allah subhanahu wata'ala. 

7. Ajaran Ilmu Tajalli ini adalah berdasarkan Tasawwuf Martabat 
Tujuh yang sama dengan ajaran Taslim. 

8. Menggunakan hadith mawdhu' (palsu). 

9. Diri zahir manusia daripada nur Muhammad. Zahir manusia ialah 
Muhammad. 

10. Kalimah syahadah ditafsir menurut bilangan kalimah dan kalimah 
itu menurut bilangan huruf. Tiap satu huruf itu dengan kalimah- 
kalimah istilah martabat tujuh, kebatinan. 

11. Zikir yang kemuncak ialah ah, ah, ah { ) huruf pertama 

dan akhir daripada lafaz "Allah" ( ^' ) ditafsirkan " Alif ( I ) ialah 
kemaluan lelaki, dan " Ha " ( ° ) itu berlubang, alat kemaluan 
perempuan. Demikian juga sembahyang lima waktu terkandung 
dalam kalimah "Al-hamd" ( ) lima huruf. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa Negeri Selangor pada 
30 September 1995 yang telah diwartakan pada 23 November 1995 
(pindaan 6 Januari 1996) yang menyebutkan bahawa: 

"Ilmu Tajalli atau Ilmu Hakikat Insan ajaran Ahmad 
Laksamana dan buku: 

a) " Hakikat Insan" yang ditulis oleh Haji Ahmad 
Laksamana. 

b) " Rahsia Mengenal Diri" ditulis oleh Ustaz Hal 
Azwan. 

c) " Rahsia Hakikat Insan" dan " Ilmu Mengenal Allah" 
yang ditulis oleh Imam Al-Soouti. 

didapati mengandungi ajaran-ajaran yang meragukan dan 
bercanggah dengan ajaran Islam. Oleh yang demikian, 
orang-orang Islam dilarang menyebarkan, mengajar, 
belajar dan mengamalkan ajaran itu." 

'fatwaty 



Ajaran Syed 'Mohamad Af~ JAasyhor CAf-'MasJ 



LATARBELAKANG 

Syed Mohamad Al-Masyhor merupakan seorang rakyat Singapura 
yang tinggal di No. 13, Panlee Road, Singapura. Beliau bekerja 
sebagai buruh di Pelabuhan Singapura dan suka berjudi pada usia 
muda. Kehidupannya bertukar corak kepada sudut keagamaan 
dengan membawa ajaran Syed Mohamad Al-Masyhor (Al-Mas) 
atau Tarikatul Islam Muhammad sallallahu 'alayhi wasallam 
Habibullah Al-Hashimi yang kemudiannya dikenali sebagai 
Ikhwan. Beliau meninggal dunia pada 16 Julai 1974. Semenjak itu 
ajaran ini dipimpin oleh anak saudaranya yang bernama Syed Ali 
Al-Masyhor. 

Di Malaysia, ajaran ini mula dikesan di Kampung Umbai, Melaka 
pada tahun 1974. Pengikut ajaran ini juga terdapat di Pulau 
Pinang, Sabah dan Sarawak. Kemudian ia berkembang ke Kuala 
Lumpur pada tahun 1975. Pada ketika ini, ia didapati bergiat 
cergas di Cheras dan Petaling Jaya hingga berjaya mengumpul 
hampir 2000 orang pengikut. 

Di Kuala Lumpur, ajaran ini bergerak atas nama Kelab Sukan dan 
Sosial Nuri Wilayah Persekutuan, Kuala Lumpur dan juga Kelab 
Sukan dan Rekreasi Al-Mas. Mereka bergerak dari rumah ke 
rumah dari kalangan ahli Al-Mas pada setiap minggu di Negeri 
Melaka, Selangor, Wilayah Persekutuan dan Negeri Sembilan. Bagi 
kumpulan ini, Singapura adalah Madinah dan Kuala Lumpur 
sebagai Makkah. 

Kumpulan Ajaran Syed Mohamad Al-Masyhor (Al-Mas) seringkali 
menjalankan aktiviti-aktiviti seperti kelas pengajian, majlis 
"menyelamat" iaitu pengislaman mengikut syahadah mereka dari 
kalangan ahli-ahli baru, taklimat, sukan, tarian, kelab muzik dan 
sembahyang berjemaah. Biasanya kumpulan ini mengadakan 
perjumpaan melalui perhimpunan mingguan. Buku yang menjadi 
pegangan kumpulan ini ialah "Mengikut Jejak Rasulullah sallallahu 
' alayhi wasallam". 

Kumpulan ini juga menjalankan aktivitinya dengan berselindung 
di sebalik pertubuhan Kelab Sukan dan Rekreasi Al-Mas. Selain 
itu, kumpulan tersebut juga turut mengadakan Majlis Sambutan 
Malam Aidilfitri pada setiap tahun. Kehadiran ahli-ahli Al-Mas 
dalam satu-satu majlis dianggarkan antara 400 hingga 500 orang. 



CIRI-CIRI AJARAN 



Mengaku Rasul. 

Kumpulan ini berpendapat hanya Rasulullah sallallahu 'alayhi 
wasallam sahaja yang berhak mengislamkan manusia. Setelah 
Baginda wafat, maka seorang demi seorang akan menggantikan 
Baginda dari keturunan Syed. Justeru itu, Syed Mohamad Al- 
Masyhor mengaku diri sebagai Rasul. Beliau mengaku boleh 
memberi syafa'at kepada pengikut yang melakukan kesalahan 
maksiat seperti minum arak, berjudi, tidak solat dan lain-lain. Para 
pengikutnya juga mengiktiraf Syed Mohamad Al-Masyhor sebagai 
Nabi dan Rasul Allah yang sebenar-benarnya yang boleh 
menghidup dan mematikan segala yang bernyawa. 

Pengikut ditegah berimamkan orang lain. 

Pengikut ajaran ini adalah ditegah sama sekali menjadi ma'mum 
kepada mana-mana orang yang bukan ahli kumpulan ini. Mereka 
juga menganggap perbuatan sembahyang adalah sama seperti 
orang bukan Islam menyembah berhala. Oleh itu, mereka 
mempunyai cara sembahyang mereka sendiri, dan sekiranya 
terdapat jemaah yang masbuq tidak perlu menambah raka'at. 

3. Rasulullah bercantum dengan Allah. 



Pada hakikatnya Rasul (Syed Mohamad Al-Masyhor) pengganti 
Rasulullah itu telah bercantum dengan Allah. Kata-kata dan gerak- 
gerinya adalah Allah sendiri. 

4. Al-Qur'an sebenar ialah Nur Hakim. 

Syed Mohamad Al-Masyhor berkata bahawa Al-Qur'an yang ada 
sekarang bukan Al-Qur'an yang sebenar. Al-Qur'an yang sebenar 
ada dalam tubuh kita. Ayat-ayat Al-Qur'an yang ada dalam tubuh 
kita itu diberi nama "Nur Hakim". Al-Qur'an yang ada sekarang 
menjadi mansuh dengan Nur Hakim. 

5. Menegah berkahwin dengan bukan ahli. 

Pengikut-pengikut ajaran ini ditegah sama sekali berkahwin 
dengan orang bukan ahli kerana mereka beranggapan bahawa 
orang yang tidak menjadi ahli adalah bukan Islam. 

6. Mengamal nikah batin. 

Upacara pernikahan yang dilakukan oleh jurunikah bertauliah 
adalah tidak sah. Setiap pasangan perlu melakukan nikah batin. 
Ajaran ini telah menetapkan 5 rukun nikah batin: 

a) Perempuan yang dinikahkan bernama maknikam. 

b) Maharnya ialah air mani. 

c) Walinya ialah Allah. 

d) Yang menikahkan ialah Muhammad. 

e) Saksinya Malaikat Kiraman Katibin. 

7. Pengikut ajaran dijamin masuk syurga. 

Ajaran kumpulan ini tidak mengambil berat tentang perkara 
fardhu dan perkara dilarang dalam agama. Ini disebabkan 
pengikutnya dijamin akan dimasukkan ke dalam syurga melalui 
syafaat Syed Mohamad Al-Masyhor. 

8. Mengamal zikir Sayyidina 'Ali. 

Zikir ini diamal oleh setiap pengikut. Lokasi beramal yang 
istimewa di Pulau Besar, Melaka pada waktu malam secara 
bersendirian di dalam semak. Kemuncak amalan ialah mendapat 
ilham atau mimpi bertemu dengan wali-wali dan juga Syed 
Mohamad Al-Masyhor. 

9. Mengabai amalan fardhu. 

Ajaran ini mengabaikan kewajipan fardhu 'ain seperti solat dan 
menghalalkan arak, judi dan zina kerana: 

a) Ajaran ini menjamin pengikut masuk syurga dan terlepas dari 
neraka. 

b) Pengikut-pengikut dijamin oleh Syed Mohamad Al-Masyhor 
(Rasul) dan segala kesalahan akan dihapuskan dengan 
syafa'atnya. 

10. Menerbitkan buku bertajuk "Mengikut Jejak Rasulullah 
sallallahu 'alayhi wasallam". 

Buku ini diterbitkan khas untuk ahli mereka sahaja dan ditegah 
memberikannya kepada bukan ahli. Buku tersebut mengandungi 
tajuk-tajuk seperti berikut: 

a) Al-Islam Agama Yang Diredhai Allah. 

b) Islam Bukan Warisan. 

c) Makna Islam. 

d) Al-Wasilah. 

e) Kalimah Syahadatain. 

f) Akibat Menentang Rasulullah Satu. 

g) Perpaduan Ummat. 

Antara perkara-perkara yang bercanggah di dalam buku ini ialah: 

a) Menulis Al-Qur'an dan hadith dengan ejaan rumi (latin). 

b) Menambah kalimah syahadah seperti berikut: 

Perjanjian kami dengan Allah subhanahu wata'ala dengan kata 
iqrar (halaman 25): 

k\ V] a)] V j\ (.) yb 



Perjanjian kami dengan Rasulullah sallallahu ' alayhi wasallam 
dengan kata iqrar (halaman 26): 

aM Jj— j j' W y 



11. Menyalah tafsir Al-Qur'an. 

Mereka mentafsirkan Al-Qur'an mengikut pendapat mereka 
sendiri tanpa merujuk kepada ulama' tafsir. Contohnya, tafsiran 
mengenai Surah Al-Fatihah telah ditafsirkan seperti berikut: 



RAHSIA FATEHAH 

BISMILLAH HIRRAHMAN NIR RAHIM 
ALLAH HUMMASSALLI 'ALA SAIYIDINA MUHAMMAD 
W A' ALA ALI SAIYIDINA MUHAMMAD 



BISMILLAHI 

ARRAHMAN 

NIRRAHIM 

AL-HAMD ULLILLAHI 



Maknanya menamai ia akan 
dirinya. 

Ya Muhammad engkau jua 
keadaanku. 

Ya Muhammad engkau 
kekasihku tiada lain 
daripadamu. 

Ya Muhammad yang 
sembahyangmu ganti 

sembahyangku tempat aku 
memuji diriku. 

RABBIL 'ALAMIN 
ARRAHMAN NIRRAHIM 

MALIKI YAUMIDDIN 

IYYAKA MA'BUDU 

WA IYYAKA NASTA'INU 

IHDINASSIRATAL- 

MUSTAQIM 

SIRATAL LAZ1NA 

AN'AMTA ' ALAIHIM 

GHAIRIL MAGHDHUBI 
' ALAIHIM 

WALAD DHALLIN 

AMIN 



Ya Muhammad aku Tuhan 
sekalian alam. 

Ya Muhammad yang 

membaca Fatihah aku yang 
memuji pun aku. 

Ya Muhammad aku raja 
yang maha besar engkaulah 
kerajaanku. 

Ya Muhammad tiada 

kenyataanku jika tiada 
engkau kerana engkau 
kenyataanku. 

Ya Muhammad yang 

sembahyang itu aku 
memuji akan diriku. 

Ya Muhammad yang awal 
dan yang akhir dan 

keadaanmu itu keadaanku. 

Ya Muhammad sebab pun 
aku sukakanmu kerana aku 
murahkan. 

Ya Muhammad kerana aku 
murah kepadamu engkau 
kekasihku kepadaku. 

Ya Muhammad jika tiada, 
tiada aku tiadamu. 

Ya Muhammad rahsiamu 
rahsiaku. 

12. Penyelewengan lain: 



a) Para pengikut mereka menunaikan "fitrah" dengan membayar 
yuran bulanan tetap mengikut kemampuan, begitu juga 
dengan bayaran zakat. 

b) Kumpulan tersebut dipanggil "Ikhwan" yang bermakna 
saudara. Oleh kerana itu, wudhu' dianggap tidak batal apabila 
bersentuh kulit antara ahli lelaki dan perempuan dalam 
kumpulan ini. 

c) Memaksa anak-anak mereka menjadi ahli kumpulan Ikhwan 
terutama anak-anak perempuan yang hendak berkahwin. Kes 
ini terjadi kepada pasangan Tajul Azman bin Mohd. Taib dan 
Fairuz binti Haji Borhan. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa Negeri Selangor pada 
19 Januari 1998 yang telah diwartakan pada 24 September 1998 
yang memutuskan bahawa: 

1. Ajaran dan amalan Syed Muhamad Al-Masyhor 
(Tarikatul Islam Muhammad sallallahu 'alayhi 
wasallam Habibullah Al-Hashimi) didapati 
menyeleweng daripada ajaran Islam yang sebenar. 
Oleh yang demikian, orang-orang Islam adalah 
dilarang mengamalkan ajaran itu. 

2. Orang-orang Islam yang telah mengambil ijazah dan 
mengamalkan ajaran Syed Muhamad Al-Masyhor 
(Tarikatul Islam Muhammad sallallahu 'alayhi 
wasallam Habibullah Al-Hashimi) di mana-mana 
berada hendaklah segera bertaubat serta memohon 
keampunan kepada Allah subhanahu wata'ala. 

Tahta 10 



Taryaf Zikrufkak Hasan Anak. 'Rjrnau 
13 an Ayak Pin 



LATARBELAKANG 

Nama sebenar pengasas tariqat ini ialah Hasan bin Yaakob. Beliau 
dilahirkan di Kampung Bendang Pauh, Che Tok, Pasir Mas, 
Kelantan pada tahun 1914 dan menetap di Batu 13, Kampung 
Tenang, Jalan Keruak, Hulu Besut, Terengganu sehingga beliau 
meninggal dunia di sana. 

Sejak kecil lagi Hasan tidak pernah bersekolah tetapi khatam Al- 
Qur'an. Ketika berumur 13 tahun, Hasan mula berkawan dengan 
orang-orang jahat tempatan yang lebih dewasa dan mengikut 
mereka mencuri serta merompak. Setelah itu, beliau dikenali 
sebagai seorang pemuda jahat yang suka merompak, menyamun, 
kaki gaduh dan sebagainya. Beliau pernah dibuang daerah di 
Kajang, Selangor setelah dikeluarkan daripada tahanan Akta 
Keselamatan Dalam Negeri (ISA) di Kemunting, Perak. Kemudian 
ketika berumur antara 22 tahun hingga 38 tahun, beliau sering 
berulang alik ke selatan Thailand. Sungguhpun beliau tidak 
pernah bersekolah, beliau pernah menuntut ilmu keduniaan 
seperti ilmu kebal, ilmu pengasih dan ilmu penawar bisa di 
samping turut mempelajari ilmu akhirat dengan guru-guru 
antaranya Pak Teh Muhammad, Haji Rahim, Haji Husin, Tok Wali 
Haji Che' Mud dan lain-lain lagi. Ketika Hasan berumur 38 tahun, 
beliau telah mulai berhenti dari berulang alik ke selatan Thailand 
dan menetap di Kampung Bendang Pauh, Pasir Mas, Kelantan. 
Beliau bekerja sebagai petani, mengamalkan zikir-zikir dan wirid- 
wirid yang pernah dipelajarinya dahulu. 

Dalam lingkungan usia 25 tahun hingga 45 tahun, Hasan pemah 
hidup dengan tujuh orang isteri dalam keadaan silih berganti. 
Tetapi selepas bercerai dengan isterinya yang ketujuh, beliau 
hidup membujang sehingga akhir tahun 1980 dan akhirnya beliau 
telah berkahwin dengan Nafisah binti Ibrahim. 

Hasan juga terkenal di kalangan masyarakat tempatan khususnya 
pengikut-pengikut beliau dengan gelaran Tok Ayah Hasan, Tok 
Wali Hasan, Pak Teh Hasan dan Pak Chu Hasan tetapi yang paling 
popular ialah "Hasan Anak Rimau" atau "Hasan Anak Limau". 
Gelaran "Hasan Anak Rimau" diberi kerana bersesuaian dengan 
peribadinya yang bengis, ganas dan garang. Manakala gelaran 
"Hasan Anak Limau" pula diberi kerana beliau pemah menjual 
anak pokok limau selepas beliau insaf dari sikap dan peribadinya 
yang bengis, ganas dan jahat. Sementara gelaran "Tok Ayah 
Hasan" "diberi oleh pengikutnya setelah menjalani majlis zikir 
atau setelah menjadi guru tariqat. 

Tariqat Zikrullah yang juga dikenali sebagai ajaran Ratib Kuat ini 
mula disebarkan di Kampung Bukit Gading, Bukit Mas, Tanah 
Merah, Kelantan. Pada peringkat awal iaitu kira-kira dalam tahun 
1975, beliau tidak begitu mendapat perhatian. Namun beberapa 
tahun selepas itu, pengaruh beliau kian berkembang ke negeri- 
negeri lain selain daripada Kelantan, seperti Terengganu, Perak 
dan Selangor. Perluasan penyebaran ajaran ini adalah melalui 
pengikut-pengikutnya yang bertugas di pelbagai tempat. 

Ajaran Ratib Kuat ini kemudiannya dipimpin pula oleh Ayah Pin. 
Nama penuhnya ialah Ariffin bin Mohamad, dilahirkan pada 
tahun 1946 dan berasal dari Bukit Mas, Tanah Merah, Kelantan. 
Beliau mempunyai 4 orang isteri dan 21 orang anak. Ayah Pin 
menetap di Batu 13, Kampung Tenang, Jalan Keruak, Hulu Besut, 
Terengganu dan di situlah dijadikan markas kumpulan ajaran 
Ratib Kuat ( Maratib Al-Quwwah). Ayah Pin merupakan anak murid 
Hasan bin Yaakob yang sejati dan pernah dinaikkan pangkat 
sebagai Ketua Ratib oleh Toh Ayah Hasan. Namun apabila Hasan 
bin Yaakob dibuang daerah ke Kajang, Selangor, Arifin membuka 
gelanggang sendiri, sekaligus mengambil alih kumpulan Ratib 

Kuat. Dia bernasib baik kerana seluruh pengikut Hasan telah 
menjadi pengikutnya. 



• Dua orang guru lain sebagai penyambung ajaran ini ialah 
Mohamad bin Ya dan Kamariah binti Ali. Mohamad bin Ya 
dilahirkan pada 11 Ogos 1950 di Kampung Beah, Redang, Bachok, 
Kelantan. Pernah belajar di Madrasah Tarbiah Kampung Lepah, 
Selising Bukit Jawa, Pasir Putih hingga darjah tujuh sebelum 
menyambung pelajaran ke Darul Ulum, Deband India dan Mesir. 
Manakala isterinya Kamariah binti Ali dilahirkan pada 1 Januari 
1951 berasal dari Pasir Putih, Kelantan dan berkelulusan Universiti 
Al-Azhar. Kedua-duanya pernah menjadi guru agama di Sekolah 
Menengah Methodist Kampar, Perak (suami) dan Sekolah 
Menengah Kampar, Perak (isteri). Bapa Muhammad ialah Haji Ya 
bin Haji Ali merupakan ketua ajaran berkenaan di Kampung Beah, 
Redang, Bachok, Kelantan. 

• Ajaran ini dikesan pada tahun 1970 an di tempat-tempat berikut: 

1. Kelantan: 

a) Bukit Mas, Tanah Merah. 

b) Gong Datok, Pasir Putih. 

c) Dalam Rhu, Pasir Putih. 

d) Kampung Beah, Redang, Bachok. 

e) Pasir Panjang. 

f) Merchang. 

g) Felda Sungai Tong. 

2. Terengganu: 



a) Kampung Langkat. 

b) Pulau Rusa. 

c) Felda Jerangau. 

d) Kemaman. 

e) Marang. 

f) Kampung Tok Kah, Dungun. 

3. Perak: 



a) Taman Kampar Jaya, Malim Nawar. 

b) Taman Lela, Kemunting, Taiping. 

c) Kongsi Baru, Setiawan. 

4. Pahang: 

a) Endau Rompin. 

Jumlah pengikut keseluruhan ajaran ini dianggarkan mencapai 
2,000 orang. Antara murid kanan ajaran ini ialah: 

1 . Haji Ya bin Haji Ali - Bachok. 

2. Nik Halim - Gong Datok, Pasir Putih. 

3. Yusof bin Awang - Kampung Tok Kah, Dungun. 

4. Sulaiman bin Tarkib - Malim Nawar, Perak. 



CIRI-CIRI AJARAN 

Pengikut-pengikut Hasan menganggap orang-orang yang tidak 
menjadi pengikutnya adalah tidak sah Islamnya kerana segala 
ajaran dan amalan yang sedia diterima tidak betul malah 
kebanyakan pengikut-pengikut kanannya merasa tidak senang 
sekiranya tidak melihat wajah Hasan dalam kadar dua atau tiga 
kali sebulan. Bahkan ada antara mereka yang menganggap Hasan 
sebagai Nabi atau bapa kepada segala wali Allah. 

Antara kepercayaan, fahaman dan amalan kumpulan yang 
mengikut ajaran ini terbahagi kepada tiga perkara utama: 

1. Hal-hal yang berhubung dengan martabat guru, seperti 
mendakwa bahawa dirinya Tuhan kerana bersabit dengan nur 
Ilahi; hanya dirinya sahaja yang berkuasa untuk melantik 
daripada kalangan murid-muridnya bagi menyandang gelaran 
wali Allah serta menentukan darjatnya; sekiranya hendak 
mendirikan sembahyang, seseorang pengikut hendaklah 
mengingatinya terlebih dahulu sebelum mengingati Allah. 

2. Aspek mengenai Tuhan, seperti memberi makna kalimah 

syahadah ( VJ V ) dengan erti "Tiada aku melainkanmu" , 
ungkapan ( <ij <-j jf- Jia J- i> ) disimpulkan sebagai 

tubuh badan kita sendiri sebagai Tuhan kerana kita sendiri 
yang dapat merasai masin, pedas dan sebagainya. Maka itulah 
Tuhan yang dapat merasai segala-galanya dan orang lain tidak 
tahu apa yang kita rasa. 

3. Aspek-aspek syari'at dan lain-lain, seperti rukun-rukun Islam 
dan hukum syara' seperti sembahyang, puasa, zakat dan lain- 
lain tiada kena-mengena dengan Tuhan dan hanya bersabit 
dengan pemerintah sahaja. Selain itu, mereka mendakwa 
bahawa mengerjakan haji di Makkah itu adalah sia-sia sahaja 
kerana menyembah batu yang dibina oleh Nabi Muhammad 
sallallahu 'alayhi wasallam, Nabi Ibrahim 'alayhi as-salam dan 
Nabi Isma'il ' alayhi as-salam. Perbuatan demikian adalah 
membazir kerana menghabis wang ringgit sahaja. 

Secara ringkas, Hasan Anak Rimau membawa ajaran berikut: 

1. Guru berada di mana-mana sahaja makhluk berada. 

2. Guru adalah pemegang anak kunci syurga. 

3. Manusia adalah Tuhan dan Tuhan adalah manusia. 

4. Tidak perlu percaya kepada Nabi Muhammad sallallahu 'alayhi 
wasallam. 

5. Guru berkuasa melantik sesiapa yang difikirkan layak 
daripada kalangan muridnya sebagai wali Allah dan sekaligus 
menentukan taraf darjat kewalian itu. 

6. Mendakwa diri diresapi roh Nabi Muhammad sallallahu 'alayhi 
wasallam dan pada suatu masa nanti akan bertukar menjadi 
Imam Mahdi. 

7. Sewaktu solat dikehendaki mengingati guru terlebih dahulu 
sebelum mengingati Allah. 

8. Mendakwa dirinya Tuhan. 

9. Ratib dan zikir selepas Maghrib, Isya' dan Subuh. 

Ayah Pin pula mengajar zikir kepada ahli-ahlinya seruan seperti 
berikut: 

" Wahai Ayah Pin memberi kepada aku, di situlah aku, 
bergurulah aku di hadapan Ayah Pinku, sebenar-benarnya 
gundah aku dunia sampai akhirat, wahai Ayah Pinku, wahai 
Tuhanku apalah dosaku, mohon kepadamu ya Allah.'' 

Ajaran yang diamalkan oleh Ayah Pin adalah berbentuk 
tariqat yang mengutamakan zikir kuat dan amalan-amalan lain. 
Antara ajaran-ajaran Ayah Pin ialah: 

1. Tuhan itu adalah manusia. 

2. Ayah Pin mendakwa dirinya diresapi oleh Nabi dan bila tiba 
waktunya nanti, beliau akan bertukar menjadi Imam Mahdi. 

3. Tidak perlu percaya kepada Rasulullah kerana Rasulullah 
adalah manusia dan kita boleh mengatasinya. 

4. Nabi Muhammad mencantum kitab Zabur, Tawrat dan Injil 
sehingga menjadi Al-Qur'an. 

5. Hanya Ayah Pin dan Nabi Muhammad sahaja yang berguru 
dengan Jibra'il. 

6. Setiap kali bersembahyang hendaklah beri'tiqad bahawa Ayah 
Pin berada di hadapan. 

7. Zikir lebih afdhal daripada solat lima waktu. Jika seseorang itu 
telah ada ilham, zawq dan kasyaf, solat lima waktu digugurkan. 

8. Al-Qur'an perlu dibakar dan abunya dilumur pada tubuh 
Ayah Pin kerana Al-Qur'an yang ada sekarang bukanlah yang 
sebenar. 

9. Mesti berjumpa Allah dan Rasul baru boleh percaya. 

10. Solat lima waktu adalah tidak wajib. 

11. Ayah Pin pernah mendakwa dirinya sebagai Tuhan. 

12. Pengikut mesti mengorbankan harta benda mereka apabila 
diperlukan oleh gurunya. 

13. Ayah Pin sudah ber mi'raj ke langit dan duduk di atas 'Arasy. 

14. Ayah Pin mendakwa menerima senarai nama-nama 
pengikutnya daripada Tuhan. 

15. Rukun Islam dan hukum-hakam syara' tiada kena mengena 
dengan Tuhan. 

16. Menunaikan haji adalah perkara yang sia-sia. 

17. Waktu Subuh adalah berpanjangan hingga waktu Zuhur. 

18. Qiyamat tidak akan berlaku kerana Allah tidak bodoh 
menjadikan alam ini dan kemudian memusnahkannya. 

19. Semua alim ulama' yang ada sekarang adalah penipu kerana 
menyembunyikan ajaran dan ilmu yang sebenar. 

20. Ayah Pin adalah satu-satunya manusia yang boleh membawa 
Islam yang sebenar sebagaimana zaman Rasulullah. 

Manakala Mohamad Ya dan isteri mendakwa: 

1. Hari Juma'at sebenar ialah hari Sabtu iaitu berhimpun segala 
hari dari hari Ahad hingga hari Sabtu. Alasannya berdasarkan 
Surah Al-Hadid, dikatakan bahawa Allah mencipta dan 
menyempurnakan alam ini dalam masa 6 hari, sedang hari 
Jumaat penghulu segala hari sudah tentu duduknya hari 
ketujuh. Susunan harinya menjadi Ahad, Isnin, Selasa, Rabu, 
Khamis, Sabtu dan Juma'at pada hari ketujuh. 

2. Solat Juma'at hendaklah diamalkan pada hari yang ketujuh 
iaitu hari Sabtu. 

3. Mentafsir perkataan " amanu " ( ) pada ayat 9, Surah Al- 

Jumu'ah sebagai wajib sembahyang bagi lelaki dan 
perempuan kerana mereka adalah orang beriman. 

4. Maksud solat Juma'at ialah berhimpun beramai-ramai 
melakukan amalan zikir atau ratib iaitu dimulai dengan solat 
Maghrib, bersalawat, berdoa dan disusuli dengan ratib 
Maghrib, kemudian solat Isya'. Selepas itu mengadakan 
perbincangan mengenai hal ehwal amalan mereka. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa: 

1. Jawatankuasa Ulama' Negeri Terengganu pada 30 Mei 1981 
telah mengambil keputusan bahawa: 

"Pengajaran Maratib Al-Quwwah (meratib kuat) 
yang dibawa oleh Tok Ayah Hasan itu adalah salah 
dari segi Islam dan membawa kepada kekufuran. Oleh 
itu, hendaklah ditegah amalan zikir Tok Ayah Hasan 
ini kerana ianya dijadikan alat pengajaran salah." 

2. Jemaah Ulama' Majlis Ugama Islam Negeri Kelantan pada 10 
Ogos 1981 telah memfatwakan bahawa: 

"Butir-butir pengajaran Tok Ayah Hasan itu adalah 
salah dan menjejaskan iman seseorang Islam yang 
mempercayai dan beri'tiqad dengannya. Oleh yang 
demikian, sesiapa yang mempercayai dan menerima 
serta beri'tiyad dengan pengajaran itu ataupun 
mengamalkannya, wajiblah bertaubat dan kembali 
kepada pengajaran yang sebenar." 

3. Muzakarah Jawatankuasa Fatwa Kebangsaan Kali Ke 6 pada 
10 Oktober 1983 di Bilik Syarahan, Masjid Negara, Kuala 
Lumpur telah memutuskan bahawa: 

"Oleh kerana ajaran Tok Ayah Hasan ini hanya 
berlaku di negeri Kelantan dan Terengganu sahaja, 
maka terserahlah kepada kedua-dua negeri itu untuk 
mengmbil tindakan yang sewajarnya bagi 
membendung ajaran Tok Ayah Hasan. Sementara itu 
ianya hendaklah diawasi supaya tidak merebak ke 
negeri-negeri lain." 

ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

FATWA yang dinyatakan dalam Jadual telah dibuat oleh Mufti 
bagi Negeri Melaka menurut subseksyen 30(1) Enakmen 
Pentadbiran Hukum Syarak (Negeri Melaka) 1991 [Enakmen 
No. 5 tahun 1991 ] selepas dipertimbangkan dan diluluskan 
dengan sebulat suara oleh Jawatankuasa Syariah menurut 
subseksyen 33(6) Enakmen Pentadbiran Hukum Syarak (Negeri 
Melaka) 1991, dan disiarkan menurut subseksyen 30(1) 
Enakmen itu. 

ADMINISTRATION OF MUSLIM LAW 
(STATE OF MALACCA) ENACTMENT 1991 



FATWA UNDER SECTION 30 

THE FATWA set out in the Schedule was made by the Mufti of 
the State of Malacca pursuant to subsection 30(1) of the 
Administration of Muslim Law (State of Malacca) Enactment 
1991 [Enactment No. 5 of 1991], after having been considered 
and unanimously approved by the Jawatankuasa Syariah 
pursuant to subsection 33(6) of the Administration of Muslim 
Law (State of Malacca) Enactment 1991, and is published 
pursuant to subsection 30(1) of the Enactment. 



JADUAL /SCHEDULE 

AJARAN QADIANI (QADIANIAH/AHMADIAH) 

L Puak Qadianiah/Ahmadiah adalah puak yang terkeluar 
daripada Islam dan tidak boleh menikmati hak-hak sebagai 
seorang Islam termasuk pengkebumian dalam tanah perkuburan 
Islam. 

2. Oleh yang demikian — 

(a) mana-mana orang atau kumpulan orang yang 

berpegang pada ajaran dan fahaman 

Qadianiah/Ahmadiah ini adalah murtad; dan 

(b) orang Islam yang telah mengamalkan ajaran 

Qadianiah/Ahmadiah di mana-mana jua berada 
hendaklah segera bertaubat serta memohon 

keampunan kepada Allah Subhanahu Wa Ta’ala. 



ILMU TAJALLI AHMAD LAKSAMANA (HAKIKAT 
INSAN) 

1. Ilmu Tajalli atau Ilmu Hakikat Insan ajaran Ahmad 
Laksamana dan buku-buku yang bertajuk — 

(a) “Hakikat Insan” yang ditulis oleh Haji Ahmad 
Laksamana; 

(b) “Rahsia Mengenal Diri” yang ditulis oleh Ustaz Hal 
Azwan; dan 

(c) “Rahsia Hakikat Insan” dan “Ilmu Mengenal Allah” 
yang ditulis oleh Imam Al-Soouti, 

didapati mengandungi ajaran-ajaran yang bertentangan dengan 
Islam. Oleh yang demikian, orang Islam dilarang menyebar, 
mengajar, belajar dan mengamalkan ajaran itu. 

2. Orang Islam, di mana-mana jua berada, yang telah belajar 
dan mengamalkan ajaran Ilmu Tajalli atau Ilmu Hakikat Insan 
ajaran Ahmad Laksamana hendaklah meninggalkan ajaran itu 
dan memohon keampunan kepada Allah Subhanahu Wa Ta’ala. 

3. Orang Islam tidak boleh menjual, mencetak, mengedar, 
membeli atau memiliki buku-buku yang tersebut dalam 
perenggan (1). 



AJARAN SYED MOHAMAD AL-MASYHOR (AL-MAS) 

1. Ajaran dan amalan Syed Mohamad Al-Masyhor (Al-Mas) 
didapati menyeleweng daripada ajaran Islam yang sebenar. Oleh 
yang demikian, orang Islam dilarang mengamalkan ajaran itu. 

2. Orang Islam yang telah mengambil ijazah dan mengamalkan 
ajaran Syed Mohamad Al-Masyhor (Al-Mas) di mana-mana jua 
berada hendaklah segera bertaubat serta memohon keampunan 
kepada Allah Subhanahu Wa Ta’ala. 



TARIKAT ZIKRULLAH HASAN ANAK RIMAU DAN 
AYAH PIN 

1. Adalah ditetapkan bahawa ajaran Tarikat Zikrullah Hasan 
Anak Rimau atau Ayah Pin didapati menyeleweng daripada 
ajaran Islam yang sebenar. Oleh yang demikian, orang Islam 
dilarang mengamalkan ajaran itu. 

2. Orang Islam yang telah mengambil ijazah dan mengamalkan 
ajaran Tarikat Zikrullah Hasan Anak Rimau atau Ayah Pin di 
mana-mana jua berada hendaklah segera bertaubat serta 
memohon keampunan kepada Allah Subhanahu Wa Ta’ala. 



Bertarikh 2 Julai 2001. 

Dated 2 July 2001. 

[PMM/0007 Jld. 3(27); PUN(M)351/27] 



DATUK HJ. RASHID REDZA BIN HJ. MD. SALEH 
Mufti, 

Negeri Melaka/State ofMalacca 

'Tatwa H 



Penyyunaan Perkataan "Osfam" 
flafam "Pertubuhan 



LATARBELAKANG 

Perpecahan umat Islam pada masa ini adalah disebabkan oleh 
perbezaan fahaman politik yang mengheret sekali soal pegangan 
agama dari segi 'aqidah. Fenomena ini telah wujud sekian lama 
dengan beberapa "fatwa" yang dikeluarkan oleh Parti Islam 
SeMalaysia (PAS) yang mengkafirkan ahli-ahli Pertubuhan 
Kebangsaan Melayu Bersatu (UMNO), wujudnya sembahyang dua 
imam, soal sembelihan, perkahwinan dan sebagainya. Isu seperti 
ini kian merebak sehinggalah Majlis Raja-Raja telah mengarahkan 
Jawatankuasa Fatwa Kebangsaan untuk mengeluarkan fatwa 
mengenai isu tersebut. 

Perpecahan dari aspek perbezaan politik adalah berdasarkan 
kepada persaingan mendapatkan pengaruh antara parti UMNO 
dan PAS bagi mendapatkan kuasa politik. Oleh kerana PAS 
merupakan parti yang membangkang dan UMNO parti yang 
memerintah, maka serangan PAS hanya ditujukan kepada UMNO 
dengan menggunakan pelbagai isu. Antara isu-isu penting yang 
digunakan oleh PAS terhadap kerajaan (UMNO) ialah melalui 
dakwaan seperti berikut: 

1. Menyertai PAS adalah memeluk Islam. 

2. Persoalan jihad dan mati syahid. 

3. Permasalahan kafir dan murtad. 

4. UMNO memperjuangkan 'asabiyyah. 

5. Kerajaan Barisan Nasional adalah sekular. 

Isu-isu yang dirujuk oleh Majlis Raja-Raja yang minta difatwakan 
adalah seperti berikut: 

1. Penggunaan perkataan Islam dalam nama atau sesuatu yang 
dikaitkan dengan Islam oleh mana-mana pertubuhan boleh 
mengelirukan orang Islam akan nama Islam dan ajarannya. 

2. Penambahan syarat kepada pengiktirafan keislaman 
seseorang. 

3. Dakwaan bahawa pengakuan dan sokongan kepada pihak 
tertentu diperlukan sebelum seseorang Islam itu dilayakkan ke 
syurga dan kenyataan bahawa orang-orang tertentu akan 
ditempatkan ke neraka. 

Penggunaan nama Islam untuk sesuatu tujuan bagi kepentingan 
politik yang boleh mengelirukan masyarakat Islam adalah dilarang 
oleh Islam. Kekeliruan timbul apabila wujudnya dakwaan bahawa 
"ciri-ciri Jama'ah Islam hanya ada pada PAS". Dakwaan ini telah 
diucapkan oleh Haji Abdul Hadi Awang pada tahun 1984. 



HUJAH DAN DALIL 

Syeikh Ahmad Mustafa Al-Maraghi ketika mentafsirkan firman 
Allah subhanahu ivata'ala: 

4 jUlM Ai W ^ 

Maksudnya: 

" Sesungguhnya agama (yang diredhai) Allah subhanahu 
wata'ala hanyalah Islam." 

(Surah Ali 'Imran, 3:19) 

Beliau menyatakan: 

. . . ^5^-oJJ t 

JjjJI ^Cail ^ pilJi 

Maksudnya: 

" Perkataan Islam dalam bahasa 'Arab membawa makna 'tunduk' 
dan 'menyerah' serta juga membawa makna 'menunaikan'. Islam 
juga membawa makna masuk ke dalam 'kedamaian dan 
keselamatan'. Penamaan agama yang benar ini sebagai Islam 
adalah bersesuaian dengan makna di atas. " 

Daripada huraian yang dibuat oleh Syeikh Al-Maraghi ini, maka 
dapat disimpulkan bahawa perkataan Islam yang pada asalnya 
mempunyai beberapa pengertian dalam bahasa Arab, telah dipilih 
oleh Allah subhanahu wata'ala untuk dijadikan nama kepada "ad- 
din" atau agama yang diredhai olehNya untuk umat manusia 
pada sepanjang zaman. Ini membawa makna perkataan Islam dari 
segi istilah syara' telah menjadi lambang kepada syari'at atau 
ajaran Allah subhanahu wata'ala seperti yang terkandung dalam Al- 
Qur'an dan As-Sunnah yang di antara ciri khususnya ialah: 



1. Ia adalah kebenaran mutlak tanpa sebarang keraguan padanya 
sebagaimana firman Allah subhanahu wata'ala : 

Cf jp* ‘ Cf % ^ jsj Cf ^ ^ f 



- 



Maksudnya: 

"Tidak datang padanya (Al-Qur’an) kebatilan (kepalsuan), 
baik dari depan atau belakangnya, itulah wahyu yang turun 
dari Tuhan yang Bijaksana dan Terpuji." 

(Surah Fussilat, 41:42) 

2. Ia merupakan satu-satunya ajaran yang diredhai dan diterima 
oleh Allah subhanahu wata'ala untuk dijadikan pegangan oleh 
setiap mukallaf. Firman Allah subhanahu wata'ala: 



<^j> \£o 



Maksudnya: 

"Pada hari ini, Aku telah sempurnakan bagi kamu agama 
kamu, dan Aku telah lengkapkan nikmatKu kepada kamu, 
dan Aku telah redhai Islam itu jadi agama bagi kamu. " 

(Surah Al-Ma'idah, 5:3) 



Daripada keterangan ini dapatlah dibuat kesimpulan bahawa 
perkataan Islam dengan pengertiannya di sisi syara' atau sebagai 
hakikat syar'iyyah tidak boleh digunakan pada sesuatu yang lain 
dari agama Allah subhanahu wata'ala, kerana yang demikian itu 
membawa makna: 



1. Bahawa ajaran yang lain itu juga merupakan suatu kebenaran 
mutlak. 



2. Bahawa ajaran yang lain itu juga diterima oleh Allah subhanahu 
wata'ala untuk menjadi pegangan dan panduan umat manusia. 

Penggunaan seperti ini (dengan pengertian di sisi syara') jelas 
bertentangan dengan keterangan-keterangan Al-Qur'an dalam 
ayat-ayat yang dikemukakan tadi dan menjurus kepada syara' 
kerana yang demikian itu membawa makna menyamakan ajaran 
Allah subhanahu wata'ala dengan yang lain daripada ajaranNya. 

Maka bagi menghuraikan persoalan penggunaan perkataan Islam 
pada parti politik, kita perlu melihat kepada dua konteks. 

1. Dalam konteks pengertian bahasa atau dari segi hakikat 
lughawiyah. 

2. Dalam konteks pengertian syara' atau dari segi hakikat 
syar'iyyah. 

Dalam konteks yang pertama, perkataan ini dalam bahasa Arab 
mempunyai pengertian seperti yang disebutkan dan 
penggunaannya tidak bercanggah dengan sebarang nas syara'. 
Penggunaannya sebagai nama kepada sebuah pertubuhan politik 
adalah harus hukumnya, berasaskan kaedah fiqh yang berbunyi: 

. -^\ 

Maksudnya: 

"Hukum asal bagi semua perkara adalah harus." 

Berhubung penggunaannya dalam konteks yang kedua, kita perlu 
melihat sama ada penggunaannya mengikut pengertian syara' 
tanpa sebarang ta'wil atau disertai dengan sebarang ta'wil yang 
sesuai. Jika disertai dengan sebarang ta'wil, maka seperti yang 
disebutkan sebelum ini adalah tidak harus kerana ia membawa erti 
menyamakan agama Allah subhanahu wata'ala yang mutlak 
kebenarannya dengan sesuatu yang lain. Tetapi jika digunakan 
dengan disertai ta'wil yang sesuai, maka hukumnya adalah harus. 

Dalam konteks tajuk yang dibincangkan iaitu "Parti Islam", maka 
ta'wil yang sesuai ialah ia merupakan satu kependekan daripada 
satu nama yang panjang: "Kumpulan Orang Yang Menganut 
Agama Islam", dalam bahasa Arab boleh diterjemahkan sebagai 
“Hizbul Muslimin'' atau "Al-Hizbul Islami''. Kependekan daripada 
sesuatu kepanjangan seperti ini merupakan perkara yang lumrah 
penggunaannya dalam bahasa, misalnya apabila kita menyebut 
"Bank Islam", maka ia bermakna "bank yang segala perjalanan 
urusannya sesuai dengan kehendak Islam". 

Daripada huraian-huraian ini, maka dapat disimpulkan bahawa 
penggunaan perkataan "Islam" sebagai nama pertubuhan politik 
adalah harus hukumnya, kecuali digunakan mengikut pengertian 
syara' tanpa sebarang ta'wil yang sesuai. 

KEPUTUSAN FATWA 



Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah (khas) Jawatankuasa Fatwa Kebangsaan pada 15 
Februari 2001 di Tingkat 11, Dewan Syura, Pusat Islam, Kuala 
Lumpur: 

1. Tiada halangan untuk menggunakan perkataan Islam 
oleh mana-mana pertubuhan, malahan digalakkan 
tetapi hendaklah berdisiplinkan ilmu, iman dan ihsan. 
Walaubagaimanapun, mana-mana orang atau 
pertubuhan yang menggunakan Islam atau perkataan 
Islam untuk tujuan mengelirukan masyarakat atau 
penyelewengan adalah salah dan bercanggah dengan 
prinsip-prinsip syari'at Islam dan boleh diambil 
tindakan menurut peruntukan undang-undang yang 
sedia ada. 

2. Seseorang itu sudah diiktiraf sebagai orang Islam jika 
menepati rukun Iman dan rukun Islam. Dari itu 
adalah salah dan tidak berhak bagi mana-mana pihak 
menambah apa-apa syarat lain bagi menentukan 
keislaman seseorang itu. Fahaman bahawa perlu ada 
tambahan syarat-syarat lain, selain daripada 
menepati rukun Iman dan rukun Islam, seperti 
pengakuan atau sokongan kepada pihak tertentu 
sebelum seseorang itu ditentukan keislamannya 
adalah salah di sisi Islam. Oleh itu, sesiapa yang 
mengamal, mengajar, menyeru atau menyebar dengan 
apa-apa cara jua pun akan fahaman tersebut adalah 
melakukan perbuatan yang termasuk dalam 
perbuatan menyebarkan ajaran salah atau 
menyeleweng. 

3. Ketentuan syurga dan neraka adalah hak mutlak 
Allah subhanahu wata'ala. Dari itu, dakwaan 
bahawa pengakuan dan sokongan kepada orang atau 
pertubuhan tertentu diperlukan sebelum seseorang 

Islam layak ke syurga atau ke neraka adalah salah 
menurut ajaran Islam. Oleh itu, sesiapa yang 
mengamal, mengajar, menyeru atau menyebar dengan 
apa-apa cara jua pun akan fahaman tersebut, maka 
perbuatan sedemikian termasuk dalam perbuatan 
menyebarkan ajaran salah atau menyeleweng. 

TAMBAHAN N o. 10 
PERUNDANGAN 



ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

FATWA yang dinyatakan dalam Jadual telah dibuat oleh Mufti 
bagi Negeri Melaka menurut subseksyen 30(1) Enakmen 
Pentadbiran Hukum Syarak (Negeri Melaka) 1991 [Enakmen 
No. 5 tahun 1991], selepas dipertimbangkan dan diluluskan 
dengan sebulat suara oleh Jawatankuasa Syariah menurut 
subseksyen 33(6) Enakmen Pentadbiran Hukum Syarak (Negeri 
Melaka) 1991, dan disiarkan menurut subseksyen 30(1) 
Enakmen itu. 

ADMINISTRATION OF MUSLIM LAW 
(STATE OF MALACCA) ENACTMENT 1991 



FATWA UNDER SECTION 30 

THE FATWA set out in the Schedule was made by the Mufti of 
the State of Malacca pursuant to subsection 30(1) of the 
Administration of Muslim Law (State of Malacca) Enactment 
1991 [Enactment No. 5 of 1991], after having been considered 
and unanimously approved by the Jawatankuasa Syariah 
pursuant to subsection 33(6) of the Administration of Muslim 
Law (State of Malacca) Enactment 1991, and is published 
pursuant to subsection 30(1) of the Enactment. 



JADUAL /SCHEDULE 

L Tiada halangan untuk menggunakan perkataan Islam oleh 
mana-mana pertubuhan, malahan digalakkan tetapi 
hendaklah berdisiplinkan ilmu, iman dan ehsan. Walau 
bagaimanapun mana-mana orang atau pertubuhan yang 
menggunakan Islam atau perkataan Islam untuk tujuan 
mengelirukan masyarakat atau penyelewengan adalah salah 
dan bercanggah dengan prinsip-prinsip syariat Islam dan 
boleh diambil tindakan menurut peruntukan undang-undang 
yang sedia ada. 

2. Seseorang itu sudah diiktiraf sebagai orang Islam jika 
menepati rukun Iman dan Islam. Dari itu adalah salah dan 
tidak berhak bagi mana-mana pihak menambah apa-apa 
syarat lain bagi menentukan keislaman seseorang itu. 
Fahaman bahawa perlu ada tambahan syarat-syarat lain, 
selain menepati rukun Iman dan rukun Islam, seperti 
pengakuan atau sokongan kepada pihak tertentu sebelum 
seseorang itu ditentukan keislamannya adalah salah di sisi 
Islam. Oleh itu sesiapa yang mengamal, mengajar, menyeru 
atau menyebar dengan apa-apa cara jua pun akan fahaman 
tersebut adalah melakukan perbuatan yang termasuk dalam 
perbuatan menyebar ajaran salah atau menyeleweng. 

3. Ketentuan syurga atau neraka adalah hak mutlak Allah 
Ta’ala. Dari itu, dakwaan bahawa pengakuan dan sokongan 
kepada orang atau pertubuhan tertentu diperlukan sebelum 
seseorang Islam layak ke syurga atau ke neraka adalah salah 
menurut ajaran Islam. Oleh itu sesiapa yang mengamal, 
mengajar, menyeru atau menyebar dengan apa-apa cara jua 
pun akan fahaman tersebut maka perbuatan sedemikian 
termasuk dalam perbuatan menyebar ajaran salah atau 
menyeleweng. 



Bertarikh 12 September 2001. 

Dated 12 September 2001. 

[PMM/0020 Jld. 4(46); PUN(M)351/27] 



DATUK HJ. RASHID REDZA BIN HJ. MD. SALEH 
Mufti, 

Negeri Melaka/State ofMalacca 

7 -atwa <Z 



Amanat "Haji Ahcful 7-fadi 



LATARBELAKANG 

Amanat Haji Abdul Hadi adalah petikan kata-kata bercirikan 
hukum agama yang telah diucapkan oleh Timbalan Presiden Parti 
Islam SeMalaysia (PAS), Haji Abdul Hadi Awang ketika 
menyampaikan ceramah politik di Kampung Banggol Peradong, 
Kuala Terengganu pada 7 April 1981. Amanat Haji Abdul Hadi ini 
telah didedahkan buat pertama kalinya pada 11 Ogos 1983 oleh 
Menteri Besar Terengganu, Dato' Seri Wan Mokhtar Ahmad di 
Dewan Undangan Negeri Terengganu. 



CIRI-CIRI AMANAT 

Terdapat tiga perkara pokok dalam Amanat Haji Abdul Hadi yang 
dianggap menjadi punca yang menyebabkan sesetengah ahli dan 
pengikut Parti Islam SeMalaysia (PAS) mengkafirkan ahli-ahli 
Pertubuhan Kebangsaan Melayu Bersatu atau United Malayan 
Nation Organization (UMNO) sebagaimana yang berikut: 

1. Mendakwa menentang UMNO dan Barisan Nasional bukan 
kerana nama UMNO dan Barisan Nasional, tetapi UMNO dan 
Barisan Nasional mengekalkan perlembagaan penjajah, 
peraturan kafir dan peraturan jahiliyah. 

2. Mendakwa perjuangan menentang UMNO dan kerajaan 
adalah jihad dan mati dalam perjuangan itu adalah mati 
syahid. 

3. Mendakwa sesiapa menganggap politik suku dan agama suku 
adalah kafir. 

Ketiga-tiga perkara ini terkandung dalam Amanat Haji Abdul 
Hadi seperti berikut: 

" Saudara-saudara sekalian, percayalah kita menentang UMNO 
bukan kerana nama dia UMNO, kita menentang BN bukan 
kerana nama BN, menentang dia kerana dia mengekalkan 
perlembagaan penjajah, mengekalkan peraturan kafir, 
mengekalkan peraturan jahiliyah, oleh kerana itulah kita 
menentang mereka, oleh kerana itulah kita berjuang melawan 
mereka. 

Percayalah saudara-saudara, perjuangan kita adalah jihad, 
ucapan kita adalah jihad, derma kita adalah jihad dan kerana kita 
berjuang dengan puak-puak ini, kalau kita mati kerana berlawan 
ini, mati kita adalah mati syahid, mati kita adalah mati Islam. 

Kita tidak payah masuk Yahudi, kita tidak payah masuk 
Kristian, kita tidak payah masuk Hindu, kita tidak payah masuk 
Buddha, tetapi kita menjadi kafir dengan mengatakan politik 
suku, agama suku." 

Berdasarkan petikan ucapan inilah menguatkan kepercayaan 
penyokong-penyokong PAS bahawa perjuangan PAS melawan 
UMNO adalah jihad, begitu juga ucapan dan derma mereka itu 
termasuk juga di dalam jihad. Dengan sebab itulah penyokong- 
penyokong PAS berjuang menentang UMNO sehingga sanggup 
menumpahkan darah. Demikian juga sekiranya mereka mati 
kerana melawan dengan penyokong-penyokong UMNO, mati 
mereka adalah mati syahid dan mati dalam Islam. Maka 
muncullah keyakinan sesetengah ahli dan pengikut PAS yang 
fanatik bahawa ahli UMNO betul-betul kafir. 

Akibat daripada fenomena tersebut, timbul pula amalan agama 
yang bercanggah dengan Islam di kalangan pengikut PAS di 
sesetengah kampung di negeri Kelantan dan Terengganu seperti 
sembahyang dua imam, memulau sembahyang jemaah. 

mengakadnikah semula pasangan Islam, tidak makan daging 
sembelihan, berbalah dan tidak bertegur sapa sesama ahli dan 
sanak saudara, tidak hadir kenduri-kendara dan bermacam lagi. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Jawatankuasa Fatwa Kebangsaan Kali Ke 16 pada 
Februari 1986 di Pekan, Pahang Darul Makmur yang memutuskan 
bahawa: 

1. Setelah meneliti dan berbincang mengenai perkara ini, 
Muzakarah telah bersetuju bahawa Amanat Tuan 
Guru Haji Abdul Hadi ini: 

a) Bercanggah dari segi ajaran Islam. 

b) Bercanggah dengan kepentingan masyarakat 
Islam dan kemuliaan agamanya. 

c) Bercanggah dengan prinsip da'wah 
Islamiyyah. 

2. Muzakarah juga telah bersetuju supaya perkara ini 
dihebohkan kepada orang ramai. Untuk maksud ini, 
pihak Pusat Penyelidikan Islam diminta supaya 
menyediakan risalah mengenai Amanat Tuan Guru 
Haji Abdul Hadi dengan mengambil kira keputusan 
yang telah dipersetujui oleh Jawatankuasa Fatwa 
Kebangsaan ini serta hujah-hujah dan dalil-dalil 
terhadap perkara-perkara tersebut. Risalah tersebut 
hendaklah diedarkan kepada orang ramai. 

3. Muzakarah juga bersetuju supaya keputusan 
mengenai amanat Tuan Guru Haji Abdul Hadi ini 
disiarkan di dalam media tempatan. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



Jil. 46 
No. 15 



25hb Julai 2002 



TAMBAHAN No. 10 
PERUNDANGAN 



ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

FATWA yang dinyatakan dalam Jadual telah dibuat oleh Mufti 
bagi Negeri Melaka menurut subseksyen 30(1) Enakmen 
Pentadbiran Hukum Syarak (Negeri Melaka) 1991 [Enakmen 
No. 5 tahun 1991 ] bagi pihak dan atas nama Jawatankuasa 
Syariah selepas dipertimbangkan dan diluluskan dengan sebulat 
suara oleh Jawatankuasa Syariah menurut subseksyen 33(6) 
Enakmen Pentadbiran Hukum Syarak (Negeri Melaka) 1991 dan 
disiarkan menurut subseksyen 30(1) Enakmen itu. 

ADMINISTRATION OF MUSLIM LAW 
(STATE OF MALACCA) ENACTMENT 1991 



FATWA UNDER SECTION 30 

THE FATWA set out in the Schedule was made by the Mufti of the 
State of Malacca pursuant to subsection 30(1) of the 
Administration of Muslim Law (State of Malacca) Enactment 1991 
[Enactment No. 5 of 1991], on behalf and in the name of the 
Jawatankuasa Syariah after having been considered and 
unanimously approved by the Jawatankuasa Syariah pursuant to 
subsection 33(6) of the Administration of Muslim Law (State of 
Malacca) Enactment 1991 and is published pursuant to subsection 
30(1) of the Enactment. 

J A DU A L! SCHEDULE 

1 . Bahawa Amanat Tuan Guru Haji Abdul Hadi adalah — 

(a) bercanggah dari segi ajaran Islam; 

(b) bercanggah dengan kepentingan masyarakat Islam 
dan kemuliaan Agamanya; dan 

(c) bercanggah dengan prinsip dakwah Islamiah. 

2. Mana-mana orang Islam adalah dilarang — 

(a) menyebar, mengajar, mempelajari dan mengamalkan 
amanat tersebut; dan 

(b) menjual, mencetak, mengedar, membeli atau 
memiliki amanat tersebut. 



Bertarikh 24 Julai 2002 
Dated 24 July 2002 

[PMM/0020 Jld. 4(61); PUN(M)351/27] 

DATUK HJ. RASHID REDZA BIN HJ. MD. SALEH 
Mufti, 

Negeri Melaka/State of Malacca 

'Fatwaty 



Ajaran Ofmot Tiafakaf 7-fassan "Bin Jonif 



LATARBELAKANG 

Hassan bin Jonit berasal dari Melaka. Berumur 73 tahun dan 
menetap di No. 14, Jalan 6/5, Taman Tasik Tambahan, Ampang, 
Selangor. Pendidikan awal beliau ialah Sekolah Agama Pontian 
Kecil, Johor dan Sekolah Melayu Melaka hingga Darjah Tiga. Pada 
zaman pemerintahan Inggeris, beliau pernah bekerja sebagai 
pemandu. 

Beliau telah berkahwin sebanyak tiga kali. Isteri pertama dan 
kedua diceraikan kerana tidak mahu mengikut ajaran yang 
dibawa. Bersama isteri ketiga sehingga kini dan mempunyai empat 
orang anak. 

Markas utama kumpulan ini ialah di rumah murid kanan beliau 
beralamat di Batu 450, No. 20, Kampung Melayu, Jalan Kilang 
Papan, Kampung Batu Arang, 48050 Rawang, Selangor. Surau 
tersebut terletak bersebelahan rumah dan terdapat juga rumah 
penginapan untuk ahli yang datang dari jauh mengikuti pengajian 
pada malam Khamis dan Ahad. 

Ajaran ini diperkenalkan hampir 15 tahun lalu di Melaka dan 
Singapura. Jumlah pengikut di Selangor dianggarkan antara 100 
hingga 150 orang. Kebanyakan pengikut tidak mempunyai 
latarbelakang agama yang kukuh dan terdiri daripada pelbagai 
peringkat usia dan kerjaya. 

CIRI-CIRI AJARAN 



1. Bertemu dengan Allah. 

Beliau (Hassan bin Jonit) mendakwa telah bertemu dengan Allah 
melalui Ilmu Hakikat. Walaubagaimanapun, beliau tiada mencipta 
ataupun menulis kitab hasil pertemuan dengan Allah berbanding 
dengan pertemuan beliau dengan Rasulullah melalui Ilmu Hakikat 
Roh. 

2. Bertemu Nabi Muhammad. 

Hassan bin Jonit mengakui bahawa beliau bertemu dengan roh 
Nabi Muhammad melalui Ilmu Hakikat Roh. Beliau mendakwa 
bahawa masa bertemu itu ialah ketika mengangkat nafas atau 
dengan istilah "tanaffus". Oleh yang demikian, setiap kali bertemu 
dengan Nabi Muhammad, beliau akan mencatatkan tarikh 
pertemuan tersebut di dalam setiap pertemuan yang dinamakan 
sebagai perkhabaran. Hasil daripada setiap pertemuan itu telah 
dibukukan dan dijadikan sebanyak 24 bab. Hassan bin Jonit juga 
mendakwa kitab hasil pertemuan dengan Nabi Muhammad 
melalui Ilmu Hakikat Roh adalah hadith iaitu Hadith Qudsi. 

3. Boleh mentafsir mimpi. 

Hassan bin Jonit telah memperkenalkan kepada pengikutnya 
mengenai keupayaan beliau mentafsir mimpi. Pada kebiasaannya, 
apabila mereka mengadakan pengajian di markas, mana-mana 
pengikut yang tidak dapat pulang akan bermalam di markas 
tersebut. Pada waktu pagi selepas solat Subuh mereka akan 
memperkatakan tentang mimpi masing-masing kepada Hassan bin 
Jonit untuk ditafsirkan. Segala tafsiran mimpi tersebut dijadikan 
panduan dan sampai satu peringkat dijadikan sumber hukum. 

4. Dahi hitam tanda bela jin. 

Pada kebiasaannya, seseorang yang rajin melakukan sembahyang 
kita akan dapat melihat dengan jelas dahinya akan menjadi hitam 
kesan daripada perlakuan sujud. Mengikut Hassan bin Jonit, bagi 

orang-orang yang mempunyai kesan sujud tersebut adalah orang- 
orang yang ada membela jin. 

5. Solat pejam mata. 

Mengikut penjelasan Hassan bin Jonit kepada pengikutnya 
bahawa bagi orang-orang yang hendak mengerjakan solat 
hendaklah menutup mata sama ada solat sunat atau solat fardhu. 
Beliau mendakwa adalah menjadi kesalahan terhadap Allah 
subhanahu wata'ala sekiranya seseorang itu mengerjakan solat 
dalam keadaan mata terbuka. Beliau juga mendakwa bagi orang- 
orang yang solat dalam keadaan mata terbuka sekiranya menjadi 
imam kelihatan seperti khinzir. 

6. Menolak hari akhirat. 

Hassan bin Jonit menyatakan bahawa hari akhirat adalah tidak 
wujud. Oleh yang demikian, beliau berpendapat bahawa 
kebenaran hari akhirat yang telah dijelaskan di dalam Al-Qur'an 
dan ditafsirkan oleh para ulama', ilmu kalam mahupun syari'at 
Islam adalah tidak benar. Sehubungan itu, beliau telah meminta 
semua pengikutnya menolak tentang wujudnya hari akhirat. 

7. Mandi wajib dengan hanya mencelup jari. 

Menurut Hassan bin Jonit, mengikut Ilmu Hakikat tidak perlu 
meratakan air ke seluruh anggota badan bagi seseorang yang 
hendak mandi wajib, bahkan cukup sekadar hanya mencelup jari 
ke dalam air beserta dengan niat, maka sempurnalah mandi wajib 
tersebut. 

8. Dilarang berdoa untuk orang lain. 

Di antara ajaran lain yang telah diperkenalkan oleh Hassan bin 
Jonit ialah melarang pengikut-pengikutnya berdoa untuk orang 
lain kerana seseorang itu hanya layak berdoa untuk dirinya sendiri 
sahaja. Beliau mendakwa hanya Nabi Muhammad sahaja yang 
layak mendoakan seseorang yang lain. 

9. Wakil guru dari Luh Mahfuz. 



Hassan bin Jonit mendakwa beliau adalah wakil guru dari Luh 
Mahfuz yang dilantik khas ke bumi iaitu Baladil Amin. Beliau juga 
mendakwa bahawa bagi orang-orang yang mempercayai dan 
mengikuti pengajaran beliau akan selamat dunia dan akhirat. 

10. Wakil guru seluruh dunia. 

Selain daripada mengakui beliau sebagai "wakil guru dari Luh 
Mahfuz", Hassan bin Jonit juga mendakwa bahawa Nabi 
Muhammad telah memberi dan mengijazahkan segala ilmunya 
kepada beliau. Segala ilmu Nabi Muhammad juga hanya diberikan 
kepada beliau sahaja di dalam dunia ini. 

11. Menyalah tafsir Al-Qur'an. 

Kebanyakan ulama' tafsir tidak mentafsirkan dan hanya 
menyerahkan kepada Allah sahaja mengenai ayat-ayat potong di 
permulaan surah seperti ( ^ ), ( ) tetapi bagi Hassan bin Jonit, 

beliau telah mentafsirkan dengan erti yang tertentu sebagaimana 
yang terdapat di dalam kitabnya yang bertajuk " Amalan Tauhid, 
Bab Guru", ( ) yang memberi erti "yang menjaga dakwah 

diri kami di belakang hari". 

12. Mencabar pihak berkuasa agama. 

Untuk menegakkan kebenaran ajaran tersebut, beliau telah 
mencabar pihak berkuasa agama dengan mendakwa sekiranya 
pihak berkuasa agama mengambil tindakan terhadapnya, beliau 
akan menurunkan mala'ikat untuk menghancurkan mana-mana 
pegawai agama yang mengambil tindakan terhadap beliau. Malah 
beliau turut mendakwa bahawa ilmu yang ada padanya telah 
mendapat kepujian daripada Allah subhanahu wata'ala. 

13. Mengarang buku yang bertentangan dengan hukum syara'. 

Buku tersebut mengandungi 19 bab seperti berikut: 

a) Bab Hakikat. 

b) Bab Fatehah. 

c) Bab Alhamdu. 

d) Bab Bismillah. 

e) Bab Al-Qur'an dan Kitab. 

f) Bab Takbiratul Ehram. 

g) Bab Sembahyang. 

h) Bab Kaum Ibu. 

i) Bab Roh/Nyawa. 

j) Bab Ma'ni. 

k) Bab Nabi 1. 

l) Bab Nabi 2. 

m) Bab Tauhiduz Zat 1. 

n) Bab Tauhiduz Zat 2. 

o) Bab Guru. 

p) Bab Sifat. 

q) Bab Ma'rifat. 

r) Bab Hati. 

s) Mukadimah Bagi Orang Baru. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa Negeri Selangor pada 
23 Mac 1998 yang telah diwartakan pada 24 September 1998 yang 
menyebutkan bahawa: 

1. Ajaran dan amalan Ilmu Hakikat Hassan bin Jonit 
didapati menyeleweng daripada ajaran Islam yang 
sebenar. Oleh yang demikian, umat Islam dilarang 
mengamalkan ajaran itu. 

2. Orang-orang Islam yang telah mengambil ijazah dan 
mengamalkan ajaran Ilmu Hakikat Hassan bin Jonit 
di mana-mana jua berada hendaklah segera bertaubat 
serta memohon keampunan kepada Allah subhanahu 
wata'ala. 

Jil. 47 
No.2 



16hb Januari 2003 



TAMBAHAN No. 2 
PERUNDANGAN 



ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

FATWA yang dinyatakan dalam Jadual telah dibuat oleh Mufti 
bagi Negeri Melaka menurut subseksyen 30(1) Enakmen 
Pentadbiran Hukum Syarak (Negeri Melaka) 1991 [Enakmen 
No. 5 tahun 1991 ] bagi pihak dan atas nama Jawatankuasa 
Syariah selepas dipertimbangkan dan diluluskan dengan sebulat 
suara oleh Jawatankuasa Syariah menurut subseksyen 33(6) 
Enakmen Pentadbiran Hukum Syarak (Negeri Melaka) 1991 dan 
disiarkan menurut subseksyen 30(1) Enakmen itu. 

ADMINISTRATION OF MUSLIM LAW 
(STATE OF MALACCA) ENACTMENT 1991 



FATWA UNDER SECTION 30 

THE FATWA set out in the Schedule was made by the Mufti of 
the State of Malacca pursuant to subsection 30(1) of the 
Administration of Muslim Law (State of Malacca) Enactment 
1991 [Enactment No. 5 of 1991], on behalf and in the name of 
the Jawatankuasa Syariah after having been considered and 
unanimously approved by the Jawatankuasa Syariah pursuant to 
subsection 33(6) of the Administration of Muslim Law (State of 
Malacca) Enactment 1991 and is published pursuant to 
subsection 30(1) of the Enactment. 



i ADU AL/ SCHEDULE 

L Ajaran dan amalan Ilmu Hakikat Hassan b. Jonit didapati 
menyeleweng daripada ajaran Islam yang sebenar. Oleh 
yang demikian, umat Islam dilarang mengamalkan ajaran 
itu. 

2. Orang Islam yang telah mengambil ijazah dan mengamalkan 
Ajaran Ilmu Hakikat Hassan b. Jonit di mana-mana jua 
berada hendaklah segera bertaubat serta memohon 
keampunan kepada ALLAH Subhanahu Wata’ala. 

3. Antara ciri-ciri ajaran itu — 

(a) mendakwa — 

(i) bertemu Allah; 

(ii) bertemu Nabi Muhammad dan pertemuan itu 
menghasilkan hadis Qudsi; 

(iii) boleh mentafsir mimpi; 

(iv) orang yang berdahi hitam tanda bela j in; 

(v) nampak imam seperti khinzir jika solat buka 
mata; 

(b) menolak adanya hari kiamat; 

(c) beliau ialah wakil guru seluruh dunia yang telah 
diijazahkan oleh Rasulullah S. A. W. dan datang dari 
Luh Mahfuz yang dilantik ke bumi iaitu Baladil 
Amin ; 

(d) menyalah tafsir Al-Quran; 

(e) mandi wajib hanya dengan mencelup jari; 

(f) melarang berdoa untuk orang lain; 

(g) mencahar Pihak Berkuasa Agama; 

(h) mengarang buku yang mengandungi 19 bab seperti 
yang berikut: 

(i) Bab Hakikat 

(ii) Bab Fatehah 

(iii) Bab Alhamdu 

(iv) Bab Bismillah 

(v) Bab Al-Quran dan Kitab 

(vi) Bab Takbiratul Ehram 

(vii) Bab Sembahyang 
(viii) Bab Kaum Ibu 

(ix) Bab Roh/Nyawa 

(x) Bab Ma ’ni 

(xi) Bab Nabi 1 

(xii) Bab Nabi 2 

(xiii) Bab Tauhiduz Zat 1 

(xiv) Bab Tauhiduz Zat 2 

(xv) Bab Guru 

(xvi) Bab Sifat 
(xvii) Bab Ma’rifat 
(xviii) Bab Hati 

(xix) Mukadimah Bagi Orang Baru 

4. Orang-orang Islam dilarang menjual, mengedar, membeli, 
memiliki atau memberi ceramah tentang isi kandungan buku 
yang dinyatakan dalam perenggan 3 (h). 

Bertarikh 3 1 Disember 2002 

Dated 3 1 December 2002 

[PMM/0020 Jld. 5(01); PUN(M)223/6 Klt. 10] 

DATUK HJ. RASHID REDZA BIN HJ. MD. SALEH 
Mufti, 

Negeri Melaka/State of Malacca 

Tatwa 14 



Ajaran Zamre Hin Ah Wabah 



LATARBELAKANG 

Guru ajaran ini adalah Zamre bin Ab. Wahab, nombor kad 
pengenalan 660717-01-5271 berasal dari Segamat, Johor. Mendapat 
pendidikan di High School, Klang dan menyambung pelajarannya 
di Institut Tun Abdul Razak di samping pernah menuntut di 
beberapa buah pondok di negeri Pahang. Beliau juga pernah 
bekerja di beberapa buah syarikat elektronik dan beberapa kali 
menubuhkan syarikat perniagaan tetapi semuanya menemui 
kegagalan. 

Bagaimanapun, pada pertengahan tahun 1999, beliau sekali lagi 
menubuhkan sebuah syarikat perisian komputer. Syarikat yang 
diberi nama Syarikat Ketupat Sistem Sdn. Bhd. ini adalah sebuah 
syarikat berdaftar untuk perniagaan Teknologi Maklumat (IT) 
yang beralamat No. 16A, Jalan Anggerik Aranda 31D, 40460 Kota 
Kemuning, Shah Alam, Selangor. Syarikat tersebut mempunyai 28 
orang pegawai termasuk beliau sendiri sebagai Pengarah Urusan. 

Pada peringkat awal, operasi syarikat ini berjalan seperti biasa. 
Walaubagaimanapun, setelah beberapa bulan beroperasi, beberapa 
orang pegawainya memohon untuk berhenti kerana tidak 
mendapat gaji sepertimana yang dijanjikan. Syarikat ini juga telah 
menawarkan kepada beberapa institusi pengajian tinggi untuk 
memberi peluang kepada pelajar-pelajarnya menjalani latihan 
praktikal di syarikat itu. Sehubungan itu, Universiti Teknologi 
Malaysia, Skudai, Johor telah menghantar seramai 19 orang pelajar 
lelaki dan perempuan manakala Politeknik Engku Omar juga turut 
menghantar beberapa orang pelajarnya. 

Jabatan Agama Islam Selangor telah menahan Zamre bin Ab. 
Wahab bersama isteri dan tiga orang pengikutnya untuk 
disoalsiasat pada bulan September 2000 dan telah ditahan di lokap 
Balai Polis Gombak. Setelah bebas, beliau telah meneruskan 
agenda gerakan dan ajaran di Melaka sebagai kesinambungan 
daripada operasinya di Selangor dan Sabah. 

Sekitar bulan Disember 2001, beliau telah berpindah ke Melaka 
dan menubuhkan syarikat barunya iaitu Nahltec Incorporated 
yang beralamat di No. 11, Jalan 2/2, Taman Melaka Baru, Batu 
Berendam, 75350 Melaka. Perpindahan beliau ke Melaka adalah 
dengan tujuan untuk mengelakkan diri daripada tindakan 
undang-undang pihak berkuasa negeri Selangor kerana ajaran 
beliau ini telah difatwakan menyeleweng di negeri tersebut. 

Beliau juga pernah merancang dan bersiap sedia pergi ke Sharjah, 
United Arab Emirates bersama pengikutnya bagi mengembangkan 
ajarannya. Rancangan beliau ini telah didedahkan oleh isteri salah 
seorang pengikutnya yang enggan mengikut suaminya ke United 
Arab Emirates. 

Sehingga kini beliau telah mempengaruhi beberapa individu yang 
bekerja di sektor perindustrian swasta di negeri Melaka dan 
kebanyakan mereka adalah mahir dalam bidang pengkomputeran. 



CIRI-CIRI AJARAN 

Ketika di Selangor, beliau sering mengadakan tazkirah pada setiap 
hari di pejabat beliau bermula dari 8.30 pagi hingga 9.30 pagi 
manakala di rumah beliau iaitu di Taman Seri Sentosa, Klang, 
kelas pengajian akan bermula pada pukul 10.00 malam hingga 
tengah malam dan sekali-sekala kelas ini berlanjutan hingga jam 
3.00 pagi. 

Selepas berpindah ke Melaka, beliau turut melakukan perkara 
yang sama iaitu mengadakan tazkirah di pejabatnya bermula jam 
8.30 pagi hingga 9.30 pagi. Manakala di rumahnya yang beralamat 
No. 11, Jalan 2/2, Taman Melaka Baru, Batu Berendam, 75350 

Melaka, beliau akan memulakan pengajian pada jam 10.00 malam 
hingga lewat malam dan ada kalanya berlanjutan hingga jam 3.00 
pagi. 

Antara dakwaan, perlakuan dan ciri-ciri ajaran beliau adalah 
seperti berikut: 

1. Mendakwa menunaikan haji cukup hanya mengerjakannya di 
Sungai Congkak sahaja. 

2. Mendakwa diri beliau sebagai Rasulullah iaitu dengan 
membuat kenduri arwah sempena kematian beliau, beberapa 
ketika seolah-olah beliau baru dihidupkan semula dengan 
berpura-pura bertanyakan sesuatu benda yang berada di 
sekeliling beliau. Untuk meyakinkan pengikutnya beliau 
membesarkan suara (seolah firman Allah) dengan berkata 
dalam bahasa Melayu bahawa beliau adalah Rasulullah yang 
sebenar. Perkara ini dilakukan kerana terdapat beberapa orang 
pengikut yang tidak dapat menerima dakwaan beliau itu. 

3. Menukar nama pengikutnya dengan nama sahabat bagi lelaki 
dan isteri-isteri nabi bagi pengikut wanita. Penukaran ini 
bukan mengambil sempena nama para sahabat tetapi beliau 
mendakwa nama-nama tersebut adalah sahabat yang sebenar 
yang telah dihidupkan semula. 

4. Mengamalkan nikah batin. Beliau bercadang akan 
mengumpulkan seramai 15 orang wanita termasuk pegawai 
dan pelajar praktikal yang telah ditukar nama kepada isteri- 
isteri nabi. Setakat ini seramai 9 orang wanita telah berjaya 
dinikahi. 

5. Mengaku mengadakan hubungan seks dengan 6 orang 
termasuk pelajar dan pegawainya yang dinikahi secara batin 
dengan disaksikan oleh isterinya yang sah di sebuah rumah 
beliau di Taman Sentosa, Bukit Kemuning, Shah Alam dan di 
sebuah rumah pangsa di Bandar Kota Kinabalu, Sabah. 
Perkara ini juga didedahkan oleh kesemua wanita itu setelah 
sedar mereka diperalatkan semata-mata untuk tujuan seks. 

6. Mendakwa seseorang pengikutnya akan binasa selepas tujuh 
langkah keluar dari tempat pengajian sama ada di rumahnya 
atau di pejabatnya, sekiranya tidak mengaku atau tidak 
mempercayai bahawa beliau adalah Rasulullah yang 
sebenarnya. 

7. Mendakwa hari qiyamat akan berlaku pada bila-bila masa 
bermula dari sekarang. 

8. Mendakwa orang yang sudah mati boleh hidup semula 
melalui roh dan jasadnya. Ini adalah untuk mengukuhkan lagi 
dakwaan bahawa beliau adalah Rasulullah yang sebenarnya, 
begitu juga dengan para isterinya. Hujah beliau adalah melalui 
ayat Al-Qur'an di dalam Surah Al-Baqarah mengenai kisah 
seorang lelaki yang mati dibunuh bangun semula 
memberitahu siapa pembunuhnya. Oleh itu, ada ketikanya 
beliau menamakan dirinya sebagai Ahmad. 

9. Menukar syahadah dengan menyebut: 

. ii ti i i\ y\ Ai) v 

10. Mendakwa telah dibelah dan dicuci dadanya sebelum ini dan 
mengaku selepas kejadian itu beliau dapat memahami Al- 
Qur'an dan dapat mencipta satu operating system. 

11. Mendakwa bahawa Al-Qur'an itu adalah satu source code. 
Beliau dapat mencipta operating system ini kerana beliau 
memahami source code komputer yang terdapat dalam Al- 
Qur'an. 

12. Mengaku di hadapan pengikutnya bahawa beliau pernah 
berjumpa dajjal dan beliau menjadi pemimpin apabila satu 
pengisytiharan yang akan berlaku di Kota Makkah dalam 
masa 2 hingga 3 tahun akan datang. 

13. Mendakwa bahawa Nabi Ibrahim bukan contoh yang baik 
kerana Nabi Ibrahim pernah berdusta. 

14. Mendakwa bahawa beliau tidak mempercayai mana-mana 
ulama' di Malaysia kerana kefahaman ulama'-ulama' ini tidak 
betul. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai fatwa Negeri Selangor yang 
telah diwartakan pada 2001 yang memutuskan bahawa: 

1. Ajaran Zamre bin Ab. Wahab adalah menyeleweng 
daripada ajaran Islam yang sebenar. Ini adalah 
kerana ajaran tersebut didapati: 

a) mendakwa boleh menunaikan haji hanya dengan 
mengerjakannya di Sungai Congkak, Hulu Langat 
sahaja. 

b) mendakwa dirinya sebagai Rasulullah. 

c) menukar nama pengikutnya dengan nama 
sahabat-sahabat bagi lelaki dan dengan nama 
isteri-isteri Nabi bagi pengikut wanita. 

d) mengamalkan nikah batin dengan 6 orang 
termasuk pelajar dan seorang pegawainya. 

Oleh yang demikian, umat Islam dilarang 
mengamalkan ajaran itu. 

2. Orang yang telah mengambil ijazah atau 
mengamalkan ajaran Zamre bin Ab. Wahab 
hendaklah segera bertaubat dan memohon keampunan 
kepada Allah subhanahu wata'ala. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



29hb Mei 2003 



TAMBAHAN N o. 11 
PERUNDANGAN 



ENAKMEN PENTADBIRAN HUKUM SYARAK 
(NEGERI MELAKA) 1991 

FATWA DI BAWAH SEKSYEN 30 

FATWA yang dinyatakan dalam Jadual telah dibuat oleh Mufti bagi 
Negeri Melaka menurut subseksyen 30(1) Enakmen Pentadbiran 
Hukum Syarak (Negeri Melaka) 1991 [ Enakmen No. 5 tahun 1991 ] 
bagi pihak dan atas nama Jawatankuasa Syariah selepas 
dipertimbangkan dan diluluskan dengan sebulat suara oleh 
Jawatankuasa Syariah menurut subseksyen 33(6) Enakmen 
Pentadbiran Hukum Syarak (Negeri Melaka) 1991 dan disiarkan 
menurut subseksyen 30(1) Enakmen itu. 

ADMINISTRATION OF MUSLIM LAW 
(STATE OF MALACCA) ENACTMENT 1991 



FATWA UNDER SECTION 30 

THE FATWA set out in the Schedule was made by the Mufti of 
the State of Malacca pursuant to subsection 30(1) of the 
Administration of Muslim Law (State of Malacca) Enactment 
1991 [Enactment No. 5 of 1991] on behalf and in the name of the 
Jawatankuasa Syariah after having been considered and 
unanimously approved by the Jawatankuasa Syariah pursuant to 
subsection 33(6) of the Administration of Muslim Law (State of 
Malacca) Enactment 1991 and is published pursuant to 
subsection 30(1) of the Enactment. 



J A DU A L! SCHEDULE 

Ajaran Zamre bin Ab. Wahab adalah menyeleweng daripada 
ajaran Islam yang sebenar. Ini adalah kerana ajaran tersebut 
didapati — 



(a) mendakwa boleh menunaikan Haji hanya dengan 
mengerjakannya di Sungai Congkak, Hulu Langat 
sahaja; 

(b) mendakwa dirinya sebagai Rasulullah; 

(c) menukar nama pengikutnya dengan nama sahabat- 
sahabat bagi lelaki dan dengan nama isteri-isteri Nabi 
bagi pengikut wanita; dan 

(d) mengamalkan nikah batin dengan 6 orang termasuk 
pelajar dan seorang pegawainya. 

Oleh yang demikian, umat Islam dilarang mengamalkan ajaran 
itu. 

Bertarikh 24 Mei 2003 
Dated 24 May 2003 

[PMM/0020 Jld. 5(16); PUN(M)223/6 Klt. 1 1] 



DATUK HJ. RASHID REDZA BIN HJ. MD. SALEH 
Mufti, 

Negeri Melaka/State of Malacca 

7 : afwa 



Ajaran Azfiar 'Bin 'lilafiah 



LATARBELAKANG 

Azhar bin Wahab mendapat pendidikan di sekolah menengah 
kebangsaan dan tidak menerima pendidikan agama secara formal. 
Mendapat pendidikan awal di kampungnya di Sekolah 
Kebangsaan Kuala Sidim, Kulim, Kedah. Kemudian menyambung 
pelajarannya di Sekolah Menengah Padang Serai, Kulim, Kedah 
hingga Tingkatan Tiga sahaja. Selepas memperolehi Sijil Rendah 
Pelajaran (SRP), Azhar bin Wahab bekerja mengambil upah 
mengait buah kelapa sawit di Ladang Kelapa Sawit Padang Buloh, 
Kuala Sidim. 

Azhar kemudiannya berhijrah ke Kuala Lumpur dan bekerja 
sebagai pemandu kepada Pegawai Eksekutif di Ibu Pejabat Bank 
Simpanan Nasional, Jalan Ampang, Kuala Lumpur. Beliau bekerja 
pula sebagai penjual kereta terpakai selepas berhenti sebagai 
pemandu. Ketika itulah beliau mengenali Ustaz Hanapi, bekas 
orang kuat Al-Arqam. Beliau mendakwa mengetahui amalan ilmu 
urut tradisional, ianya diamalkan secara bersendirian dan juga 
kepada ahli Al-Arqam. Semasa itulah bermulanya usaha beliau 
untuk mempengaruhi bekas ahli Al-Arqam dan berjaya 
menubuhkan syarikatnya sendiri hinggalah ke hari ini. 

Beliau dipanggil "Ayah" oleh pengikut (kakitangannya) dan "Tok 
Wan" oleh anak kakitangannya tanpa mengira tua atau muda. 
Selepas itu beliau digelar "Tuan", "Yang Amat Mulia", "Yang 
Berhormat Mulia" dan akhir sekali sebagai "Yang Teramat Mulia 
Ayahanda Raja". 

Azhar bin Wahab menjadi guru kepada pengikutnya dengan 
dibantu oleh pengikut-pengikut utamanya seperti Ahmad bin Meh 
dan Haji Illias bin Haji Yusuf. Mereka merupakan perancang 
utama dalam meneruskan usaha dan cita-cita Azhar melalui 
pelbagai dakwaan serta mencetuskan segala keta'assuban yang 
berlaku di kalangan ahli. 

Kumpulan Al-Mansur Holdings muncul selepas Al-Arqam 
dibubarkan. Kebanyakan ahli-ahli Al-Mansur adalah terdiri 
daripada bekas ahli Al-Arqam. Perkataan "Al-Mansur" bermaksud 
membantu atau menolong. Ini bersesuaian dengan konsep 
penubuhannya iaitu untuk menjadi pemangkin bagi melahirkan 
bangsa Melayu peneraju ekonomi dunia dengan berpegang pada 
prinsip "Bersatu Maju Bersama". 

Kumpulan yang diasaskan oleh Azhar bin Wahab pada tahun 1998 
ini menjalankan aktiviti perniagaan dan didaftarkan sebagai 
sebuah syarikat iaitu Al-Mansur Holdings Sdn. Bhd. yang 
bernombor pendaftaran syarikat (Co. 523446-U) beralamat di No. 
19, Jalan Cempaka 1/1, Bandar Aman Jaya, 08000 Sungai Petani, 
Kedah Darul Aman. 

Al-Mansur Holdings Sdn. Bhd. mempunyai 30 buah rangkaian 
anak syarikat di seluruh negara. Hanya beberapa rangkaian sahaja 
yang aktif manakala bakinya hanya atas nama sahaja untuk 
mengaburi mata masyarakat atau sebagai pelindung kepada 
aktiviti-aktiviti utama yang boleh mengumpil dana yang banyak. 
Antara aktiviti perniagaan yang aktif ialah urutan refleksi dan 
jualan ubat-ubatan herba tradisional. Di samping itu, beliau telah 
memperalatkan pelajar-pelajar Sekolah Tahfiz Al-Mansur yang 
masih di bawah umur untuk menjual kalender, cenderahati dan 
seumpamanya beserta di samping memungut derma atas nama 
anak yatim. 

Isu ajaran Azhar bin Wahab ini timbul dalam masyarakat apabila 
kumpulan Al-Mansur melaksanakan aktiviti yang didapati 
bercanggah dengan ajaran Islam dan sebagai pengganti kepada 
gerakan kumpulan Al-Arqam yang telah diharamkan. 

Dalam pada itu, hasil kajian yang dijalankan oleh Jabatan 
Kemajuan Islam Malaysia (JAKIM) mendapati bahawa terdapat 
tanda-tanda kumpulan ini mengamalkan ajaran Aurad 
Muhammadiah yang menjadi pegangan Al-Arqam suatu ketika 
dahulu di samping terdapat beberapa penambahan lain yang boleh 
membawa kepada kerosakan 'aqidah. 

Jabatan Kemajuan Islam Malaysia (JAKIM) juga telah mengadakan 
pertemuan khas dengan pihak pengurusan Al-Mansur pada 15 
November 2002 di Putrajaya. Selain itu, beberapa siri perbincangan 
telah diadakan bersama bekas-bekas ahli kumpulan Al-Mansur di 
Putrajaya, Selangor dan Kedah. 



CIRI-CIRI AJARAN 

Penyelewengan dari segi 'aqidah: 

a) Mengaku mengamalkan Aurad Muhammadiah. Pengakuan ini 
dibuat ketika perjumpaan dengan Ketua Pengarah Jabatan 
Kemajuan Islam Malaysia (JAKIM) pada 15 November 2002. 

b) Menggunakan "tawasul" iaitu berdoa sebelum melakukan urut 
refleksi dengan berkata "Ya Allah dengan berkat dan karamah 
Guruku Tuan Azhar, sembuhkanlah penyakit si pulan...". 

c) Mengadakan kuliah tertutup untuk ahli dan kakitangan serta 
didampingi oleh "Pak Syeikh" atau "Wali Allah". Azhar bin 
Wahab pernah mendakwa rohnya berada di Gunung Jerai 
bersama Wali Songo dan Nabi Khidhir, sedang tubuhnya 
berada di Damansara. 

d) Ber bai'ah akan mengikut segala arahan guru dan 
merahsiakannya daripada orang ramai; sesiapa yang belot 
atau keluar, maka hidupnya tidak akan selamat. 

e) Memakan ais sebagai satu syarat mendapatkan karamah 
daripada guru. Memakan ais ini adalah simbol kepada amalan 
pertapaan untuk mendapatkan ilmu perbomohan. 

f) Mendakwa mempunyai bala tentera dan kapal terbang ghaib. 

g) Mendakwa mempunyai masjid jin di Gunung Jerai di samping 
mengaku sering bermesyuarat dengan golongan jin di 
gunung-gunung tertentu seperti Gunung Santubong di 
Sarawak dan sebagainya. 

h) Mendakwa mengetahui pergerakan orang yang mengintip 
setiap aktivitinya. 

i) Mendakwa mempunyai pengawal dari golongan jin. 

j) Menangis di hadapan pengikutnya dengan dakwaan bahawa 
beliau melihat dan mengetahui kesalahan agama yang pernah 
dilakukan oleh pengikutnya. 

k) Percaya kepada perkara khurafat seperti berikut: 

i. Ketika perarakan untuk melantik beliau sebagai Naib 
Khalifah Seni Silat Mempertahankan Diri Al-Mansur, 
seekor gajah telah menarik tangannya. Beliau amat 
percaya dengan telahan di kalangan ahli perarakan 
bahawa gajah tersebut meminta beliau menaiki 
belakangnya kerana beliau berketurunan "raja". 

ii. Tabib dan tabibah diarah menggunakan keris untuk 
mengubat dan mempercayai bahawa keris tersebut 
mempunyai "penunggu". 

iii. Menggunakan setanggi untuk diasapkan di setiap pusat 
rawatan sebelum memulakan perniagaan urut refleksi di 
samping memberi salam kepada Rasulullah sallallahu 
'alayhi wasallam, Nabi Khidhir dan Azhar sendiri. Amalan 
ini dilakukan setiap hari sebelum memulakan atau 
membuka perniagaan. 

2. Penyelewengan dari segi syari'at: 

a) Mana-mana ahli yang didapati bersalah dan jika dapat dikesan 
oleh Azhar, maka ahli berkenaan akan dikenakan "dam" sama 
ada dalam bentuk wang atau harta benda. 

b) Solat fardhu sentiasa dijama'kan walaupun bukan dalam 
keadaan musafir. 

c) Apa sahaja yang dibawa oleh Azhar bin Wahab adalah benar 
belaka dan tidak boleh dipertikaikan segala keputusannya. 

3. Penyelewengan dari segi akhlaq: 

i. Memulakan ucapan dengan bersumpah memegang Al- 
Qur'an. Ini dilakukan oleh Azhar bin Wahab dan pengikut 
kanannya Haji Illias bin Haji Yusuf dalam majlis 
pertemuan dengan Ketua Pengarah Jabatan Kemajuan 
Islam Malaysia (JAKIM) pada 15 November 2002. 

ii. Mendakwa boleh memberi barakah dan syafa'at kepada 
anak muridnya. 

iii. Mendakwa mempunyai barakah kerana boleh menarik duit 
para pelanggan dan mereka akan mengeluarkan wang 
sebanyak mana yang mereka ada. 

iv. Memberitahu pengikutnya bahawa beliau boleh dilihat 
manusia dengan berpakaian biasa tetapi sebenarnya beliau 
berjubah serba putih, berserban, bermisai dan berjanggut 
seperti wali Allah. 

v. Mendakwa boleh pergi ke mana-mana tempat dengan 
serta merta termasuk ke China dan Makkah. 

vi. Mengugut ahli agar jangan menderhaka kepada beliau 
kerana tidak akan mendapat karamah kelak. 

Mewajibkan ahli agar tidak bercampur gaul dengan 
masyarakat. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Jawatankuasa Fatwa Kebangsaan Kali Ke 57 pada 10 
Jun 2003 yang memutuskan bahawa: 

1. Ajaran Azhar Bin Wahab didapati bertentangan 
dengan fahaman 'aqidah Ahli Sunnah Wal Jamaah 
dan menyeleweng daripada ajaran Islam yang 
sebenar. 

2. Bahawa mana-mana kumpulan atau orang 
perseorangan yang berpegang dan mengamalkan 
Ajaran Azhar Bin Wahab dianggap menyalahi hukum 
syara' dan wajib bertaubat. 

NEGERI MELAKA 



Warta Kerajaan 

DITERBITKAN DENGAN KUASA 
GOVERNMENT OF MALACCA GAZETTE 
PUBLISHED BYAUTHORITY 



3hb Jun 2004 



TAMBAHAN No. 12 
PERUNDANGAN 



M. P.U. 18. 

ENAKMEN PENTADBIRAN AGAMA ISLAM 
(NEGERI MELAKA) 2002 

FATWA DI BAWAH SEKSYEN 36 

FATWA yang dinyatakan dalam Jadual telah dibuat oleh Mufti bagi 
Negeri Melaka menurut subseksyen 36(6) Enakmen Pentadbiran 
Agama Islam (Negeri Melaka) 2002 [Enakmen No. 7 tahun 2002 ] 
bagi pihak dan atas nama Jawatankuasa Fatwa selepas 
dipertimbangkan dan diluluskan dengan sebulat suara oleh 
Jawatankuasa Fatwa dan setelah mendapat perkenan daripada Yang 
di-Pertuan Agong dan disiarkan menurut subseksyen 36(6) Enakmen 
itu. 

ADMINISTRATION OF THE RELIGION OF ISLAM 
(STATE OF MALACCA) 2002 



FATWA UNDER SECTION 36 

THE FATWA set out in the Schedule was made by the Mufti of 
the State of Malacca pursuant to subsection 36(6) of the 
Administration of the Religion of Islam (State of Malacca) 
Enactment 2002 [Enactment No. 7 of 2002] on behalf and in the 
name of the Jawatankuasa Fatwa after having considered and 
unanimously approved by the Jawatankuasa Fatwa and after 
approved by the Yang di-Pertuan Agong and published pursuant 
to subsection 36(6) of the Enactment. 



JADUAL /SCHEDULE 

(1) Ajaran Azhar bin Wahab didapati bertentangan dengan 
fahaman akidah Ahli Sunnah Wal Jamaah dan 
menyeleweng daripada ajaran Islam yang sebenar; 

(2) Bahawa mana-mana kumpulan atau orang perseorangan 
yang berpegang dan mengamalkan ajaran Azhar bin 
Wahab dianggap menyalahi Hukum Syarak dan wajib 
bertaubat. 



Bertarikh 5 Mei 2004 
Dated 5 May 2004 

[PMM/0020 Jld. 5(23); PUN(M)223/6-8] 



DATUK WIRA HJ. RASHID REDZA BIN HJ. MD. SALEH 
Mufti, 

Negeri Melaka/State of Malacca 

Tatwa 16 



Anak, Tak. 'Sak Taraf 



LATARBELAKANG 

Persoalan anak tak sah taraf atau anak luar nikah adalah suatu 
persoalan yang berat yang perlu diketengahkan kerana ia 
melibatkan penentuan mengenai kelahiran, nasab (dibin atau 
dibintikan) pada seseorang atau orang yang bertanggungjawab 
menyebabkan kelahiran kanak-kanak itu. Ini merupakan suatu 
persoalan yang melibatkan hukum syara' kerana kesalahan atau 
sengaja menasabkan anak tersebut membawa implikasi atau kesan 
kepada soal-soal penamaan, perwalian nikah, pewarisan harta 
pusaka, pergaulan dan hak-haknya dari sudut hukum syara'. 

Penggunaan istilah "anak tak sah taraf" adalah diterimapakai 
menurut tafsiran yang diperuntukan di dalam kebanyakan 
Enakmen Undang-Undang Keluarga Islam Negeri-Negeri yang 
menyatakan bahawa "anak tak sah taraf" ialah seseorang anak 
yang dilahirkan di luar nikah iaitu sama ada hasil daripada zina 
atau rogol atau anak yang dilahirkan kurang enam bulan dari 
tarikh aqad nikah dan dia adalah anak yang bukan hasil daripada 
persetubuhan syubhah. 

Menurut pandangan Islam, anak yang lahir setelah enam bulan 
atau lebih dari tarikh pernikahan, maka anak tersebut dikira 
sebagai anak yang sah taraf. Hanya Mazhab Syafi'i sahaja yang 
membenarkan anak susuan berkahwin dengan bapa yang tidak 
sah. 

HUJAH DAN DALIL 



Pensabitan nasab kanak-kanak hendaklah mengikut kaedah- 
kaedah yang telah ditetapkan oleh hukum syara' sebagaimana 
sabda Rasulullah sallallahu 'alayhi wasallam: 

Maksudnya: 

" Anak itu bagi siapa yang menggauli ibunya (dalam nikah yang 
sah). " 

(Riwayat Jama'ah melainkan Tirmizi) 

Menurut Imam Nawawi, maksud hadith di atas ialah jika 
seseorang lelaki itu mempunyai isteri atau hamba, maka dia 
seolah-olah menjadi hamparan tempat tidurnya ( J® ). Apabila 
perempuan tersebut melahirkan anak bagi suatu tempoh yang 
memungkinkan anak itu wujud, maka anak itu disabitkan menjadi 
anaknya dan hak bagi lelaki berkenaan. Dengan itu, berjalanlah 
antara mereka hukum pewarisan dan hukum-hakam yang lain. 

Terdapat tiga syarat penting yang perlu dipenuhi dalam 
menasabkan anak yang lahir hasil daripada pernikahan yang sah 
iaitu: 

1. Ada kemungkinan anak tersebut adalah daripada suami 
berkenaan, maknanya suami adalah orang yang mempunyai 
faktor-faktor yang boleh menyebabkan kehamilan isterinya 
seperti tidak lemah syahwat yang menyebabkan dia tidak 
mampu menyetubuhi isteri atau dia mandul atau sebab-sebab 
lain yang boleh menafikan anak itu daripada suami berkenaan. 

2. Suami tidak menafikan nasab anak itu daripadanya melalui 
proses li'an. 

3. Isteri melahirkan anak berkenaan dalam tempoh mengandung 
yang minimum. 

Para ulama' telah bersepakat menetapkan bahawa tempoh 
minimum seseorang wanita itu hamil dan melahirkan anak ialah 
enam bulan. Penentuan tempoh enam bulan tersebut adalah 
berdasarkan maksud dua ayat Al-Qur'an yang menerangkan 
tentang masa hamil (tempoh mengandung) dan penyusuan. 

1. Firman Allah subhanahu wata'ala: 



Maksudnya: 

"Sedang tempoh mengandungnya beserta dengan tempoh 
menceraikan susunya ialah dalam masa tiga puluh bulan." 

(Surah Al-Ahcjaf 46:15) 

2. Firman Allah subhanahu wata'ala yang lain: 

i ^ j ^ 

Maksudnya: 

"Dan tempoh menceraikan susunya ialah dalam masa dua 
tahun. " 

(Surah Luqman 31:14) 

Daripada maksud kedua-dua ayat di atas, jika ditolak tempoh 
masa penyusuan anak iaitu 2 tahun atau 24 bulan daripada 
tempoh 30 bulan (masa keseluruhan hamil dan menyusukan anak), 
bererti masa yang bakinya, iaitu tempoh hamil ialah 6 bulan. 

Ash-Shaykh Muhammad 'Ali As-Sabuni dalam kitabnya " Rawa'i ' 
Al-Bayan" menyebutkan bahawa telah diriwayatkan, bahawa 
seorang perempuan berkahwin, kemudian melahirkan anak 
setelah enam bulan daripada perkahwinannya. Dia dihadapkan 
kepada khalifah 'Uthman radhiyallahu 'anh. Beliau mahu merejam 
perempuan berkenaan, tetapi Ibnu 'Abbas berkata kepada 
'Uthman: "Perempuan ini, jika dia menentang kamu dengan kitab Allah, 
kamu akan kalah." 

Allah berfirman: 



4 0 >^ ^ 



Maksudnya: 

" Sedang tempoh mengandungnya beserta dengan tempoh 
menceraikan susunya ialah dalam masa tiga puluh bulan." 

(Surah Al-Ahqaf 46:15) 



Firman Allah selanjutnya: 

f* o' tP i ^ 

Maksudnya: 

"Dan ibu-ibu hendaklah menyusukan anak-anak mereka 
selama dua tahun genap, iaitu bagi orang yang hendak 
menyempurnakan penyusuan itu." 

(Surah Al-Baqarah 2: 233) 

Maka, tempoh hamil ialah 6 bulan dan penyusuan pula 24 
bulan. Berdasarkan dalil itu, Sayyidina 'Uthman radhiyallahu 'anh 
pun membebaskan wanita berkenaan daripada hukuman. 

Ahmad Mustafa Al-Maraghiy di dalam kitab " Tafsir Al-Maraghiy" 
turut menyebutkan bahawa tempoh kehamilan dan menghentikan 
anak daripada menyusu memakan masa selama 30 bulan. Ayat 233 
Surah Al-Baqarah itu menunjukkan bahawa tempoh hamil yang 
paling singkat ialah selama 6 bulan dan tempoh menyusu yang 
paling lama ialah genap 2 tahun. Masa yang tinggal untuk 
mengandung hanya 6 bulan. Dengan demikian dapat diketahui 
masa mengandung yang paling pendek dan masa menyusu yang 
paling lama. 

Orang pertama yang membuat kesimpulan ini berdasarkan 
ayat tersebut ialah 'Ali karamallahu wajhah yang kemudiannya 
dipersetujui oleh 'Uthman radhiyallahu 'anh bersama para sahabat 
Nabi sallallahu ' alayhi wasallam. Muhammad Ishaq iaitu pengarang 
kitab "As-Sirah" meriwayatkan daripada Ma'mar ibn 'Abdullah 
Al-Juhaniy yang berkata: 



"Ada seorang lelaki dari kalangan kami yang mengahwini 
seorang wanita daripada Bani Jnhaynah. Wanita itu melahirkan 
anak setelah perkahwinannya genap selama enam bulan. Maka 
suaminya menemui ' Uthman radhiyallahu 'anh untuk 
menceritakan perkara tersebut. Selepas itu, 'Uthman pun 
menyuruh wanita itu menemuinya, dan ketika wanita itu mahu 
memakai pakaiannya, saudara perempuannya pun menangis. 
Lalu wanita itu berkata kepadanya, " Mengapa kamu menangis? 
Demi Allah, tidak ada seorang pun antara makhluk Allah 
subhanahu wata'ala yang telah mencampuri aku sama sekali 
selain dia. Kemudian Allah subhanahu wata'ala pun memberi 
keputusan kepadaku menurut kehendakNya. " Ketika wanita itu 
ditempatkan di hadapan 'Uthman, maka 'Uthman pun 
menyuruh wanita itu direjam. Apabila perkara itu didengar oleh 
'Ali, beliau pun menemui 'Uthman lalu berkata: " Apakah yang 
kamu lakukan?" 'Uthman pun menjawab: "Wanita itu bersalin 
setelah usia perkahwinannya genap enam bulan dan mustahil 
perkara ini berlaku." 'Ali pun berkata kepadanya: "Tidakkah 
engkau membaca Al-Qur'an?" "Tentu", jawab 'Uthman. 'Ali 
pun berkata lagi: "Tidakkah engkau mendengar Allah 

subhanahu wata'ala berfirman: "Mengandungnya sehingga 
memutuskan susu itu selama 30 bulan." FirmanNya pula: "... 
selama enam bulan penuh." Kamu dapati bakinya hanya enam 
bulan. Kemudian 'Uthman pun berkata: "Demi Allah, aku tidak 
berfikiran sejauh itu. Bawalah ke mari wanita itu." Ternyata 
wanita itu benar-benar telah dipersiapkan untuk menerima 
hukuman." Ma'mar pun berkata: "Demi Allah, tidak ada gagak 
yang serupa gagak, dan tidak ada telur yang serupa telur 
sehingga melebihi persamaan anak itu dengan bapanya." Ketika 
ayahnya tahu, beliau pun berkata: "Anakku, demi Allah, aku 
tidak ragu mengenainya. " 

Diriwayatkan juga bahawa Ibn 'Abbas berpendapat apabila 
ada wanita yang bersalin setelah mengandung sembilan bulan, 
maka cukuplah baginya untuk menyusui anaknya selama 21 
bulan. Seterusnya apabila wanita itu bersalin setelah 
mengandungkan anaknya selama tujuh bulan, hendaklah dia 
cukupkan baginya untuk menyusui anaknya selama 23 bulan. 
Begitu juga apabila dia bersalin setelah mengandung selama enam 
bulan, hendaklah dia menyusui anaknya selama dua tahun secara 
genap. 

Oleh yang demikian, para ulama' telah menetapkan hukum 
bahawa mana-mana anak yang dilahirkan dalam tempoh enam 
bulan atau lebih yang dikira daripada masa suami isteri boleh 
bersatu melalui nikah yang sah, maka nasab anak tersebut 
disabitkan kepada suami wanita berkenaan pada zahir sahaja dan 
berjalanlah segala hukum-hakam nasab ke atasnya. Sebaliknya, 
jika anak tersebut lahir kurang daripada enam bulan, maka 
nasabnya tidak bersambung dengan suami kepada ibu atau wanita 
yang melahirkan anak berkenaan. Anak tersebut hendaklah 
dinasabkan kepada ibu yang melahirkannya sahaja dan jika 
hendak dibin atau dibintikan, boleh dinasabkan kepada ibunya 
atau kepada nama ' Abdullah atau salah satu daripada Asma'ullah 
Al-Husna. 

Tersebut di dalam kitab "Hasyiyah Al-Bayjuri Ala Fath Al-Qarib" 
dan kitab " At-Tuhfah" karangan Al-Imam Ibn Hajr bahawa enam 
bulan itu dikira tiap-tiap bulan daripadanya 30 hari. Ini bererti 
enam bulan itu ialah 180 hari dan dua lahzah pula ialah tempoh 
persetubuhan ( lahzah ad-dukhul) dan tempoh mengeluarkan anak 
( lahzah al-wiladah). Pendapat ulama' Syafi'i bahawa tempoh hamil 
yang paling minimum adalah dalam tempoh 180 hari itulah juga 
yang menjadi pendapat jumhur ulama', melainkan Imam Malik 
yang menyatakannya 175 hari. Bahkan terdapat sebahagian negara 
seperti Syria telah menetapkan dalam undang-undangnya bahawa 
tempoh minimum hamil atau mengandung itu ialah 180 hari. 
Pengiraan 180 hari itu bermula dari waktu suami isteri itu boleh 
bersatu yang memungkinkan anak itu lahir daripada benih suami 
berkenaan setelah 'aqad nikah yang sah. 

Oleh yang demikian, mana-mana anak yang dilahirkan kurang 
daripada enam bulan dan dua lahzah atau kurang 180 hari 
daripada tarikh mereka boleh bersatu setelah 'aqad nikah yang 
sah, maka anak itu tidak boleh dibin atau dibintikan kepada suami 
perempuan yang melahirkannya. Dalam erti kata yang lain, anak 
tersebut tidak bersambung nasabnya dengan lelaki yang menjadi 
suami kepada perempuan yang melahirkannya. 



KEPUTUSAN FATWA 

Mesyuarat Jawatankuasa Fatwa Negeri Melaka telah mengambil 
maklum dan bersetuju menerimapakai keputusan fatwa 
Muzakarah Jawatankuasa Fatwa Kebangsaan Kali Ke 57 pada 10 
Jun 2003 yang memutuskan bahawa: 

Anak Tak Sah Taraf ialah:- 

i) Anak yang dilahirkan di luar nikah iaitu sama ada 
hasil daripada zina atau rogol; 

ii) Anak yang dilahirkan kurang 6 bulan 2 lahzah 
Qamariah dari waktu akad nikah dan dia bukan hasil 
daripada persetubuhan syubhah; dan 

iii) Anak yang dilahirkan lebih dari 6 bulan 2 lahzah 
Qamariah dari waktu akad nikah dan ada bukti dari 
segi syara' bahawa anak tersebut ialah anak luar 
nikah melalui iqrar (pengakuan) mereka yang 
berkenaan (suami dan isteri tersebut atau salah 
seorang daripadanya), atau 4 orang saksi yang 
memenuhi syarat-syarat mengikut hukum syara'. 

(NEGERI MELAKA) 2002 

FATWA DI BAWAH SEKSYEN 38 

FATWA yang dinyatakan dalam Jadual telah dibuat oleh Mufti bagi 
Negeri Melaka menurut subseksyen 38(1) Enakmen Pentadbiran 
Agama Islam (Negeri Melaka) 2002 [Enakmen No. 7 tahun 2002 ] 
bagi pihak dan atas nama Jawatankuasa Fatwa selepas 
dipertimbangkan dan diluluskan dengan sebulat suara oleh 
Jawatankuasa Fatwa dan setelah mendapat perkenan daripada Yang 
di-Pertuan Agong dan disiarkan menurut subseksyen 38(1) Enakmen 
itu. 

ADMINISTRATION OF THE RELIGION OF ISLAM 
(STATE OF MALACCA) 2002 



FATWA UNDER SECTION 38 

THE FATWA set out in the Schedule was made by the Mufti of 
the State of Malacca pursuant to subsection 38(1) of the 
Administration of the Religion of Islam (State of Malacca) 
Enactment 2002 [Enactment No. 7 of 2002] on behalf and in the 
name of the Jawatankuasa Fatwa after having considered and 
unanimously approved by the Jawatankuasa Fatwa and after 
been approved by the Yang di-Pertuan Agong and published 
pursuant to subsection 38(1) of the Enactment. 



JADUAL /SCHEDULE 
Anak Tak Sah Taraf ialah: - 

(i) Anak yang dilahirkan di luar nikah iaitu sama ada hasil 
daripada zina atau rogol; 

(ii) Anak yang dilahirkan kurang 6 bulan 2 lahzah 
Qamariah dari waktu akad nikah dan dia bukan hasil 
daripada persetubuhan Syubhah; dan 

(iii) Anak yang dilahirkan lebih dari 6 bulan 2 lahzah 
Qamariah dari waktu akad nikah dan ada bukti dari segi 
syarak bahawa anak tersebut ialah anak luar nikah 
melalui iqrar (pengakuan) mereka yang berkenaan 
(suami dan isteri tersebut atau salah seorang 
daripadanya), atau 4 orang saksi yang memenuhi 
syarat-syarat mengikut hukum syarak. 



Bertarikh 14 Oktober 2005 

Dated 14 October 2005 

[PMM/0020 Jld. 6; PUN(M)223/6 Klt. 17] 

DATUK WIRA HJ. RASHID REDZA BIN HJ. MD. SALEH 
Mufti, 

Negeri Melaka/State of Malacca 

